text:
ዘመነ ማርቆስ Readings for Monday
ጥቅምቲ 8, 2014 ብግእዝ Oct 18, 2021 ብፈረንጅ
ናይ ንግሆ ( Matin )
መዝሙረ ዳዊት Psalmመዝ 121 : 1 - 2 [English][ትግርኛ]
አንሣእኩ አዕይንትየ መንገለ አድባር፤
እምአይቴ ይምጻእ ረድኤትየ፤
ረድኤትየሰ እምኀበ እግዚአብሔር።
ወንጌል Gospelሉቃ 7 : 6 - 10 [English][ግእዝ]
ኢየሱስ ከኣ ምስኣቶም ከደ፥ ናብ ቤቱ ምስ ቀረበ ድማ እቲ ሓለቓ ሚእቲ ኣዕሩኹ ልኢኹ ከምዚ በሎ፦ “ጐይታይ፥ ናብ ቤተይ ክትኣቱ ኣይብቑዕን እየ እሞ ኣይትድከም። ስለዚ ድማ እየ ናባኻ ንምምጻእ ንርእሰይ ብቑዕ ገይረ ዘይቈጸርኩ። ግናኸ ሓንቲ ቓል ተዛረብ ጊልያይ ከኣ ኺሐዊ እዩ። ኣነ ኣብ ትሕቲ ሰበ ሥልጣን ዘገልግል፥ ኣብ ትሕተይውን ጭፍራ ዘለውኒ ሰብ እየ። ነዚ ‘ኪድ’ እብሎ፥ ንሱ ኸኣ ይኸይድ፥ ነቲ ድማ ‘ንዓ’ እብሎ፥ ንሱ ኸኣ ይመጽእ፥ ንጊልያይውን ‘እዚ ግበር’ እብሎ፥ ንሱ ኸኣ ይገብር።” ኢየሱስ ነዚ ምስ ሰምዐ ተገረመ፥ ናብቶም ዚስዕብዎ ዝነበሩ ግልጽ ኢሉ ኸኣ “ከምዚ ዝበለ እምነት ኣብ እስራኤል እኳ ኣይረኸብኩን፥ እብለኩም ኣሎኹ” በሎም። እቶም ልኡኻት ናብ ቤት ምስ ተመልሱ ድማ ነቲ ጊልያ ሓውዩ ረኸብዎ።
ናይ ቅዳሴ ( Liturgy )
መልእክተ ጳውሎስ Pauline Epistleፊሊጲ 1 : 19 - ፍም [English][ግእዝ]
ከመይ እዚ ዅሉ ብጸሎትኩምን ብረድኤት መንፈስ ኢየሱስ ክርስቶስን ንድኅነተይ ከም ዚድግፈኒ እፈልጥ እየ። ተግባረይ ንምፍጻም ከይኃፍር ብዓል ምሉእ ሃረርታን ተስፋን እየ። ከምቲ ዅሉ ሳዕ ሕጂውን እንተ ኾነ፥ እንተ ብሕይወት እንተ ብሞት ንክርስቶስ ብትብዓት ከኽብሮ እየ። ከመይ ንኣይ ሕይወት ማለት ክርስቶስ እዩ፥ ሙማት ኸኣ ረብሓይ እዩ። ብሕይወት እንተ ደኣ ኽነብር ኮይነ፥ ገና ፍረ ዘለዎ ዕዮ ኣሎኒ ማለት እዩ። ነየናይ ከም ዝመርጽ ግና ኣይፈልጥን እየ። ብኽልቲኡ ወገን እጭነቕ ኣሎኹ። ዚኅሽኒ ስለ ዝኾነ ግና፥ ካብዚ ተፈልየ ምስ ክርስቶስ ክኸውን ሃረርታይ እዩ። እንተኾነ ንኣኻትኩም ምእንቲ ክኅሽኩም ብሕይወት ምጽንሐይ የድሊ እዩ። ከም ዝጸንሕ ብርግጽ ፈሊጠ ኣሎኹ። እዚ ኸአ ብእምነት ከም እትዓብዩን ከም እትሕጐሱን ኪገብረኩም እዩ። ከም ብሓድሽ ምሳኻትኩም ምስ ኮንኩ ኣብቲ ኣብ ክርስቶስ ኢየሱስ ዘሎኩም ሕይወት ብኣይ ከም እትምክሑ ኪገብረኩም እዩ። ዝኾነ እንተ ኾነ፥ ክርእየኩም እንተ መጻእኩ ወይ እንተ ተረፍኩ፥ ብሓደ መንፈስ ጸኒዕኩም ምእንቲ እምነት ወንጌል ብሓደ ልቢ ትጋደሉ ምህላውኩም ምእንቲ ኽሰምዕ፥ ንብረትኩም ንወንጌል ክርስቶስ ዚበቅዕ ይኹን። በቶም ዚቃወሙኹም ኣይትሰምብዱ፥ ከመይ እዚ እቲ ኻብ ኣምላኽ ዝኾነ ንኣኣቶም ናይ ጥፍኣት፥ ንኣኻትኩም ግና ናይ ድኅነት ርኡይ ምልክት እዩ። እቲ ተዋሂቡኩም ዘሎ ጸጋ ኸኣ፥ ብእኡ ኽትኣምኑ ጥራይ ዘይኮነስ ምእንትኡውን መከራ ኽትቅበሉ እዩ። ስለዚ ናይቲ ኣባይ ዝርአኹምዎ፥ ሕጂውን እትሰምዕዎ ዘሎኹም ገድሊ ተኻፈልቲ ኢኹም።
ዘካልእ መልእክት Universal Epistleያዕ 1 : 2 - 12 [English][ግእዝ]
ኣኅዋተየ፥ በበይኑ ዝኾነ ፈተና ኪበጽሓኩም ከሎ፥ ንዅሉ ኸም ሓጐስ ቊጸርዎ። ከመይ ብእምነትኩም ክትፍተኑ ኸሎኹም፥ ጽንዓት እዩ ዜፍርየልኩም። ግና ብሓንቲ ነገር እኳ ኸይጐደለኩም ፍጹማትን ምሉኣትን ምእንቲ ኽትኮኑ፥ ብትዕግሥቲ ኽሳዕ መወዳእታ ጽንዑ። ሓደ ካባኻትኩም ጥበብ ዝጐደሎ እንተሎ፥ ነቲ “ንሰኻ ኸምዚ እንዲኻ” ኸይበለ ንዅሉ ብልግሲ ዚህብ ኣምላኽ ይለምኖ፥ ንሱውን ኪህቦ እዩ። እቲ ዚልምን ግና ከይተጠራጠረ ብእምነት ደኣ ይለምን፥ ከመይ እቲ ዚጠራጠር ከምቲ ንፋስ ንየው ነጀው ዚደፍኦ ማዕበል ባሕሪ እዩ ዚመስል። እዚ ኸምዚ ዘመሰለ ሰብ ካብ ጐይታ ገለ ዚቕበል ኣይምሰሎ። ንሱ ኣብ ኵሉ ዕዩኡ ጽንዓት ዘይብሉ፥ ክልተ ዝልቡ ሰብኣይ እዩ። እቲ ትሕት ዝበለ ናብራ ዘለዎ ኃው ልዕል እንተ በለ ይተሓጐስ። እቲ ሃብታም ከኣ ብናብራኡ ትሕት እንተ በለ ብእኡ ይተሓጐስ። ከመይ ንሱ ኸም ዕምባባ ሣዕሪ ኺኃልፍ እዩ። ፀሓይ ምስ ዋዒኣ ትወፅእ እሞ፥ ነቲ ሣዕሪ ተንቅጾ፥ እቲ ዕምባባኡ ኸኣ ይረግፍ፥ ደመት ትርኢቱ ድማ ይጠፍእ፥ ከምኡዉን እቲ ሃብታም ዋኒን ንብረቱ ኺገብር ከሎ ይጠፍእ። እቲ ብጊዜ ፈተና ዚዕገስ ሰብኣይ ብፁዕ እዩ፥ ከመይ ተፈቲኑ ምስ ወፀ፥ ነቲ እግዚኣብሔር ነቶም ዜፍቅርዎ ዘተስፈዎም ኣኽሊል ሕይወት ኪቕበል እዩ።
ግብረ ሃዋርያት Actsግብ ሐዋ 14 : 19 - ፍም [English][ግእዝ]
ኣይሁድ ካብ ኣንጾኪያን ካብ ኢቆንዮን መጺኦም ነቶም ሕዝቢ ኣስድዕዎም። ንጳውሎስ ከኣ ብዳርባ እምኒ ቐጥቀጥዎ፥ ዝሞተ መሲልዎም ከኣ ጐቲቶም ካብታ ኸተማ ኣውፅእዎ። እቶም ደቀ መዛሙርቱ ኣብ ዙርያኡ ደው ምስ በሉ ኸኣ፥ ብድድ ኢሉ ናብ ከተማ ኣተወ፥ ንጽባሒቱ ድማ ምስ በርናባስ ናብ ደርቤን ከደ። ጳውሎስን በርናባስን ኣብ ደርቤን እናሰበኹ ብዙኃት ደቀ መዛሙርቲ ገበሩ፥ ናብ ልስጥራንን ናብ ኢቆንዮንን ናብ ኣንጾኪያ ናብ ጲስድያን ከኣ ተመልሱ። “ናብ መንግሥቲ ኣምላኽ ክንኣቱ ዚግብኣና ብብዙኅ ጸበባ እዩ” እናበሉ ኸኣ ነቶም ደቀ መዛሙርቲ ኣጸናንዕዎም፥ ኣብ እምነቶም ጸኒዖም ኪነብሩ ኸኣ ኣተባብዕዎም። ኣብ ነፍስ ወከፍ ቤተ ክርስቲያን መራሕቲ ምስ ሸሙሎም ድማ ብጾምን ጸሎትን ናብቲ ዝኣመንዎ ጐይታ ኣማዕቈብዎም። ብጲስድያ ኃሊፎም ናብ ጵምፍልያ ኸዱ። ኣብ ጴርጌ ነቲ ቓል ምስ ነገሩ ናብ ኣጣልያ ወረዱ። ካብኣ ኸኣ ናብ ኣንጾኪያ ናይ ሶርያ ብመርከብ ተሳገሩ፤ ኣንጾኪያ ነቲ ዝፈጸምዎ ዕዮ ንጸጋ ኣምላኽ ሓደራ ዝተወፈዩላ ዓዲ እያ። ናብኣ ምስ በጽሑ ምእመናን ቤተ ክርስቲያን ኣኪቦም እቲ ዅሉ ኣምላኽ ዝገበረሎምን ነሕዛብ ከኣ ኣፍ ደገ እምነት ከም ዝኸፈተሎምን፥ ኣዘንተውሎም። ምስቶም ደቀ መዛሙርቲ ድማ ሓያሎ መዓልቲ ጸንሑ።
ስንክሳር Synaxarium
መጥራ ወብዙሃን ሰማዕት ወባኮስ ወባላግያ ወአባ ሖር ወሶስና ወደቂቃ ወአቶን
መዝሙር Psalmመዝ 84 : 12 - 13 [English][ትግርኛ]
እግዚአብሔር ኢያስተፄንሶሙ እምበረከቱ ለእለ ይሐውሩ በየዋሃት፤
እግዚኦ አምላከ ኀያለን ፤
ብፁዕ ብእሲ ዘተወከለ ኪያከ።
ወንጌል Gospelማቴ 21 : 28 - 32 [English][ግእዝ]
ቀጺሉ ኢየሱስ “እንታይ ይመስለኩም፧ ሓደ ሰብኣይ ክልተ ደቂ ነበርዎ፥ ናብቲ ቐዳማይ ቀሪቡ ‘ወደይ፥ ሎሚ ናብ ኣታኽልቲ ወይኒ ውፈር እሞ ዕየ’ በሎ። ንሱ ኸኣ ‘እምቢ’ ኢሉ መለሰ፥ ደኃር ግና ተጣዒሱ ወፈረ። ናብቲ ኻልኣይ ቀሪቡ ኸኣ ኸምኡ በሎ፥ ንሱ ኸኣ ‘ሕራይ፥ ጐይታይ’ በሎ፥ ግናኸ ኣይወፈረን። ካብ ክልቲኦም ኣየናዮም እዩ ፍቓድ ኣቦኡ ዝመልአ፧” በሎም። ንሳቶም ከኣ “እቲ ቐዳማይ” በልዎ፥ ኢየሱስ ድማ “ተቐበልቲ ቐረጽን ኣመናዝርን ናብ መንግሥቲ ኣምላኽ ከም ዚቕድሙኹም ብሓቂ እብለኩም ኣሎኹ። ዮሓንስ ብመገዲ ጽድቂ ናባኻትኩም መጺኡ ነበረ እሞ፥ ተቐበልቲ ቐረጽን ዘመዉትን ደኣ ኣመንዎ እምበር ንስኻትኩምሲ ኣይኣመንኩምዎን፥ ነዚ ምስ ርኤኹምዉን ተጣዒስኩም ብእኡ ኣይኣመንኩምን” በሎም።
ቅዳሴ Liturgy :
ዘባስልዮስ(እግዚኦ መሐረነ)
ናይ ምሸት/ሰርክ ( Vesper )
መዝሙረ ዳዊት Psalmመዝ 23 : 1 - 2 [English][ትግርኛ]
እግዚአብሔር ይሬእየኒ ወአልቦ ዘየኀጥአኒ ፤
ውስተ ብሔር ሥዑር ህየ ያኀድረኒ ፤
ወኀበ ማየ ዕረፍት ሐፀነኒ።
ወንጌል Gospelማር 6 : 34 - 46 [English][ግእዝ]
ኢየሱስ ካብ ጃልባ ምስ ወረደ ብዙኅ ሕዝቢ ረኣየ። ጓሳ ኸም ዘይብለን ኣባጊዕ ነበሩ እሞ ደንገጸሎም፥ ብዙኅውን ኪምህሮም ጀመረ። እዋን ምስ ኃለፈ ኸኣ ደቀ መዛሙርቱ ቐሪቦም “እዚ ቦታ እዚ በረኻ እዩ፥ ጊዜውን ኣዝዩ መስዩ እዩ። [ዚብላዕ የብሎምን] እሞ ኣብ ዙርያና ናብ ዘሎ ኣቝሻትን ዓድታትን ከይዶም ዚበልዕዎ ኪዕድጉ ኣፋንዎም” በለዎ። ንሱ ግና “ዚብላዕ ንስኻትኩም ሃብዎም” በሎም። ንሳቶም ድማ “ኬድናዶ ብኽልተ ሚእቲ ዲናር እንጌራ ዓዲግና ኺበልዑ ኽንህቦም፧” በልዎ። ኢየሱስ ድማ “ክንደይ እንጌራ ኸም ዘለኩም ኪዱ ርኣዩ” በሎም። ንሳቶም ከኣ ምስ ረኣዩ “ኃሙሽተ እንጌራን ክልተ ዓሣን” በልዎ። ንዅሎም በብመሥርዖም እናሠርዑ ኣብ ለምለም ሣዕሪ ኬቐምጥዎም ኣዘዞም። እቶም ሕዝቢ ኸኣ ከከም መሥርዖም በብሚእትን በብኃምሳን ተቐመጡ። ኢየሱስ ነተን ኃሙሽተ እንጌራን ክልተ ዓሣን ኣልዒሉ ናብ ሰማይ እናጠመተ ኣመስገነ፥ ነተን እንጌራ ቘሪሱ ኬቕርቡሎም ንደቀ መዛሙርቱ ሃቦም፥ እቲ ኽልተ ዓሣውን ንዅሎም ዓደሎም። ኵሎም ድማ በሊዖም ጸገቡ። ስለዚ ደቀ መዛሙርቱ ዓሠርተው ክልተ ቚርስራስ ዝመልኦ መሶብ ኣልዓሉ፥ ካብቲ ዓሣ ድማ ኸምኡ። እቶም እንጌራ ዝበልዑ ኸኣ ኃሙሽተ ሽሕ ሰብኡት ነበሩ። ኢየሱስ ሽዑ ነቶም ሕዝቢ ኽሳዕ ዜሰናብት ንደቀ መዛሙርቱ ብቕልጡፍ ኣብ ጃልባ ኣትዮም ናብ ማዕዶ ቤተ ሳይዳ ኪቕድምዎ ኣዘዞም። ምስ ኣፋነዎም [ካብኡ ኃሊፉ] ኪጽሊ ናብ እምባ ደየበ።
ዘመነ ማርቆስ Readings for Tuesday
ጥቅምቲ 9, 2014 ብግእዝ Oct 19, 2021 ብፈረንጅ
ናይ ንግሆ ( Matin )
መዝሙረ ዳዊት Psalmመዝ 52 : 9 - 10 [English][ትግርኛ]
አንሰ ከመ ዕፀ ዘይት ሥሙር ውስተ ቤተ እግዚአብሔር፤
ወተወከልኩ በምሕረቱ ለእግዚአ ብሔር፤
ለዓለም ወለዓለመ ዓለም።
ወንጌል Gospelማቴ 21 : 33 - 41 [English][ግእዝ]
“ካልእ ምስላዉን ስምዑ፤ ኣታኽልቲ ወይኒ ዝተኸለ ብዓል ቤት ነበረ፥ ቀጽሪ ገበረሉ፥ መሓምተሊ ድማ ዀዓተሉ፥ መሓለዊ ደርቢ ሠርሓሉ፥ ንሓረስቶስ ብመገስ ሂብዎም ከኣ ናብ ካልእ ሃገር ገሸ። ጊዜ ፍርያት ምስ በጽሐ ፍሬኡ ኼምጽኡሉ ኣገልገልቱ ናብቶም ሓረስቶት ለኣኸ። እቶም ሓረስቶት ከኣ ነቶም ኣገልገልቱ ኂዞም፥ ንገሊኦም ወቕዕዎም፥ ንገሊኦም ቀተልዎም፥ ንገሊኦምውን ብእምኒ ቐጥቀጥዎም። ከም ብሓድሽ ካብቶም ቀዳሞት ዚበዝኁ ኻልኦት ኣገልገልቱ ለኣኸ፥ ንኣኣቶም ድማ ኸምኡ ገበርዎም። ኣብ መወዳእታ ኸኣ ‘ንወደይሲ ይኃፍርዎ ግዲ ይኾኑ’ ኢሉ ወዱ ናብኣቶም ለኣኸ። እቶም ሓረስቶት ግና ነቲ ወዱ ምስ ረኣይዎ፥ ንሓድሕዶም ‘እንሆ እቲ ወራሲኡ እዚ እዩ፥ ርስቱ ንኣና ኪኾነና ንዑ ንቕተሎ’ ተባሃሃሉ። ኂዞም ካብቲ ኣታኽልቲ ወይኒ ንወፃኢ ኣውፂኦም ቀተልዎ። እቲ ጐይታ ኣታኽልቲ ወይኒ ምስ መጸ ነቶም ሓረስቶት እቲኦም እንታይ ኮን ኪገብሮም እዩ፧” ንሳቶም ከኣ “ነቶም ክፉኣት ብሕሱም የጥፍኦም፥ ነቲ ኣታኽልቲ ወይኒ ኸኣ ፍሪኡ በብጊዜኡ ንዚህቡዎ ኻልኦት ሓረስቶት ብብላዕ ይህቦም” በልዎ።
ናይ ቅዳሴ ( Liturgy )
መልእክተ ጳውሎስ Pauline Epistle1ይ ጢሞ 1 : 5 - 11 [English][ግእዝ]
ናይዚ ትእዛዝ እዚ ዕላማ ግና፥ እታ ካብ ንጹሕ ልቢ፥ ካብ ጽርይቲ ሕሊና፥ ካብ ሓቀኛ እምነት እትርከብ ፍቕሪ እያ። ገሊኦም ሰባት ካብዚ ነገራትዚ ዘምቢሎም ናብ ዘረባ ሃተውተው ተመሊሶም ኣለዉ። ነቲ ዚብልዎ ወይ ነቲ ብምትእምማን ዜረድእዎ ዘይፈልጥዎ ኸለዉስ፥ መምህራን ሕጊ ኪኾኑ ይደልዩ። ሓደ ሰብ ንሕጊ ኦሪት ብዝግባእ መገዲ እንተ ደኣ ፈጺምዎ ሠናይ ከም ዝኾነ ንፈልጥ። ሕጊ ኸኣ ንጻድቃን ከም ዘይተሠዐ ንፈልጥ ኢና፥ ሕጊ ዝተሠርዐ ንመፍረስቲ ሕጊ፥ ንጒሒላታት፥ ነቶም ኣምላኽ ዘይፈልጡ፥ ንኃጥኣን፥ ንርኹሳት፥ ነቶም መንፈስ ዘይብሎም፥ ነቶም ኣቦኦምን ኣዲኦምን ዝቐትሉ፥ ንቐተልቲ ነፍሲ፥ ንኣመናዝር፥ ግብሪ ሰዶም ንዚገብሩ፥ ነቶም ሰብ ዝሸጡ ነጋዶ፥ ንሓሰውቲ፥ ነቶም ብሓሶት ዚምሕሉ፥ ነቶም ንቕኑዕ ትምህርቲ ዝቃወሙ እዩ። እዚ ትምህርቲ እዚ ናይቲ ኣነ ኸበስሮ ኅድሪ ዝተዋህበኒ፥ ኣብቲ ናይቲ ብሩኽ ኣምላኽ ዝኾነ ኽቡር ወንጌል እዩ ዚርከብ።
ዘካልእ መልእክት Universal Epistle1ይ ጴጥ 5 : 2 - 9 [English][ግእዝ]
ነቲ ኣምላኽ ዝሃበኩም መጓሰ ጓስይዎ፥ እንተኾነ ከም ፍቓድ ኣምላኽ ብፍታው እምበር ብግዲ ኣይኹን። ብጽቡቕ ድላይ እምበር ንኸንቱ ረብሓ ኣይኹን። ነቲ መጓሰ ኣርኣያ ደኣ ኹንዎ እምበር፥ ኣብ ልዕሊ እቶም ዝተዋህቡኹም ጐይቶት ኣይትኹኑ። እቲ ሓለቓ ጓሶት ምስ ተገልጸ ድማ ዘይጽምሉ ኣኽሊል ክብሪ ኽትቅበሉ ኢኹም። ከምኡ ኸኣ፥ ኣቱም መንእሰይ፥ ነቶም ዚዓብዩኹም ተገዝእዎም። “ኣምላኽ ንዕቡያት ይመዓቶም፥ ንትሑታት ግና ጸጋ ይህቦም” ከም ዚብል ድማ ትሕትና ለቢስኩም ንሓድሕድኩም ኣገልግሉ። ደጊም ብጊዜኡ ንሱ ልዕል ምእንቲ ኼብለኩም ኣብ ትሕቲ እታ ጽንዕቲ ኢድ ኣምላኽ ትሕት በሉ። ንሱ ይሓልየልኩም እዩ እሞ ንዅሉ ኃልዮትኩም ኣብኡ ኣውድቕዎ። ዲያብሎስ፥ እቲ መጻርርትኹም፥ ዚውሕጦ ደልዩ ከም ዚጓዝም ኣንበሳ ይዘውር ኣሎ እሞ ተጠንቀቑ፥ ንቕሑ። ኣብ እምነት ጸኒዕኩም ተቓወምዎ፥ ምኽንያቱ ነቶም ኣብ ምሉእ ዓለም ዘለዉ ኣኅዋትኩምውን እዚ መከራ እዚ ይበጽሖም ከም ዘሎ ትፈልጡ ኢኹም።
ግብረ ሃዋርያት Actsግብ ሐዋ 6 : 8 - ፍም [English][ግእዝ]
እስጢፋኖስ ድማ ጸጋን ኃይልን መሊእዎ፥ ኣብ ማእከል እቲ ሕዝቢ ዓበይቲ ትእምርትን ተኣምራትን ይገብር ነበረ። ገሊኣቶም ናይታ ውፁኣት ሓራ እትብሃል ቤት ጸሎትን፥ ሰብ ቀሬኔዎንን፥ ሰብ እስክንድርያን፥ ሰብ ቂልቅያን እስያን ግና ንእስጢፋኖስ ተቓወምዎ፥ ይከራኸርዎ ኸኣ ነበሩ። ነቲ ዚዛረበሉ ዝነበረ ጥበብን መንፈስን ግና ኪማጐትዎ ኣይተኻእሎምን። ሽዑ “እዚ ሰብ እዚ ኣብ ልዕሊ ሕጊ ሙሴን ኣብ ልዕሊ ኣምላኽን ቃል ጸርፊ ኺዛረብ ከሎ ሰሚዕናዮ” ዚብሉ ሰባት ሓበሉ። በዚ ኸኣ ንሕዝብን ንሽማግለታትን ንመምህራን ሕግን ኣነዓቡ፤ ንሳቶም ድማ መጺኦም ኃዝዎ፥ ናብ መጋባእያ ድማ ኣቕረብዎ። “እዚ ሰብ እዚ ኣብ ልዕሊ እቲ ቕዱስ ስፍራን ኣብ ልዕሊ ሕጊ ሙሴን ቃል ጸርፊ ካብ ምዝራብ ኣቋሪጹ ኣይፈልጥን” ዚብሉ ሓሰውቲ መሰኻኽር ኣተንሥኡሉ። ንሳቶም “ኢየሱስ ናዝራዊ ‘ነዚ ቤት መቕደስ እዚ ኬፍርሶ እዩ፥ ነቲ ሙሴ ዝሃበና ሕጊውን ኪልውጦ እዩ’ ኪብል ከሎ ሰሚዕናዮ” ኢሎም መስከሩ። እቶም ኣብቲ መጋባእያ ተቐሚጦም ዝነበሩ ሰባት ኵላቶም ጠመትዎ፥ ገጹ ኸኣ ከም ገጽ መልኣኽ ኮይኑ ተራእዮም።
ስንክሳር Synaxarium
ሲጥርዮስ ሊቀ ጳጳሳት ዘሮሜ ወአትናቴዎስ ሊቀ ጳጳሳት ዘአንጾኪያ ወእስጢፋኖስ ቀዳሜ ሰማዕት አመ ዲዩቅሊጥያኖስ ወ፱፻፹ወ፭ ሰማዕታት ወቶማስ ሐዋርያ
መዝሙር Psalmመዝ 141 : 8 - 9 [English][ትግርኛ]
ብከ ተወከልኩ ኢታውፅአ ለነፍስየ ፤
ዕቀበኒ አመሥገርት እንተ ኀብኡ ሊተ ፤
ወእማዕቀፎሙ ለገበርተ ዐመፃ።
ወንጌል Gospelዮሐ 16 : 1 - 6 [English][ግእዝ]
“እዚ ዝነገርኩኹም ብእምነትኩም ምእንቲ ኸይትዕንቀፉ ኢለ እየ። ካብ ቤት ጸሎቶም ኬውፅኡኹም እዮም፥ አረ እቲ ዚቐትለኩም ዘበለስ ንኣምላኽ ኣገልግሎት ዜቕርበሉ ኸም ዘሎ ዚመስሎ ጊዜ ኽትመጽእ እያ። ነቦን ንኣይን ስለ ዘይፈለጡ፥ እዚ ዅሉ ኺገብሩኹም እዮም። እዚ ነገራት እዚ ዝነገርኩኹም፥ ጊዜኦም ምስ በጽሐ ኣነ ኸም ዝበልኩኹም ምእንቲ ክትዝክርዎ ኢለ እየ። ካብ መጀመርታ እዚ ዘይነገርኩኹም ምሳኻትኩም ስለ ዝነበርኩ እየ። “ሕጂ ግና ናብቲ ዝለኣኸኒ እኸይድ ኣሎኹ፥ ካባኻትኩም ከኣ ሓደ እኳ 'ናበይ ኢኻ እትኸይድ፧' ኢሉ ዚሓተኒ የልቦን። እዚ ስለ ዝነገርኩኹም ግና ልብኹም ኃዘን መልአ።
ቅዳሴ Liturgy :
ዘባስልዮስ(እግዚኦ መሐረነ)
ኣብ ባሕሪ ጥምቀት ዝንበብ ( Ephiphany )
መዝሙረ ዳዊት Psalmመዝ 113 ፡ 3 - 4 [English][ትግርኛ]
ባሕሪ ርእያቶ ሀደመት፤
ዮርዳኖስ ንድሕሪት ተመልሰ፤
ኣኽራን ከም ደዓውል፣ ኰረቢት ከም ዕያውቲ ተሰራሰሩ።
ወንጌል Gospelማቴ 3 : 1 - ፍም [English][ግእዝ]
በቲ ወርኃት እቲ ዮሓንስ መጥምቕ፥ “መንግሥተ ሰማያት ቀሪባ ኢያ እሞ ተነስሑ” እናበለ ኣብ በረኻ ይሁዳ እናሰበኸ መጸ። እቲ ብነቢይ ኢሳይያስ፥ “‘ጐደና እግዚኣብሔር ጽረጉ፥ መገዱውን ኣቕንዑ’ ኢሉ ኣብ በረኻ ዚእውጅ ድምፂ ኣዋጅ ነጋሪ” ተባሂሉ ዝተነግረሉ ንሱ ዮሓንስ እዩ። ክዳን ዮሓንስ ብፀጒሪ ገመል ዝተገብረ ነበረ፥ ዕጣቕ ሕቝኡ ድማ ፈልቍ ቖርበት፥ ቀለቡ ኸኣ ኣንበጣን መዓር በረኻን ነበረ። ሽዑ ኢየሩሳሌምን ኵሎም ሰብ ይሁዳን ብዘሎ ሃገር ዙርያ ዮርዳኖስን ናብኡ ወፁ። ኃጢኣቶም እናተናዘዙ ኸኣ ኣብ ፈለግ ዮርዳኖስ ብእኡ ይጥመቑ ነበሩ። ካብ ፈሪሳውያንን ሰዱቃውያንን ብዙኃት ናብ ጥምቀቱ ኺመጹ ምስ ረኣየ ግና ከምዚ በሎም፦ “ኣቱም ውሉድ ኣትማን፥ ካብቲ ዚመጽእ ቍጥዓ ኸም እትመልቁኸ መን ሓበረልኩም፧ እምበኣርከስ ንንስሓ ዚበቅዕ ፍረ ግበሩ። ብልብኹም ‘ኣብርሃም ኣቦ ኣሎና’ ከም እትብሉ ኣይምሰልኩም። ንኣብርሃምሲ ኻብዘን ኣእማን እዚአን ውሉድ ኬተንሥኣሉ ንኣምላኽ ከም ዚከኣሎ እብለኩም አሎኹ። ካብ ብሕጂ እኳ ማሕጸ ናብቲ ጉንዲ ኦም ተነቢሩ ኣሎ። እምበኣርሲ ጽቡቕ ፍረ ዘይፈሪ ዘበለ ዅሉ ኦም ይቝረጽ፥ ናብ ሓዊ ድማ ይድርበ። ኣነስ ንንስሓ ብማይ አጥምቐኩም ኣሎኹ፥ እቲ ድኅረይ ዚመጽእ ግና ካባይ ይኅይል እዩ፥ ኣነስ ኣሣእኑ ኽፀውር እኳ ኣይበቅዕን እየ፥ ንሱ ብመንፈስ ቅዱስን ብሓውን ኬጥምቐኩም እዩ። ዓውዱ ዜጽርየሉ መስአ ኣብ ኢዱ ዘለዎ እዩ፥ ስርናዩ ኣብ ቆፎኡ ኺእክብ፥ ነቲ ሓሰር ግና ብዘይጠፍእ ሓዊ ኬንድዶ እዩ።” ሽዑ ኢየሱስ ብዮሓንስ ኪጥመቕ ካብ ገሊላ ናብ ዮርዳኖስ መጸ። ዮሓንስ ግና “ኣነ ድኣ ብኣኻ ኽጥመቕ የድልየኒ እምበር ንስኻዶ ናባይ ትመጽእ!” ኢሉ ኣበዮ። ኢየሱስ ከኣ “ኵሉ ጽድቂ ኽንፍጽም ይግባኣና እዩ እሞ ሕጂስ ይኹን ደኣ ሕደግ” ኢሉ መለሰሉ። ድኅርዚ ፈቐደሉ። ኢየሱስ ምስ ተጠምቀ ብኡብኡ ካብ ማይ ወፀ። እንሆ ኸኣ ሰማያት ተኸፍተ፥ መንፈስ ኣምላኽ ድማ ከም ርግቢ ወሪዱ፥ ኣብ ርእሱ ኪዓልብ ረኣየ። እንሆ ድማ “ብእኡ ዝተሓጐስኩ ፍትዊ ወደይ እዚ እዩ” ዚብል ድምፂ ካብ ሰማይ መጸ።
ማር 1 : 1 - 11 [English][ግእዝ]
እዚ መጀመርታ ናይቲ ብዛዕባ ኢየሱስ ክርስቶስ ወዲ ኣምላኽ ዚዛረብ ወንጌል እዩ። ከምቲ ኣብ መጽሓፍ ነቢይ ኢሳይያስ፤ “እንሆ ‘ጐደና እግዚኣብሔር ኣሳናድዉ፥ መገድታቱ ኸኣ ኣቕንዑ’ እናበለ ናይ ሓደ ኣብ ምድረ በዳ ዚእውጅ ድምፂ፥ ቀቅድሜኻ መገድኻ ዚጸርግ ልኡኸይ እሰደልካ ኣሎኹ” ዚብል ተጻሒፉ ዘሎ፥ ዮሓንስ ኣብ ምድረ በዳ እናኣጥመቐን፥ ንኅድገት ኃጢኣት ዚኸውን ናይ ንስሓ ጥምቀት እናሰበኸን መጸ። ብዘላ ሃገር ይሁዳን፥ ኵሎም ሰብ ኢየሩሳሌምን፥ ናብኡ ይመጹ ብኃጢኣቶም እናተናዘዙውን ኣብ ፈለግ ዮርዳኖስ ብእኡ ይጥመቑ ነበሩ። ዮሓንስ፥ ክዳኑ ፀጒሪ ገመል፥ ዕጣቕ ሕቚኡ ፈልቊ ቖርበት፥ ምግቡ ኸኣ ኣንበጣን መዓር በረኻን ነበረ። ንሱ ኸኣ “ካባይ ዚብርትዕ፥ ኣነ ደኒነ ስራኽ ኣሣእኑ ኽፈትሓሉ ዘይበቅዕ፥ ብድኅረይ ይመጽእ ኣሎ። ኣነ ብማይ አጥምቐኩም ኣሎኹ፥ ንሱ ግና ብመንፈስ ቅዱስ ኬጥምቐኩም እዩ” እናበለ ይሰብኽ ነበረ። እንሆ ኸኣ በቲ ጊዜ እቲ ኢየሱስ ካብ ናዝሬት ናይ ገሊላ መጸ፥ ኣብ ፈለግ ዮርዳኖስ ከኣ ብዮሓንስ ተጠምቀ። ኢየሱስ ካብ ማይ ውፅእ ምስ በለ፥ ብኡብኡ ሰማያት ኪኽፈታ፥ መንፈስ ቅዱስ ድማ በምሳል ርግቢ ኣብ ልዕሊኡ ኺወርድ ከሎ ረኣየ። “ብኣኻ ዝተሓጐስኩ ፍቁር ወደይ ንስኻ ኢኻ” ዚብል ድምፂ ካብ ሰማያት መጸ።
ሉቃ 3 : 21 - ፍም [English][ግእዝ]
እቲ ሕዝቢ ዅሉ ምስ ተጠምቀ፥ ኢየሱስ ድማ ተጠሚቑ ኪጽሊ ኸሎ፥ ሰማይ ተኸፍተ። መንፈስ ቅዱስ ከኣ ብግዙፍ በምሳል ርግቢ ኣብ ልዕሊኡ ወረደ፥ “ብኣኻ ዝተሓጐስኩ ፍቁር ወደይ ንስኻ ኢኻ” ዚብል ድምፂውን ካብ ሰማይ መጸ። ኢየሱስ ምምሃር ኪጅምር ከሎ፥ ወዲ ሠላሳ ዓመት ኣቢሉ ነበረ። ወዲ ዮሴፍ ከም ዝኾነ ኸኣ ይመስሎም ነበረ፥ እወ፥ ወዲ ኤሊ፥ ወዲ ማቲ፥ ወዲ ሌዊ፥ ወዲ ሜልኪ፥ ወዲ ዮና፥ ወዲ ዮሴፍ፥ ወዲ መታትዩ፥ ወዲ ኣሞጽ፥ ወዲ ናሆም፥ ወዲ ኤሴሊም፥ ወዲ ናጌ፥ ወዲ መኣት፥ ወዲ ማታትዩ፥ ወዲ ሴሜይ፥ ወዲ ዮሴፍ፥ ወዲ ዮዳ፥ ወዲ ዮናን፥ ወዲ ሬስ፥ ወዲ ዘሩባቤል፥ ወዲ ሰላትኤል፥ ወዲ ኔሪ፥ ወዲ ሜልኪ፥ ወዲ ሓዲ፥ ወዲ ቆሳም፥ ወዲ ኤልሞዳም፥ ወዲ ኤር፥ ወዲ ዮሴዕ፥ ወዲ ኤልኣዛር፥ ወዲ ዮራም፥ ወዲ ማጣት፥ ወዲ ሌዊ፥ ወዲ ስምዖን፥ ወዲ ይሁዳ፥ ወዲ ዮሴፍ፥ ወዲ ዮናን ወዲ ኤልያቄም፥ ወዲ ሜልያ፥ ወዲ ማይናን፥ ወዲ ማጣት፥ ወዲ ናታን፥ ወዲ ዳዊት፥ ወዲ እሴይ፥ ወዲ ኢዮቤድ፥ ወዲ ቦኤዝ፥ ወዲ ሰልሞን፥ ወዲ ነኣሶን፥ ወዲ ኣሚናዳብ፥ ወዲ ኣራም፥ ወዲ ኣሮኒ፥ ወዲ ኤስሮም፥ ወዲ ፋሬስ፥ ወዲ ይሁዳ፥ ወዲ ያእቆብ፥ ወዲ ይስሓቅ፥ ወዲ ኣብርሃም፥ ወዲ ታራ፥ ወዲ ናኮር፥ ወዲ ሴሮኅ፥ ወዲ ራግው፥ ወዲ ፋሌቅ፥ ወዲ ኤቦር፥ ወዲ ሳላ፥ ወዲ ቃይንም፥ ወዲ ኣርፋክስድ፥ ወዲ ሴም፥ ወዲ ኖኅ፥ ወዲ ላሜክ፥ ወዲ ማቱሳላ፥ ወዲ ሄኖክ፥ ወዲ ያሬድ፥ ወዲ መላልኤል፥ ወዲ ቃይናን፥ ወዲ ሄኖስ፥ ወዲ ሴት፥ ወዲ ኣዳም፥ ወዲ ኣምላኽ።
ዮሐ 1 : 1 - 28 [English][ግእዝ]
ቃል ብቕድሙ ነበረ፥ እቲ ቓል ድማ ኣብ ኣምላኽ ነበረ፥ እቲ ቓልውን ኣምላኽ ነበረ። ንሱ ብቕድሙ ኣብ ኣምላኽ ነበረ። ብእኡ ዅሉ ተፈጥረ፥ ካብቲ ዝተፈጥረ ዘበለ ድማ ብዘይካ ብእኡ ሓንቲ እኳ ዝተፈጥረ የልቦን። ሕይወት ኣብኡ ነበረት፥ እታ ሕይወት ከኣ ብርሃን ሰብ ነበረት። ብርሃንውን ኣብ ጸልማት የብርህ፥ ጸልማት ከኣ ኣይሰዓሮን። ብኣምላኽ ዝተላእከ ሓደ ዮሓንስ ዝስሙ ሰብ ነበረ። ንሱ ምስክር ኮይኑ፥ ኵሎም ብእኡ ምእንቲ ኺኣምኑ፥ ብዛዕባ ብርሃን ኪምስክር መጸ። ብዛዕባ ብርሃን ደኣ ኺምስክር መጸ እምበር፥ ንሱስ ብርሃን ኣይነበረን። እቲ ንዅሉ ሰብ ዜብርህ ብርሃን ሓቂ ናብ ዓለም መጸ። ኣብ ዓለምውን ነበረ፥ ዓለም ከኣ ብእኡ ተፈጥረት፥ ዓለም ግና ኣይፈለጠቶን። ናብቶም ናቱ መጸ፥ እቶም ናቱ ኸኣ ኣይተቐበልዎን። ነቶም ዝተቐበልዎ ዘበሉ ብስሙ ንዚኣምኑ ዅሎም ግና ውሉድ ኣምላኽ ኪኾኑ፥ ሥልጣን ሃቦም። ንሳቶም ከኣ ኻብ ኣምላኽ እምበር ካብ ደም፥ ወይ ካብ ፍትወት ስጋ፥ ወይ ካብ ድላይ ሰብኣይ ዘይተወልዱ እዮም። እቲ ቓል ሰብ ኮነ፥ ጸጋን ሓቅን መሊእዎ ኸኣ ምሳና ነበረ፥ ከምቲ ነቦኡ ሓደ ወዱ ዝኾነ ዚረኽቦ ኽብሪ ዚኣክል፥ ክብሩ ረኣና። ዮሓንስ ብዛዕባኡ መስከረ፥ “እቲ ብድኅረይ ዚመጽእ ቅድመይ ስለ ዝነበረ ይዓብየኒ እዩ፥ ኢለ ብዛዕባኡ ነጊረኩም ዝነበርኩ ንሱ እዩ” እናበለ ዓው ኢሉ ተዛረበ። ንሕና ዅልና ኻብ ምልኣቱ ጸጋ ኣብ ልዕሊ ጸጋ ተቐበልና። ምኽንያቱ ሕጊ ብሙሴ ተዋህበ፥ ጸጋን ሓቅን ግና ብኢየሱስ ክርስቶስ ኮነ። ንኣምላኽ ዝረኣዮ ሓደ እኳ የልቦን፥ እንተኾነ እቲ ኣብ ሕቚፊ ኣቦ ዘሎ፥ እቲ በይኑ ውሉድ ዝኾነ ኣምላኽ፥ ገለጾ። ኣይሁድ “ንስኻ መን ኢኻ፧” ኢሎም ኪሓትዎ ካብ ኢየሩሳሌም ካህናትን ሌዋውያንን ምስ ለኣኹሉ፥ ዮሓንስ ከምዚ ኢሉ መስከረ፦ “ኣነስ ክርስቶስ ኣይኮንኩን” ኢሉ ተኣመነ እምበር ኣይከሓደን። ንሳቶም ድማ “መን ደኣ ኢኻ፥ ኤልያስ፧” ኢሎም ሓተትዎ። ንሱ ኸኣ “ኣይኮንኩን” በለ። “እቲ ነቢይ ዲኻ፧” ንሱ ኸኣ “ኣይኮንኩን” ኢሉ መለሰሎም። ሽዑ ንሳቶም “መን ደኣ ኢኻ፧ ነቶም ዝለኣኹና ምላሽ ምእንቲ ኽንህቦምሲ ብዛዕባ ርእስኻ እንታይ ትብል፧” በልዎ። ዮሓንስ ከኣ “ኣነስ ከምቲ ነቢይ ኢሳይያስ ዝበሎ፦ ‘መገዲ እግዚኣብሔር ኣቕንዑ’ እናበለ ኣብ ምድረ በዳ ዚእውጅ ድምፂ እየ፥” በሎም። እቶም ልኡኻት ካብ ፈሪሳውያን ነበሩ። ንሳቶም ከኣ “እምብኣርሲ ክርስቶስ ወይ ኤልያስ ወይ እቲ ነቢይ ካብ ዘይትኸውን ደኣ ንምንታይ ተጥምቕ ኣሎኻ፧” ኢሎም ሓተትዎ። ዮሓንስ ድማ “ኣነ ብማይ አጥምቕ ኣሎኹ፥ ግናኸ ንስኻትኩም ዘይትፈልጥዎ ኣብ ማእከልኩም ደው ኢሉ ኣሎ። እቲ ቕድመይ ዝነበረ ድኅረይ ዚመጽእ ኣነ ስራኽ ኣሣእኑ ንምፍታሕ እኳ ዘይበቅዕ፥ ንሱ እዩ” ኢሉ መለሰሎም። እዚ ኣብቲ ዮሓንስ ዜጥምቐሉ ዝነበረ፥ ኣብ ቢታንያ ኣብ ማዕዶ ዮርዳኖስ ኮነ።
ናይ ምሸት/ሰርክ ( Vesper )
መዝሙረ ዳዊት Psalmመዝ 40 : 7 - 8 [English][ትግርኛ]
ውስተ ርእሰ መጽሐፍ ተጽሕፈ በእንቲአየ ፤
ከመ እንግር ፈቃደከ መከርኩ አምላኪየ ፤
ወሕግከኒ በማዕከለ ከርሥየ።
ወንጌል Gospelዮሐ 4 ፡ 30 - 36 [English][ግእዝ]
እቶም ሕዝቢ ኸኣ ካብ ከተማ ወፂኦም ናብኡ መጹ። እዚ ኪኸውን ከሎ እቶም ደቀ መዛሙርቱ “መምህር! ብላዕ” ኢሎም ለመንዎ። ኢየሱስ ከኣ “ኣነስ ንስኻትኩም ዘይትፈልጥዎ ዝበልዖ ምግቢ ኣሎኒ” በሎም። እቶም ደቀ መዛሙርቱ ኸኣ ንሓድሕዶም “ሰብ ደኾን ገለ ዚብላዕ ኣምጺኡሉ ኾይኑ፧” ተበሃሃሉ። ኢየሱስ ድማ “ብልዐይሲ ፍቓድ እቲ ዝለኣኸኒ ምግባር፥ ዕዮኡውን ምፍጻም እዩ። ንስኻትኩም ‘ቀውዒ ኽሳዕ ዚመጽእ ገና ኣርባዕተ ወርኂ ተሪፉ ኣሎዶ’ ኣይኮንኩምን እትብሉ፧ እንሆ እምበኣርከስ ኣዕይንትኹም ቋሕ ኣብሉ እሞ ምድሪ ንዓጺድ ድሮ ከም ዝፃዕደወት ርኣዩ፥ እብለኩም ኣሎኹ። እቲ ዚዘርእን እቲ ዚዓጽድን ብኃባር ምእንቲ ኺሕጐሱ እቲ ዚዓጽድ ዓስቡ ይቕበል፥ ንዘለዓለማዊ ሕይወት ዚኸውን ፍረ ኸኣ ይእክብ።
ዘመነ ማርቆስ Readings for Wednesday
ጥቅምቲ 10, 2014 ብግእዝ Oct 20, 2021 ብፈረንጅ
ናይ ንግሆ ( Matin )
መዝሙረ ዳዊት Psalmመዝ 78 : 30 - 32 [English][ትግርኛ]
በልዑ ወጸግቡ ጥቀ፤
ወወሀቦሙ ለፍትወቶሙ፤
ወኢያኅጥኦሙ እምዘፈቀዱ።
ወንጌል Gospelማቴ 15 : 32 - ፍም [English][ግእዝ]
ደቀ መዛሙርቱ ድማ “ኣብዚ በረኻ እዚ ደኣ ንኽንድዚ ዚኣክል ሕዝቢ ዜጽግብ እንጌራ ኻበይ ክንረክብ ኢና፧” በልዎ። ኢየሱስ ከኣ “ክንደይ እንጌራኸ ኣሎኩም፧” በሎም። ንሳቶም “ሾብዓተ እንጌራን ቊሩብ ዓሣን” በልዎ። ነቶም ሕዝቢ ኸኣ ኣብ ምድሪ ኪቕመጡ ኣዘዞም። ሽዑ ነተን ሾብዓተ እንጌራን ነቲ ቚሩብ ዓሣን ኣልዒሉ፥ ኣመስገነ፥ ቈሪሱ ድማ ንደቀ መዛሙርቱ ሃቦም፥ ደቀ መዛሙርቱ ኸኣ ነቶም ሕዝቢ ሃብዎም። ኵሎም በሊዖም ጸገቡ፥ ዝተረፈ ቚርስራስ ድማ ሾብዓተ መሶብ መሊኦም ኣልዓሉ። እቶም ዝበልዑ ኸኣ፥ ብዘይ ኣንስትን ቈልዑን ኣርባዕተ ሽሕ ሰብኣይ ነበሩ። ነቶም ሕዝቢ ምስ ኣፋነዎም ናብ ጃልባ ደይቡ ናብ ወሰን መጌዶን መጸ።
ናይ ቅዳሴ ( Liturgy )
መልእክተ ጳውሎስ Pauline Epistleቲቶ 1 : 7 - ፍም [English][ግእዝ]
ኤጲስቆጶስ፥ ዕዮ ኣምላኽ ኪመርሕ ኅድሪ ዝተቐበለ ስለ ዝኾነ፥ መንቅብ ዘይብሉ፥ ዘይዕበ፥ ዘይኵሪ፥ ወልፊ መስተ ዘይብሉ፥ ዘይዋቓዕ፥ ገንዘብ ሓራም ዘይደሊ ይኹን። እኳ ደኣ ተቐባሊ ጋሻ፥ ሠናይ ዚፈቱ፥ ገዛእ ርእሱ ገቲኡ ዚኽእል፥ ቅኑዕ፥ ቅዱስን ሥሩዕን ይኹን። ንሱ በቲ ቕኑዕ ትምህርቲ ምእንቲ ኺምዕድ፥ ነቶም ዚቃወምዎውን መልሲ ሂቡ ምእንቲ ኺኽእል፥ በቲ ዚተማህሮ እሙን ዝኾነ ቃል ይጽናዕ። ከመይ ብዙኃት ሰባት፥ ብኅልፊ ኻብቶም ሰብ ግዝረት፥ ዘይእዙዛት፥ ወልፋሳትን መጠፋፋእትን ኣለዉ። ንሳቶም ዘይቅኑዕ ረብሓ ምእንቲ ክረኽቡ ኢሎም፥ ኪምህርዎ ዘይግብኦም እናመሃሩ፥ ንብዘሎ ኣባይቲ ዝገለባብጡ ስለ ዝኾኑ፥ ኣፎም ከተትኅዞም ግቡእ እዩ። ሓደ ኻብቶም ናታቶም ነቢያት እኳ “ሰብ ቀርጤስ ዅሉ ሳዕ ሓሰውቲ፥ እኩያት ኣራዊት፥ ሃካያት በላዕቲ እዮም” ይብል። እዚ ምስክር እዚ ሓቂ እዩ። ስለዚ ብእምነት ምእንቲ ኺጥዕዩ፥ ኣብ ጽውጽዋያት ኣይሁድን ናብ ትእዛዝ እቶም ንሓቂ ዝነጸጉ ሰባትን ከየቕልቡ ኣጸቢቕካ ግንሓዮም። ነቶም ንጹሓት ዅሉ ነገር ንጹሕ እዩ፥ ነቶም ርኹሳትን ዘይኣምኑን ግና፥ ኣእምሮኦምን ሕሊናኦምን ርኹስ ስለዝኾነ፥ ከቶ ንጹሕ ነገር ኣይኮነን። “ንኣምላኽን ንፈልጦ ኢና” ይብሉ ግና ፍንፉናትን ዘይእዙዛትን ሠናይ ነገር ዘበለ ኺገብሩ ዘይበቕዑን ስለ ዝኾኑ፥ ብተግባሮም ይኽሕድዎ።
ዘካልእ መልእክት Universal Epistle2ይ ጴጥ 1 : 5 - 11 [English][ግእዝ]
ስለዚ ብዅሉ ትግሃት እናተጋደልኩም ኣብ እምነትኩም ሕያውነት ወስኹ፥ ኣብ ሕያውነትውን ፍልጠት፥ኣብ ፍልጠት ኸኣ ምግታእ ርእስኻ፥ ኣብ ምግታእ ርእስኻ ድማ ዓቕሊ፥ ኣብ ዓቕሊውን መንፈሳውነት፥ኣብ መንፈሳውነት ኸኣ ኅውነት፥ ኣብ ኅውነት ድማ ፍቕሪ ወስኹ።እዚ ነገር እዚ እንተ ኣሎኩም፥ እናማዕበለውን እንተ ኸደ፥ ንጐይታና ኢየሱስ ክርስቶስ ኬፍልጠኩም እዩ። ሃካያትን ዘየፍርዩንውን ኣይክትኮኑን ኢኹም።እዚ ነገር እዚ ዘይብሉ ግና፥ ኣርሒቑ ዘይርኢ ዕዉር ሰብ እዩ፥ ካብቲ ናይ ቀደም ኃጢኣቱ ከም ዝነጽሐውን ዝረስዐ እዩ።ስለዚ፥ ኣቱም ኣኅዋትና፥ ንጽውዓኹምን ምኅራይኩምን ከተጽንዕዎ ኣዚኹም ተጋደሉ። እዚ እንተ ገበርኩምሲ ከቶ ኣይክትወድቁን ኢኹም።በዚ ድማ ናብቲ ናይ ጐይታናን መድኃኒናን ኢየሱስ ክርስቶስ ዘለዓለማዊ መንግሥቲ ምእታው ብምልኣት ኪወሃበኩም እዩ።
ግብረ ሃዋርያት Actsግብ ሐዋ 8 : 1 - 5 [English][ግእዝ]
ሳውል ድማ ኣብ ቅትለት እስጢፋኖስ ሠሚሩ ነበረ። በታ መዓልቲ እቲኣ ኸኣ ኣብ ልዕሊ እታ ኣብ ኢየሩሳሌም ዝነበረት ቤተ ክርስቲያን ብርቱዕ ስደት ኮነ። ብዘይካ ሓዋርያት ከኣ ኵሎም ኣመንቲ ናብ ሃገር ይሁዳን ሰማርያን ተበተኑ። እግዚኣብሔር ዚፈርሁ ሰባት ድማ ንእስጢፋኖስ ቀበርዎ፥ ብርቱዕ ብኽያትውን በኸዩሉ። ሳውል ግና ነታ ቤተ ክርስትያን ኬጥፍኣ ተላዕለ፥ ገዛ ገዛ እናኸደ ኸኣ፥ ሰብኡትን ኣንስትን ሰስሒቡ ኣብ ቤት ማእሰርቲ የእትዎም ነበረ። እቶም ዝተበተኑ ሰባት ግና ቃል ወንጌል እናሰበኹ ኸዱ። ፊልጶስ ከኣ ናብ ሓንቲ ኸተማ ሰማርያ ወሪዱ ብዛዕባ መሲሕ ሰበኸሎም።
ስንክሳር Synaxarium
አውማንዮስ ሊቀ ጳጳሳት ዘእስክንድርያ ወሰርግዮስ ሰማዕት ወዮሐንስ ቀሲስ
መዝሙር Psalmመዝ 104 : 19 - 20 [English][ትግርኛ]
ወገበርከ ወርኀ በዕድሜሁ ፤
ፀሐይኒ አእመረ ምዕራቢሁ ፤
ታመጽእ ጽልመተ ወይከውን ሌሊተ።
ወንጌል Gospelሉቃ 9 : 12 - 17 [English][ግእዝ]
ሽዑ ኺመሲ ጀመረ፤ እቶም ዓሠርተው ክልተ ኸኣ ቐሪቦም፥ “ኣብዚ ኣብ በረኻ ኢና ዘሎና እሞ፥ እዞም ሕዝቢ ኣብ ዙርያና ናብ ዘሎ ዓድታትን ኣቚሻትን ከይዶም ኪኃድሩ፥ ዚብላዕውን ኪረኽቡ ኣፋንዎም” በልዎ። ኢየሱስ ከኣ “ንስኻትኩም ዚብላዕ ሃብዎም” በሎም። ንሳቶም ግና “ንሕና ኼድና ነዚ ዅሉ ሕዝቢ ዚብላዕ ክንዕድግ እንተ ዘይኮይኑ ምሳና ዘሎስ ካብ ኃሙሽተ እንጌራን ክልተ ዓሣን ኣይበዝኅን እዩ” በሉ። ከመይ ኃሙሽተ ሽሕ ኣቢሎም ዚኾኑ ሰብኡት እዮም ዝነበሩ፤ ንሱ ኸኣ ንደቀ መዛሙርቱ “በብኃምሳ እናሰራዕኩም ኣቐምጥዎም” በሎም። ንሳቶም ድማ ኸምኡ ገበሩ ንዅሉምውን ኣቐመጥዎም። ነተን ኃሙሽተ እንጌራን ክልተ ዓሣን ኣልዒሉ ናብ ሰማይ ጠመተ፥ ባሪኹ ቖረሰ፥ ነቶም ሕዝቢ ኬቕርብሎም ከኣ ንደቀ መዛሙርቱ ሃቦም። ኵሎም በሊዖም ጸገቡ፥ ዝተረፈ ቚርስራስ ድማ ዓሠርተው ክልተ መሶብ መሊኦም ኣልዓሉ።
ቅዳሴ Liturgy :
ዘ፫፻ ምእት(ግሩም)
ናይ ምሸት/ሰርክ ( Vesper )
መዝሙረ ዳዊት Psalmመዝ 145 : 3 - 4 [English][ትግርኛ]
ዓቢይ እግዚአብሔር ወብዙኅ አኰቴቱ ፤
ወአልቦ ጽንፍ ለዕበየ ዚአሁ ፤
ትውልደ ትውልድ ይንዕዱ ምግባሪከ።
ወንጌል Gospelማር 13 : 19 - 23 [English][ግእዝ]
ከመይ ካብታ ኣምላኽ መጀመርታ ፍጥረት ዝፈጠረላ ክሳዕ ሎሚ ኸምኡ ዘይኮነ፥ ድኅሪ ሕጂውን ከቶ ዘይከውን መከራ በታ ቕነ እቲኣ ኺኸውን እዩ። ነተን መዓልትታት እቲአን እግዚኣብሔር እንተ ዘየሕጽረንሲ ሥጋ ዝለበሰ ዅሉ ኣይምድኃነን ነይሩ። ምእንቲ እቶም ንሱ ዝኃረዮም ኅሩያት ግና ነተን መዓልትታት እቲአን ኣሕጸረን። ሽዑ ሓደ እኳ ‘ክርስቶስ ኣብዚ እነሆ፥’ ወይ ‘ኣብቲ ኣሎ’ እንተ በለኩም ኣይትእመኑ። ሓሰውቲ መሲሓትን ሓሰውቲ ነቢያትን ኪትንሥኡ እዮም እሞ እንተ ተኻእሎምሲ ነቶም ኅሩያትውን ኬስሕቶም ትእምርትን ተኣምራትን ኪገብሩ እዮም። ንስኻትኩም ግና ተጠንቀቑ፥ እንሆ ኣቐዲመ ዅሉ ነጊረኩም ኣሎኹ።
ዘመነ ማርቆስ Readings for Thursday
ጥቅምቲ 11, 2014 ብግእዝ Oct 21, 2021 ብፈረንጅ
ናይ ንግሆ ( Matin )
መዝሙረ ዳዊት Psalmመዝ 119 : 86 - 87 [English][ትግርኛ]
በዐመፃ ሰደዱኒ ርድአኒ፤
ሕቀ ክመ ዘእምደምሰሱኒ ውስተ ምድር፤
ወአንሰ ኢኀደጉ ትእዛዘከ።
ወንጌል Gospelሉቃ 20 : 9 - 12 [English][ግእዝ]
ኢየሱስ ነቶም ሕዝቢ እዚ ምስላ እዚ ኺነግሮም ጀመረ፦ “ሓደ ሰብኣይ ኣታኽልቲ ወይኒ ተኸለ፥ ንሓረስቶት ብመገስ ሂብዎም ከኣ ንነዊኅ እዋን ገሸ። ጊዜ ፍርያት ምስ በጽሐ፥ ኻብቲ ኣታኽልቲ ወይኒ ፍረ ኺህብዎ፥ ንጊልያኡ ናብቶም ሓረስቶት ለኣኾ። እቶም ሓረስቶት ግና ወቒዖም ጥራይ ኢዱ ሰደድዎ። ካልኣይ ጊልያ ድማ ለኣኸ፥ ንእኡውን ወቒዖም፥ ኣዋሪዶም ጥራይ ኢዱ ሰደድዎ። መሊሱ ኸኣ ሣልሳይ ለኣኸ፥ ንእኡ ድማ ኣቝሲሎም ንወፃኢ ደርበይዎ።
ናይ ቅዳሴ ( Liturgy )
መልእክተ ጳውሎስ Pauline Epistle1ይ ጢሞ 4 : 9 - ፍም [English][ግእዝ]
እዚ፥ ኵሉ ሰብ ኪቕበሎ ዚግባእ እሙን ቃል እዩ። በቲ ንዅሉ ሰብ፥ ምናዳ ንኣመንቲ ዜድኅን ሕያው ኣምላኽ ተስፋ ስለ ዝገበርና ኸኣ ንጽዕርን ንጋደልን ኣሎና። ነዚ ነገራት እዚ ኣዝዝን ምሃርን። “መንእሰይ እዩ” ኢሉ ሓደ እኳ ኣይንዓቕካ። ግና ነቶም ኣመንቲ ብቓል፥ በኻይዳ፥ ብፍቕሪ፥ ብእምነት፥ ብንጽህናውን ኣርኣያ ኹኖም። ኣነ ኽሳዕ ዝመጽእ፥ ቅዱሳት መጻሕፍቲ ንሕዝቢ ኣብ ምንባብን ምስባኽን ምምሃርን ተጸመድ። ነቲ ብቓል ብትንቢት ብምንባር ኢድ መራሕቲ ቤተክርስቲያንን ዝተዋህበካ ጸጋ ሸለል ኣይትበሎ። ብዛዕባ እዚ ነገራት እዚ ኣጸቢቕካ ትጋህ፥ እናዓቤኻ ትኸይድ ከም ዘሎኻ፥ ኣብ ኵሉ ምእንቲ ኺግለጽሲ፥ ነዚ ነገርዚ ብኹለንትናኻ ወፊ። ንገዛእ ርእስኻን ነቲ እትህቦ ትምህርትን ተጠንቀቕ፥ ኣብኡ ጸኒዕካ ንበር፥ ነዚ እንተ ገበርካስ፥ ንርእስኻን ነቶም ዚሰምዑኻን ከተድኅን ኢኻ።
ዘካልእ መልእክት Universal Epistleያዕ 3 : 1 - 6 [English][ግእዝ]
ኣኅዋተይ! ንሕና መምህራን ዝበርትዐ ፍርዲ ኸም እንቕበል ፈሊጥኩም፥ ብዙኃት መምህራን ኣይትኹኑ። ኵላትና ብብዙኅ ነገር ንሰሕት ኢና። ሓደ ብቓል ዘይስሕት እንተሎ ግና ንሱ ንዅለንትናኡ ኪገትእ ዚኽእል ብቑዕ ሰብኣይ እዩ። እንሆ ኣፍራስ ምእንቲ ኺእዘዙና ኢልና ልጓም ኣብ ኣፎም ንገብረሎም፥ ንብዘሎ ኣካላቶምውን ብእኡ ነቕንዖ። እንሆ፥ መራኽብ ድማ ክንድዚ ዚዓብያ ኸለዋ፥ ብብርቱዕ ንፋስ እናተኸብከባ ናብቲ ፍቓድ መራሒ ዚደልዮ ብንእሽቶ ሰካን ይቃንዓ። ከምኡ ድማ ልሳን ንእሽቶ ኣካል ክነሳስ ብዓቢይ ነገር ትምካሕ። እንሆ ንእሽቶ ሓዊ ክንደይ ዓቢይ ዱር ዘይተንድድ! ልሳንውን ሓዊ እያ። ናይ ክፍኣት ዓለም እያ። እታ ንምሉእ ሰብነት እትምርዝ ክፍሊ ኣካላት፥ ንምሉእ ጒዕዞ ናይ ሕይወትውን እተቃጽል እያ። ብገዛእ ርእሳ ድማ ብገሃነም እሳት ዝሓረረት እያ።
ግብረ ሃዋርያት Actsግብ ሐዋ 20 : 20 - 25 [English][ግእዝ]
ዚጠቅም ዘበለ እናሰበኽኩልኩም፥ ኣብ ዋዕላ ኾነ፥ ኣብ ቤት ከይኃባእኩ ከም ዝመሃርኩኹም፥ ከምኡ ኸኣ፥ ንኣይሁድን ንግሪኻውያንን ብንስሓ ናብ ኣምላኽ ኪምለሱ፥ ብጐይታና ብኢየሱስ ክርስቶስ ከኣ ኪኣምኑ ከም ዝመስከርኩ፥ ትፈልጡ ኢኹም። ሕጂ ድማ እንሆ ኣብ ኢየሩሳሌም እንታይ ከም ዚረኽበኒ ከይፈለጥኩ፥ ብመንፈስ ቅዱስ ተደሪኸ ናብ ኢየሩሳሌም እኸይድ ኣሎኹ። ብዘይካ እቲ መንፈስ ቅዱስ ‘ማእሰርትን ጸበባን ኪበጽሓካ እዩ’ ኢሉ ኣብ ፈቐዶ ከተማታት ዝነገረኒ እንተ ዘይኮይኑ ዝፈልጦ የብለይን። ኣነ ግና ኣገልግሎተይ ክሳዕ ዝፍጽምን እቲ ጐይታ ኢየሱስ ዝሃበኒ ዕዮ ክሳዕ ዝውድእን፥ ንሕይወተይ ኣየናሕስየላን እየ፥ ከም ክብርቲ ገይረውን ኣይርእያን እየ። ኣገልግሎተይ ድማ ወንጌል ጸጋ ኣምላኽ ምስባኽ እዩ። “ሕጂ ድማ፥ እንሆ ንስኻትኩም ኵላትኩም እዞም መንግሥቲ ኣምላኽ እናዞርኩ ዝሰበኽኩልኩም ደጊም ገጸይ ከም ዘይትርእዩ እፈልጥ እየ።
ስንክሳር Synaxarium
አባ ያዕቆብ ወቅድስት ጲላግያ ወአርማሚ ሰማዕት
መዝሙር Psalmመዝ 107 : 5 - 6 [English][ትግርኛ]
ጸምኡ ወርኅቡ ወኀልቀት ነፍሶሙ በላዕሌሆሙ ፤
ወአውየዉ ኀበ እግዚአብሔር ሶበ ተመንደቡ ፤
ወአድኀኖሙ እምንዳቤሆሙ።
ወንጌል Gospelማር 8 : 1 - 9 [English][ግእዝ]
በቲ ቕነ እቲ ኸም ብሓድሽ ብዙኅ ሕዝቢ ምስ ተኣከበ፥ ዚብላዕ ኣይነበሮምን እሞ ኢየሱስ ነቶም ደቀ መዛሙርቱ ጸዊዑ ከምዚ በሎም፤ “እዞም ሕዝቢ እዚኣቶም ምሳና ካብ ዚቕንዩ ሠለስተ መዓልቲ ኾይኑ እዩ፤ ዚብላዕ ከኣ የብሎምን እሞ የደንግጹኒ ኣለዉ። ገለ ኻብኣቶም ካብ ርሑቕ ዝመጹ እዮም እሞ፥ ጾሞም ነናብ ቤቶም እንተ ኣፋነኽዎም ኣብ መገዲ ኪሰንፉ እዮም።” ደቀ መዛሙርቱ ኸኣ “ነዚ ዅሉ ሕዝቢ እዚ ኣብዚ በረኻ እንጌራ ኬጽግብ ዚኽእል መን እዩ፧” ኢሎም መለስሉ። ኢየሱስ ድማ “ክንደይ ዚኣክል እንጌራ ኣለኩም፧” ኢሉ ሓተቶም፥ ንሳቶም ኸኣ “ሾብዓተ” በልዎ። ነቶም ሕዝቢ ኣብ ምድሪ ኪቕመጡ ኣዘዞም። ነተን ሾብዓት እንጌራ ወሲዱ ኣመስጊኑ ቘረሰ፥ ንደቀ መዛሙርቱ ኼቕርብሎም ሃቦም፥ ንሳቶም ከኣ ነቶም ሕዝቢ ኣቕረብሎም። ቍሩብ ዓሣውን ነበሮም፥ ንእኡ ድማ ባሪኹ፥ ኬቕርብሎም ኣዘዘ። በሊዖም ጸገቡ፥ ዝተረፈ ቚርስራስ ከኣ ሾብዓተ መሶብ መሊኦም ኣልዓሉ። እቶም ዝበልዑ ኸኣ ኣርባዕተ ሽሕ ዝኾኑ ነበሩ። ሽዑ ድማ ኣፋነዎም።
ቅዳሴ Liturgy :
ዘእግዝእትነ ማርያም(ጐሥዓ)
ናይ ምሸት/ሰርክ ( Vesper )
መዝሙረ ዳዊት Psalmመዝ 33 : 18 - 19 [English][ትግርኛ]
ወእለሰ ይትዌከሉ በምሕረቱ ፤
ያድኅና እሞት ለነፍሶሙ ፤
ወይሴስዮሙ አመ ረኃብ።
ወንጌል Gospelማቴ 14 : 13 - 21 [English][ግእዝ]
ኢየሱስ ነዚ ምስ ሰምዐ ካብኡ ብጃልባ ኣልጊሱ ንበይኑ ናብ ጽምዊ በረኻ ኸደ፥ እቶም ሕዝቢ ሰሚዖም ከካብ ዓዶም ተኣኪቦም ብእግሪ ሰዓብዎ። ኢየሱስ ካብኡ ወፂኡ ብዙኅ ሕዝቢ ረኣየ እሞ ደንገጸሎም፥ ሕሙማቶም ድማ ኣሕወየ። ምስ መሰየ ደቀ መዛሙርቱ ናብኡ ቐሪቦም “እዚ ቦታ እዚ በረኻ እዩ፥ ሰዓት ድማ ኃሊፉ እዩ፥ ስለዚ እዞም ሕዝቢ ናብ ዓድታት ከይዶም ንባዕሎም ምግቢ ኺዕድጉ ኣፋነዎም” በልዎ። ኢየሱስ ግና “ኪኸዱ ኣየድልን እዩ፥ ዝብላዕ ንስኻትኩም ሃብዎም” በሎም። ንሳቶም ድማ “ኣብዚ ብዘይ ኃሙሽተ እንጌራን ክልተ ዓሣን ገለ የብልናን” በልዎ። ንሱ ግና “ናባይ ኣምጽእወን” በለ። ነቶም ሰብውን ኣብ ሣዕሪ ኪቕመጡ ኣዘዞም። ነተን ኃሙሽተ እንጌራን ክልተ ዓሣን ኣልዒሉ ናብ ሰማይ እናጠመተ ኣመስገነ፥ ቈሪሱውን ንደቀ መዛሙርቱ ሃቦም። ደቀ መዛሙርቱ ድማ ነቶም ሕዝቢ ሃብዎም። ኵሎም በሊዖም ጸገቡ፥ እቲ ዝተረፈ ቚርስራስ ድማ ዓሠርተው ክልተ መሶብ መሊኦም ኣልዓሉ። እቶም ዝበልዑውን ብዘይ ኣንስትን ቈልዑን ኃሙሽተ ሽሕ ዚኣኽሉ ነበሩ።
ዘመነ ማርቆስ Readings for Friday
ጥቅምቲ 12, 2014 ብግእዝ Oct 22, 2021 ብፈረንጅ
ናይ ንግሆ ( Matin )
መዝሙረ ዳዊት Psalmመዝ 89 : 20 - 21 [English][ትግርኛ]
ወአልዐልኩ ኅሩየ እምሕዝብየ ፤
ወረከብክዎ ለዳዊት ገብርየ ፤
ወቀባእክዎ ቅብአ ቅዱሰ።
ወንጌል Gospelማቴ 19 : 1 - 12 [English][ግእዝ]
ኢየሱስ ነዚ ነገር እዚ ምስ ፈጸመ፥ ካብ ገሊላ ናብ ስግር ዮርዳዮስ ዘሎ ናብ ምድሪ ይሁዳ በጽሐ። ብዙኃት ሕዝቢ ሰዓብዎ፥ ኣብኡ ኸኣ ኣሕወዮም። ፈሪሳውያን ድማ “ሰብኣይሲ ነታ ሰበይቱ ብዝዀነ ምኽንያት ኪፈትሓዶ ይኽእል እዩ፧” እናበሉ ኪፍትንዎ ናብኡ መጹ። መሊሱ ድማ “እቲ ካብ መጀመርታ ዝፈጠረ ‘ሰብኣይን ሰበይትን ገይሩ ፈጠሮም’፥ ‘ስለዚ ሰብኣይ ኣቦኡን ኣዲኡን ኃዲጉ ምስ ሰበይቱ ይወሓድ፥ ክልቲኦም ድማ ሓደ ኣካል ይኾኑ’ ዚብልዶ ኣየንበብኩምን ኢኹም፧ ደጊም ሓደ ኣካል እዮም እምበር ክልተ ኣይኮኑን። እምበኣር ነቲ ኣምላኽ ሓደ ዝገበሮ ሰብ ኣይፍለዮ” በሎም። ንሳቶም ከኣ “ስለምንታይ ደኣ ሙሴ መፍትሒኣ ጽሑፍ ሂቡ ኪፈትሓ ዝኣዘዘ፧” በልዎ። ኢየሱስ ድማ “ሙሴስ ብሰንኪ ትሪ ልብኹም ኣንስትኹም ክትፈትሑ ፈቐደልኩም፥ ካብ መጀመርታ ግና ኸምኡ ኣይነበረን። ኣነ ግና ‘እቲ ንሰበይቱ ብዘይ ምኽንያት ዝሙት ዚፈትሓ ካልእውን ዜእቱ ይዝሙ፥ እቲ ፍትሕቲ ዜእቱውን ይዝሙ’ እብለኩም ኣሎኹ” በሎም። እቶም ደቀ መዛሙርቱ ኸኣ “ሥርዓት ሰብኣይን ሰበይትን ከምዚ እንተ ደኣ ኮይኑስ፥ ምትእትታው ጽቡቕ ኣይኮነን” በልዎ። ኢየሱስ ድማ “እዚ ነገር እዚ ነቶም ዝተዋህቦም እንተ ዘይኮይኑ፥ ኵሉ ዚኽእሎ ኣይኮነን። ካብ ከርሢ ኣዲኦም ስሉባት ኮይኖም ዝተወልዱ ኣለዉ፥ ሰባት ዝሰለብዎም ስሉባት እውን ኣለዉ፥ ምእንቲ መንግሥተ ሰማያት ኢሎም ባዕሎም ዝተሰልቡ ስሉባት እውን ኣለዉ፥ ነዚ ትምህርቲዚ ኪቕበሎ ዚኽእል ይቀበሎ” በሎም።
ናይ ቅዳሴ ( Liturgy )
መልእክተ ጳውሎስ Pauline Epistle1ይ ጢሞ 5 : 19 - ፍም [English][ግእዝ]
ነቶም ኃጢኣት ዚገብሩ ኸኣ፥ እቶም ካልኦት ምእንቲ ኪፈርሁ፥ ኣብ ቅድሚ ዅሉ ግንሓዮም። ብዘይ ኣፈላላይን ብዘይ ኣድልዎን ነዚ ምዕዶዚ ክትሕሉ፥ ኣብ ቅድሚ ኣምላኽን ኣብ ቅድሚ ክርስቶስ ኢየሱስን ኣብ ቅድሚ እቶም ኅሩያት መላእኽትን አማኅጽነካ ኣሎኹ። ብታህዋኽ ኣብ ሓደ እኳ ኢድካ ኣይተንብር፥ ኣብ ኃጢኣት ካልኦትውን ኣይትጸምበር። ንርእስኻ ብንጽሕና ሓሉ። ስለ ኸብድኻን ስለቲ ዚመላለሰካ ሕማምን ሒደት ወይኒ ደኣ እምበር ማይ ጥራይ ኣይትስተ። ኃጢኣት ገሊኦም ሰባት ግሁድ እዩ፥ ናብ ፍርዲ ኸኣ ይቕድሞም። ናይ ገሊኦም ግና ይስዕቦም። ከምኡ ኸኣ እቲ ሠናይ ግብሪ ግሉጽ እዩ፥ እቲ ዘይግሉጽውን ኪሥወር ኣይከኣሎን እዩ።
ዘካልእ መልእክት Universal Epistleይሁ 1 : 9 - 14 [English][ግእዝ]
ግናኸ ሚካኤል ሊቀ መላእኽቲውን ብዛዕባ ሬሳ ሙሴ ምስ ዲያብሎስ ኪከራኸር ከሎ፥ “እግዚኣብሔር ይግናሕካ” ደኣ በሎ እምበር ብጸርፊ ኺዂንኖ ኣይደፈረን።እዚኣቶም ግና ነቲ ዘይፈልጥዎ ዘበለ ዅሉ ይጸርፍዎ፥ እቲ ኸም እንስሳ ብባህሪኦም ዚፈልጥዎ ኸኣ ንገዛእ ርእሶም የጥፍኦም ኣሎ።ብመገዲ ቃየል ስለ ዝኸዱ፥ ምእንቲ ገንዘብ ኣብ ስሕተት በለዓም ስለ ዝጸደፉ፥ ከም ቆሬ ስለ ዝዓለዉ ኸኣ፥ ጠፊኦም እዮም እሞ ወይለኦም።እዚኣቶም ኣብቲ ናይ ፍቕሪ መኣድኹም ጸያቒቶ እዮም፥ ከይኃፈሩ ኣብ መኣድኹም ይሳተፉ፥ ንገዛእ ርእሶም ጥራይ ይጓስዩ፥ ንፋስ ንየው ነጀው ዚደፍኦ፥ ማይ ዘይብሉ ደመና እዮም። ካብ ሱረን ዝተመንቆሳ፥ ክልተ ሳዕ ዝሞታ፥ ፍረ ዘይብለን ኣእዋም ሓጋይ እዮም።ንሳቶም ከምቲ ብርቱዕ ማዕበል ባሕሪ፥ ነቲ ነውራም ተግባራቶም ከም ዚዓፍር ዚገብሩ፥ ካብ መገዶም ዝዘንበሉ ኸዋኽብቲ እዮም። ነዚኣቶም ግብ ዝበለ ጸልማት ንዘለዓለም ተዓቚሩሎም ኣሎ።
ግብረ ሃዋርያት Actsግብ ሐዋ 13 : 16 - 23 [English][ግእዝ]
ሽዑ ጳውሎስ ተንሢኡ ነቶም ሕዝቢ ብኢዱ እናኣመልከተ ኸምዚ በለ፤ “ኣቱም ሰብ እስራኤልን ንኣምላኽ እትፈርሁን ስምዑ። ናይ ሕዝቢ እስራኤል ኣምላኽ ነቦታትና ኃረዮም፤ ነዚ ሕዝቢ እዚ ኸኣ ኣብ ምድሪ ግብጺ ተሰዲዱ ኣብ ዝነበረሉ ጊዜ ልዕል ኣበሎ፤ በቲ ዓቢይ ኃይሉ ድማ ካብኣ ኣውፅኦም። ነርብዓ ዓመት ዚኣክል ከኣ ኣብ በረኻ ፆሮም። ካብ ምድሪ ኸነኣን ሾብዓተ መንግሥትታት ኣጥፊኡ ኸኣ ነቲ ምድሮም ኣውረሶም። እዚ ዅሉ ኣርባዕተ ሚእትን ኃምሳን ዓመት ኣቢሉ ወሰደ። ክሳዕ ዘመን ነቢይ ሳሙኤል ድማ መሳፍንቲ ሸመሎም። ብድኅርዚ ንጉሥ ኬንግሠሎም ለመኑ፤ ኣምላኽ ከኣ ሓደ ሰብኣይ ካብ ነገድ ብንያም፥ ሳኦል ወዲ ቂስ፥ ንኣርብዓ ዓመት ኣንገሠሎም። ኣምላኽ ንሳኦል ምስ ሰዓሮ ድማ ንዳዊት ኣንገሠሎም፤ ‘ዳዊት ወዲ እሴይ ዅሉ ፍቓደይ ዚገብር ሰብኣይ ዝኸም ልበይ ረኸብኩ’ ኢሉ ኸኣ መስከረሉ። ኣምላኽ ከምቲ ኣተስፍይዎ ዝነበረ፥ ካብ ዘርኢ ዳዊት፥ ነቲ መድኃኒ እስራኤል ዝኾነ ኢየሱስ ለኣኾ።
ስንክሳር Synaxarium
ቅዱስ ሚካኤል በዘነገሮ ለሳሙኤል ይቅብዖ ለዳዊት ወረድኦ ለዳዊት በቀቲለ ጎልያድ ወማቴዎስ ወንጌላዊ ወዲሜጥሮስ ሊቀጳጳሳት ዘእስክንድርያ
መዝሙር Psalmመዝ 84 : 7 - 8 [English][ትግርኛ]
እስመ መምህረ ሕግ ይሁብ በረከተ፤
ወይሐውር እምኀይል ውስተ ኀይል ፤
ወያስተርኢ አምላከ አማልክት በጽዮን።
ዓዲ
መዝ 72 ፡ 27 - 28
ሊተሰ ተሊወ እግዚአብሔር ይኄይሰኒ ፤
ወትውክልትየኒ ላዕለ እግዚአብሔር ፤
ከመ እንግር ኵሎ ስብሐቲሁ።
ወንጌል Gospelማቴ 9 : 9 - 17 [English][ግእዝ]
ኢየሱስ ካብኡ ምስ ኃለፈ፥ ማቴዎስ ዝስሙ ሰብኣይ ኣብቲ መደበር ቀረጽ ተቐሚጡ ረኣየ እሞ፥ “ስዓበኒ” በሎ፥ ንሱ ድማ ተንሢኡ ሰዓቦ። ብድኅርዚ ኣብ እንዳ ማቴዎስ ኣብ መኣዲ ምስ ተቐመጠ፥ እንሆ ብዙኃት ተቐበልቲ ቐረጽን ኃጥኣንን ምስ ኢየሱስን ደቀ መዛሙርቱን ተቐመጡ። ፈሪሳውያን ከኣ እዚ ርእዮም ንደቀ መዛሙርቱ፦ “መምህርኩም ምስ ተቐበልቲ ቐረጽን ኃጥኣንን ስለምንታይ ይበልዕ፧” በልዎም። ኢየሱስ ግና ሰሚዑ፥ “ንሓኪምሲ ሕሙማት እምበር፥ ጥዑያት ኣይደልይዎን እዮም። ‘ምሕረት ደኣ እምበር መሥዋዕቲ ኣይኰነን ዝደሊ’ ዚብል እንታይ ምዃኑ ኪዱ ተምሃሩ። ከመይ ኣነ ንኃጥኣን እምበር ንጻድቃን ናብ ንስሓ ኽጽውዕ ኣይመጻእኩን” በሎም። ሽዑ ደቀ መዛሙርቲ ዮሓንስ ናብ ኢየሱስ መጺኦም “ንሕናን ፈሪሳውያንን ብዙኅ ንጸውም፥ ደቀ መዛሙርትኻ ድኣ ስለምንታይ እዮም ዘይጸሙ፧” በልዎ። ኢየሱስ ከኣ ኸምዚ በሎም፦ “መርዓዊ ምስኣቶም ከሎዶ ኣዕሩኽ መርዓዊ ኪኃዝኑ ይኽእሉ እዮም፧ ግናኸ መርዓዊ ካብኣቶም ዚውሰደላ መዓልቲ ኽትመጽእ እያ፥ ሽዑ ኸኣ ኪጾሙ እዮም። ሓድሽ ቁራጽ ዓለባ ኣብ ብላይ ክዳን ዚልግብ ሓደ እኳ የልቦን፥ ምኽንያቱ ነቲ ጥዑይ ይልክሞ፥ እቲ ምቕዳዱ ኸኣ ዝገደደ ይኸውን። ንሓድሽ ወይኒ ኣብ ዝኣረገ ኣሕርብቲ ኣየዕርቕዎን እዮም፥ ምኽንያቱ እቲ ኣሕርብቲ ይቕደድ እቲ ወይኒውን ይፈስስ፥ እቲ ኣሕርብቲ ኸኣ ይበላሾ። ንሓድሽ ወይኒ ግና ኣብ ሓደስቲ ኣሕርብቲ የዕርቕዎ፥ ክልቲኦም ድማ ይሕለው።
ቅዳሴ Liturgy :
ዘባስልዮስ አው ዘአበዊነ ሐዋርያት
ናይ ምሸት/ሰርክ ( Vesper )
መዝሙረ ዳዊት Psalmመዝ 119 : 31 - 32 [English][ትግርኛ]
ተለውኩ ስምዐከ እግዚኦ ኢታስተኃፍረኒ ፤
ፍኖተ ትእዛዝከ ሮጽኩ ፤
ሶበ አርኃብኮ ለልብየ።
ወንጌል Gospelማቴ 5 : 27 - 33 [English][ግእዝ]
“‘ኣይትዘሙ’ ከም ዝተባህለ ሰሚዕኩም ኣሎኹም። ኣነ ግና ንጓል ኣንስተይቲ ርእዩ ዚትምነያ ዅሉ፥ ብልቡ ፈጺሙ ኣብኣ ዘመወ፥ እብለኩም አሎኹ። የማነይቲ ዓይንኻ እንተ ኣስሓተትካ፥ ካባኻ ጐጥጕጥካ ደርብያ። ብዘሎ ኣካልካ ናብ ገሃነም ካብ ዚኣቱስ፥ ሓንቲ ኣካልካ እንተ ጠፍኤት ይኅሸካ። የማነይቲ ኢድካ እንተ ኣስሓተትካውን፥ ካባኻ ቘሪጽካ ደርብያ። ብዘሎ ኣካልካ ኣብ ገሃነም ካብ ዚኣቱስ፥ ሓንቲ ኣካልካ እንተ ጠፍኤት ይኅሸካ። “‘ንሰበይቱ ዚፈትሓ፥ መፍትሒኣ ዝነግር ጽሑፍ ይሃባ’ ተባሂሉ ኣሎ። ኣነ ግና ብዘይ ምኽንያት ዝሙት ንሰበይቱ ዚፈትሓ ዘበለ ዅሉ ዘማዊት ይገብራ፥ እቲ ፍትሕቲ ዜእቱ ድማ ይዝሙ፥ እብለኩም ኣሎኹ። “ከምኡ ድማ ነቶም ቀዳሞት፥ ‘ማሕላኻ ንእግዚኣብሔር ሃቦ እምበር፥ ብሓሶት ኣይትምሓል፥’ ከም ዝተባህለ ሰሚዕኩም ኣሎኹም።
ዘመነ ማርቆስ Readings for Saturday
ጥቅምቲ 13, 2014 ብግእዝ Oct 23, 2021 ብፈረንጅ
ናይ ንግሆ ( Matin )
መዝሙረ ዳዊት Psalmመዝ 17 : 14 - 15 [English][ትግርኛ]
ጸግቡ ደቂቆሙ ወኀደጉ ትራፋቲሆሙ ለሕፃናቲሆሙ፤
ወአንሰ በጽድቅከ እሬኢ ገጸከ፤
ወእጸግብ በርእየ ስብሐቲከ።
ወንጌል Gospelማቴ 14 : 13 - 21 [English][ግእዝ]
ኢየሱስ ነዚ ምስ ሰምዐ ካብኡ ብጃልባ ኣልጊሱ ንበይኑ ናብ ጽምዊ በረኻ ኸደ፥ እቶም ሕዝቢ ሰሚዖም ከካብ ዓዶም ተኣኪቦም ብእግሪ ሰዓብዎ። ኢየሱስ ካብኡ ወፂኡ ብዙኅ ሕዝቢ ረኣየ እሞ ደንገጸሎም፥ ሕሙማቶም ድማ ኣሕወየ። ምስ መሰየ ደቀ መዛሙርቱ ናብኡ ቐሪቦም “እዚ ቦታ እዚ በረኻ እዩ፥ ሰዓት ድማ ኃሊፉ እዩ፥ ስለዚ እዞም ሕዝቢ ናብ ዓድታት ከይዶም ንባዕሎም ምግቢ ኺዕድጉ ኣፋነዎም” በልዎ። ኢየሱስ ግና “ኪኸዱ ኣየድልን እዩ፥ ዝብላዕ ንስኻትኩም ሃብዎም” በሎም። ንሳቶም ድማ “ኣብዚ ብዘይ ኃሙሽተ እንጌራን ክልተ ዓሣን ገለ የብልናን” በልዎ። ንሱ ግና “ናባይ ኣምጽእወን” በለ። ነቶም ሰብውን ኣብ ሣዕሪ ኪቕመጡ ኣዘዞም። ነተን ኃሙሽተ እንጌራን ክልተ ዓሣን ኣልዒሉ ናብ ሰማይ እናጠመተ ኣመስገነ፥ ቈሪሱውን ንደቀ መዛሙርቱ ሃቦም። ደቀ መዛሙርቱ ድማ ነቶም ሕዝቢ ሃብዎም። ኵሎም በሊዖም ጸገቡ፥ እቲ ዝተረፈ ቚርስራስ ድማ ዓሠርተው ክልተ መሶብ መሊኦም ኣልዓሉ። እቶም ዝበልዑውን ብዘይ ኣንስትን ቈልዑን ኃሙሽተ ሽሕ ዚኣኽሉ ነበሩ።
ናይ ቅዳሴ ( Liturgy )
መልእክተ ጳውሎስ Pauline Epistle2ይ ቆሮ 9 : 1 - 11 [English][ግእዝ]
ብዛዕባ ነቶም ኣብ ይሁዳ ዘለዉ ኣመንቲ ዚኸውን ረዲኤት ክጽሕፈልኩም ዜድሊ ኣይመስለንን። ከመይ ኽትሕግዙ ድልዋት ምዃንኩም እፈልጥ እየ። “እቶም ኣብ ኣካይያ ዘለዉ ኣኅዋት ካብ ዓሚ ጀሚሮም ንምሕጋዝ ዝተዳለዉ እዮም” እናበልኩ ኣብ ሰብ መቄዶንያ ብኣኻትኩም ተሓቢነ እየ። እቲ ትግሃትኩም ከኣ ንብዙኃት ኣነቓቒሕዎም ኣሎ። እቲ ብዛዕባኻትኩም ዝተሓበንናዮ በዚ ተግባርዚ ከንቱ ምእንቲ ኸይከውን ግና ከምቲ ዝበልክዎ፥ ተዳሊኹም ክትጸንሑ፥ ነቶም ኣኅዋት ልኢኸዮም ኣሎኹ። እዚ ኸኣ መቄዶናውያን ምሳይ እንተ መጹ እሞ ከይተዳሎኹም እንተ ጸናሕኩም ብኣኻትኩም ብምምካሕና ንሕና ጥራይ ዘይኮነስ ንስኻትኩም ውን ኬይትኃፍሩ ኢለ እየ። ስለዚ ነቲ ክትልግስዎ ዘተስፎኹምዎ ህያብ፥ ኣቐዲሞም ምእንቲ ኼዳልዉ፥ ነቶም ኣኅዋት ቀቕድመይ ናባኻትኩም ኪኸዱ ደፋፋእክዎም። እዚ ኸኣ ፈቲኹም እምበር ተገዲድኩም ከም ዘይገበርኩምዎ ኬረድእ እዩ። እቲ ብውሑድ ዚዘርእ ብውሑድ ከም ዚዓጽድ፥ እቲ ብብዙኅ ዚዘርእ ድማ ብብዙኅ ከም ዚዓጽድ ፍለጡ። ኣምላኽ ሕጉስ ወሃቢ እዩ ዚፈቱ እሞ፥ ነፍስ ወከፍ ብጓሂ ወይስ ብግዲ ዘይኮነስ፥ ከምቲ ብልቡ ዝሓለኖ ይሃብ። ኣምላኽ ከኣ፥ ዜድልየኩም ኵሉ ረኺብኩም ብሠናይ ተግባር ኵሉ ዕዙዛት ኴንኩም ምእንቲ ኽትርከቡ፥ ጸጋ ኬብዝኃልኩም ይኽእል እዩ። ከምቲ ቅዱስ መጽሓፍ “ንድኻ ብልግሲ ሃበ፥ ጽድቁ ንዘልዓለም ይነብር” ዚብሎ፥ እቲ ንዘራኢ ዘርኢ፥ ንምግቢ እንጌራ ዚህብ ኣምላኽ፥ ዘርኢ ኪህበኩምን ኬበርክተልኩምን ከም መጠን ልግስኹም ኸኣ ንምህርትኹም ኬበርክተልኩም እዩ። ኵሉ ጊዜ ለጋሳት ምእንቲ ኽትኮኑ፥ ብዅሉ ወገን ኬሃብትመኩም እዩ፤ እቶም ነቲ ውህበትኩም ብኢድና ዚቕበሉ ድማ ንኣምላኽ ኬመስግኑ እዮም።
ዘካልእ መልእክት Universal Epistleያዕ 1 : 9 - 17 [English][ግእዝ]
እቲ ትሕት ዝበለ ናብራ ዘለዎ ኃው ልዕል እንተ በለ ይተሓጐስ። እቲ ሃብታም ከኣ ብናብራኡ ትሕት እንተ በለ ብእኡ ይተሓጐስ። ከመይ ንሱ ኸም ዕምባባ ሣዕሪ ኺኃልፍ እዩ። ፀሓይ ምስ ዋዒኣ ትወፅእ እሞ፥ ነቲ ሣዕሪ ተንቅጾ፥ እቲ ዕምባባኡ ኸኣ ይረግፍ፥ ደመት ትርኢቱ ድማ ይጠፍእ፥ ከምኡዉን እቲ ሃብታም ዋኒን ንብረቱ ኺገብር ከሎ ይጠፍእ። እቲ ብጊዜ ፈተና ዚዕገስ ሰብኣይ ብፁዕ እዩ፥ ከመይ ተፈቲኑ ምስ ወፀ፥ ነቲ እግዚኣብሔር ነቶም ዜፍቅርዎ ዘተስፈዎም ኣኽሊል ሕይወት ኪቕበል እዩ። ሓደ እኳ ምስ ተፈተነ ኣምላኽ ፈቲኑኒ ኣይበል፥ ከመይ ኣምላኽሲ ብእኩይ ኣይፍተንን፥ ባዕሉውን ንሓደ እኳ ኣይፍትንን እዩ። ነፍስ ወከፍ ግና ብገዛእ ትምኒቱ ተሳሒቡን ተሓቢሉን እዩ ዚፍተን። ሽዑ ትምኒት ምስ ጠነሰት ንኃጢኣት ትወልዳ፥ ኃጢኣት ምስ ተፈጸመት ድማ ንሞት ትወልዳ። ኣቱም ፍቁራት ኣኅዋተይ፥ ኣይትስሓቱ። ጽቡቕን ምሉእን ውህበት ካብ ላዕሊ እዩ፥ ካብቲ ዘይልወጥን ኣብ ጸልማት ክንነብር ዘይኃድገናን፥ ኣቦ ብርሃናት ዝኾነ ዚወርድ እዩ።
ግብረ ሃዋርያት Actsግብ ሐዋ 20 : 16 - 21 [English][ግእዝ]
እንተ ኾይኑሉስ ንበዓል ኃምሳ ኣብ ኢየሩሳሌም ኪውዕል ተሃዊኹ ስለ ዝነበረ፥ ጳውሎስ ምእንቲ ኣብ እስያ ከይንድንጒ ኢሉ ናብ ኤፌሶን ከይኣቱ መኸረ። ጳውሎስ ካብ መሊጢ ናብ ኤፌሶን ልኢኹ ነቶም መራሕቲ ቤተ ክርስቲያን ናብኡ ጸውዖም። ናብኡ ምስ መጹ ኸኣ ከምዚ ዚስዕብ በሎም፤ “ካብታ እግረይ ናብ እስያ ዝረገጽኩላ ቐዳመይቲ መዓልቲ ጀሚረ፥ ኵሉ ጊዜ ምሳኻትኩም ከመይ ከም ዝነበርኩ፥ ንስኻትኩም ትፈልጡ ኢኹም፤ ብውዲት ኣይሁድ ፈተና እንተ በጽሓኒ እኳ፥ ብዅሉ ትሕትናን ብብዙኅ ንብዓትን ንጐይታ ኸመይ ገይረ ከም ዘገልገልኩ፤ ዚጠቅም ዘበለ እናሰበኽኩልኩም፥ ኣብ ዋዕላ ኾነ፥ ኣብ ቤት ከይኃባእኩ ከም ዝመሃርኩኹም፥ ከምኡ ኸኣ፥ ንኣይሁድን ንግሪኻውያንን ብንስሓ ናብ ኣምላኽ ኪምለሱ፥ ብጐይታና ብኢየሱስ ክርስቶስ ከኣ ኪኣምኑ ከም ዝመስከርኩ፥ ትፈልጡ ኢኹም።
ስንክሳር Synaxarium
አብጥልማኮስ ቀሲስ ወዘካርያስ መነኮስ ወአውስኖ ወአውሲክዮስ ወዮሐንስ አፈወርቅ ወካልአኒሆሙ
መዝሙር Psalmመዝ 92 : 13 - 14 [English][ትግርኛ]
ጻድቅሰ ከመ በቀልት ይፈሪ ፤
ወይበዝኅ ከመ ዘግባ ዘሊባኖስ ፤
ትኩላን እሙንቱ ውስተ ቤተ እግዚአብሔር።
ወንጌል Gospelሉቃ 6 : 20 - 38 [English][ግእዝ]
ኢየሱስ ናብ ደቀ መዛሙርቱ እናጠመተ ኸምዚ በለ፦ “ኣቱም ድኻታት፥ መንግሥቲ ኣምላኽ ንኣኻትኩም እያ እሞ ብፁዓን ኢኹም። ኣቱም ሕጂ እትጠምዩ፥ ክትጸግቡ ኢኹም እሞ ብፁዓን ኢኹም። ኣቱም ሕጂ እትበኽዩ፥ ክትስሕቁ ኢኹም እሞ ብፁዓን ኢኹም። ብምኽንያት ወዲ ሰብ ሰባት እንተ ጸልኡኹም፥ እንተ ፈለዩኹም፥ እንተ ጸረፉኹም፥ ሽምኩምውን እንተ ኣነወርዎ ብፁዓን ኢኹም። እንሆ ኣቦታቶም ድማ ንነቢያት ከምኡ ይገብርዎም ነይሮም እዮም እሞ፥ ዓስብኹም ኣብ ሰማይ ብዙኅ ኪኸውን እዩ፤ ሽዑ በታ መዓልቲ እቲኣ ባህ ይበልኩም ብሓጐስውን ተሰራሰሩ። ኣቱም ሃብታማት ግና ሓጐስኩም ወዲእኩም ኢኹም እሞ ወይለኹም። ኣቱም ሕጂ እትጸግቡ ክትጠምዩ ኢኹም እሞ ወይለኹም። ኣቱም ሕጂ እትስሕቁ፥ ክትበኽዩን ክትኃዝኑን ኢኹም እሞ ወይለኹም። ኣቦታቶም ንነቢያት ሓሶት ከምኡ ገይሮምዎም ነይሮም እዮም እሞ፥ ኵሉ ሰብ ጽቡቕ እንተ ተዛረበልኩም ወይለኹም። “ኣነ ግና ንኣኻትኩም ንትሰምዑኒ፥ እብለኩም ኣሎኹ፦ ጸላእትኹም ኣፍቅሩ፥ ንዚጸልኡኹም ድማ ጽቡቕ ግበሩ። ንዚረግሙኹም መርቑ፥ ምእንቲ እቶም ዚጸርፉኹም ጸልዩ። ጉንዲ እዝንኻ ንዚጸፍዓካ እታ ኻልኣይቲውን ምለሰሉ፤ ነጸላኻ ንዘግደፈካ እጀ ጠባብካውን ኣይትኽልኣዮ። ንዝለመነካ ዘበለ ሃብ፥ ገንዘብካ ንዝወሰደውን ምለሰለይ ኣይትበሎ። ከምቲ ሰባት ኪገብሩልኩም እትደልይዎ፥ ንስኻትኩም ከኣ ኸምኡ ግበሩሎም። “ንዚፈትዉኹም ጥራይ እንተ ፈቶኹም እንታይ ምስጋና ኣሎኩም፧ ኃጥኣንውን ንዚፈትውዎም ይፈትዉ እዮም። ሠናይ ንዚገብሩልኩም ጥራይ ሠናይ እንተ ገበርኩምከ እንታይ ምስጋና ኣሎኩም፧ ኃጥኣንውን ከምኡ ይገብሩ እዮም። ኪፈድዩኹም ንትጽበይዎ እንተ ኣለቃሕኩምከ እንታይ ምስጋና ኣሎኩም፧ ኃጥኣንውን ንኃጥኣን ክንድኡ ኪፍደዩ የለቅሕዎም እዮም። ግናኸ ንጸላእትኹም ኣፍቅሩ፥ ሠናይ ከኣ ግበሩ፥ ክትፍደዩ ኸይተጸቤኹም ኣለቅሑ፥ እግዚኣብሔር ንዘየመስግኑን ንሕሱማትን ርኅሩኅ እዩ እሞ ዓስብኹም ብዙኅ ኪኸውን እዩ፥ ውሉድ እቲ ልዑልውን ክትኮኑ ኢኹም። ከምቲ ሰማያዊ ኣቦኹም ርኅሩኅ ዝኾነ ንስኻትኩም ከኣ ርኅሩኃት ኩኑ። “ኣይትፍረዱ፥ ኣይክትፍረዱን ኢኹም፤ ኣይትዀንኑ፥ ኣይክትኵነኑን ድማ ኢኹም፤ ኅደጉ፥ ኪኅደገልኩም እዩ። ሃቡ፥ ኪወሃበኩም እዩ፤ በቲ እትሰፍሩሉ መስፈሪ ኪስፈረልኩም እዩ እሞ፥ ጽቡቕ ዝተሰጐደ፥ ንኽኑኽ ዝተፋረወ መስፈሪ ኣብ ሕቝፍኹም ኪህቡኹም እዮም።”
ቅዳሴ Liturgy :
ዘዮሐንስ አፈወርቅ(ናሁ ንዜኑ)
ናይ ምሸት/ሰርክ ( Vesper )
መዝሙረ ዳዊት Psalmመዝ 96 : 5 - 6 [English][ትግርኛ]
እግዚአብሔርሰ ሰማያተ ገብረ ፤
አሚን ወሠናይት ቅድሜሁ ፤
ቅድሳት ወዕበየ ስብሐት ውስተ መቅደሱ።
ወንጌል Gospelማቴ 7 : 6 - 12 [English][ግእዝ]
“ተመሊሶም ከይነኽሱኹም፥ ቅዱስ ነገር ነኽላባት ኣይትሃቡ፥ በእጋሮም ከይረግጽዎ ድማ ሉልኩም ኣብ ቅድሚ ሓሳሙ ኣይትደርብዩ።” “ለምኑ ኺወሃበኩም እዩ፥ ድለዩ ኽትረኽቡ ኢኹም፥ ማዕጾ ኳሕኵሑ ኪረሓወልኩም እዩ። ከመይ ዝለመነ ኵሉ ይቕበል፥ ዝደለየ ይረክብ፥ ማዕጾ ዝዃሕኵሐ ድማ ይራኃወሉ እዩ። እንታዋይ ሰብ እዩ ኻባኻትኩም ወዱ እንጌራ እንተ ለመኖ እምኒ ዚህቦ፧ ወይ ከኣ ዓሣ እንተ ለመኖ ተመን ዚህቦ፧ እምበኣርከስ ንስኻትኩም እኳ፥ ኽፉኣት ከሎኹም፥ ንደቅኹም ሠናይ ህያብ ምሃብ ካብ ፈለጥኩም፥ እቲ ኣብ ሰማይ ዘሎ ኣቦኹም ግዳ ንዚልምንዎ ክንደይ ኣብዚኁ ሠናይ ነገር ዘይህቦም፧ እምበኣር ሕግን ነብያትን እዚ እዩ እሞ ከምቲ ሰባት ኪገብሩልኩም እትደልይዎ ዅሉ ንስኻትኩምውን ከምኡ ግበሩሎም።
ዘመነ ማርቆስ Readings for Sunday
ጥቅምቲ 14, 2014 ብግእዝ Oct 24, 2021 ብፈረንጅ
ናይ ንግሆ ( Matin )
መዝሙረ ዳዊት Psalmመዝ 145 : 10 - 12 [English][ትግርኛ]
ይባርኩከ ጻድቃኒከ ፤
ስብሐት ይብሉ ለመንግሥትከ ፤
ወይነግሩ ኃይለከ።
ወንጌል Gospelዮሐ 14 : 8 - 15 [English][ግእዝ]
ፊልጶስ ከኣ “ጐይታይ! ነቦ ደኣ ኣርእየና እምበር ይኣኽለና” በሎ። ኢየሱስ ከኣ ከምዚ በሎ፦ “ፊልጶስ፥ እዚ ኽንድዚ ዚኣክል ጊዜ ምሳኻትኩም ክነብር ከሎኹዶ ኣይፈለጥካንን ኢኻ፧ እቲ ነኣይ ዝረኣየ ነቦ ረኣዮ፤ ከመይ ኢልካ ደኣ 'ነቦ ኣርእየና' ትብል ኣሎኻ፧ ኣነ ኣብ ኣቦ ከም ዘሎኹ ኣቦ እውን ኣባይ ከም ዘሎዶ ኣይትኣምንን ኢኻ፧ እቲ ኣባይ ዘሎ ኣቦ ባዕሉ እዩ ግብርታቱ ዚገብር ዘሎ እምበር፥ እዚ ንኣኻትኩም ዝነግረኩም ዘሎኹ ዘረባ ኻብ ርእሰይ ኣይኮንኩን ዝዛረቦ ዘሎኹ። ኣነ ኣብ ኣቦ ምህላወይ ኣቦውን ኣባይ ምህላዉ እነግረኩም ኣሎኹ፥ እመኑኒ። እንተ ዘይኮነስ ስለ እቲ ግብርታት እኳ እመኑኒ። ኣነ ናብ ኣቦይ እኸይድ ኣሎኹ እሞ እቲ ብኣይ ዚኣምን ንሱ ነዚ ኣነ ዝገብሮ ዘሎኹ ግብርታት ከም ዚገብር፥ ካብኡ ዚዓቢውን ከም ዚገብር ብሓቂ፥ ብሓቂ እብለኩም ኣሎኹ። ኣቦ ብውልድ ምእንቲ ኪኸብርሲ ብስመይ ዝለመንኩምዎ ዘበለ ዅሉ ኽገብረልኩም እየ። ብስመይ ዝኾነ እንተ ለመንኩምውን ክገብረልኩም እየ። “እተፍቅሩኒ እንተ ዄንኩምሲ ትእዛዛተይ ክትሕልዉ ኢኹም።
ናይ ቅዳሴ ( Liturgy )
መልእክተ ጳውሎስ Pauline Epistle1ይ ቆሮ 7 : 36 - ፍም [English][ግእዝ]
ግናኸ ሓደ ሰብ ሕጽይቱ ብጽሕቲ እንተ ኾነት ንፍትወት ሥጋኡ ድማ ምግታእ ብምስኣኑ ኪምርዓዋ እንተ ሓሰበ ዝደለዮ ይግበር፥ ይመርዓዋ፥ ኃጢኣት የብሉን። ግናኸ እቲ ዝገደዶ ዘይብሉ ንኸይምርዖ ዝቘረጸ፥ ንድላዩውን ገቲኡ ዚኽእል፥ ነቲ ኺገብሮ ዘለዎ ኸኣ ድሮ መዲብዎ እንተ ደኣ ኾይኑ፥ ነታ ሕጽይቱ እንተ ዘይተመርዓዋ ጽቡቕ ይገብር። ስለዚ እቲ ንሕጽይቱ ዚምርዓዋ ጽቡቕ ይገብር፥ እቲ ዘይምርዖ ከኣ ዝኃሸ ይገብር። ሰበይቲ ሰብኣያ ብሕይወቱ ክሳዕ ዘሎ እስርቲ እያ። ሰብኣያ እንተ ሞተ ግና፥ ብእግዚኣብሔር ጥራይ ደኣ ይኹን እምበር፥ ኣብ ዝደለየቶ ኽትምርዖ ሓራ እያ። ከም ሓሳበይ ግና ከምቲ ዘላቶ ኾይና እንተ ትነብር፥ ኣዝያ ምተሓጐሰት፥ ኣነውን መንፈስ ኣምላኽ ከም ዘሎኒ ይመስለኒ ኣሎ።
ዘካልእ መልእክት Universal Epistle1ይ ጴጥ 2 : 13 - 20 [English][ግእዝ]
ምእንቲ እግዚኣብሔር ኢልኩም ንሰብ ሥልጣን ዘበሉ ዅሎም ተገዝእዎም፥ ነቲ ዝለዓለ ሥልጣን ዘለዎ ንጉሥ ኮነ፥ ነቶም ንገበርቲ እከይ ኪቐጽዑ፥ ንገበርቲ ሠናይ ኪንእዱ፥ ካብኡ ዝተላእኩ መኳንንቲ ተገዝእዎም። ከመይ ሠናይ እናገበርኩም፥ ዕሽነት እቶም ደናቑር ሰባት ክትዓብሱ ፍቓድ ኣምላኽ እዩ። ከም ኣገልገልቲ ኣምላኽ ብሓርነት ንበሩ እምበር፥ ከምቶም ነቲ ሓርነትሲ መጐልበቢ ኽፍኣት ዚገብርዎ ኣይትኹኑ። ንዅሉ ሰብ ኣኽብሩ፥ ፍቕሪ ኣኅዋት ይሃሉኹም፥ ንኣምላኽ ፍርህዎ፥ ንንጉሥ ኣኽብርዎ። ኣቱም ግዙኣት፥ ነቶም ሕያዎትን ልኡማትን ጐይቶትኩም ጥራይ ዘይኮነስ፥ ነቶም ዓመጽቲውን ከይተረፈ ብዅሉ ኽብሪ ተኣዘዝዎም። ሓደ እኳ ተዓሚጹ ኸሎ ምእንቲ ኣምላኽ ኢሉ እንተ ተዓገሠ፥ ብኣምላኽ ቅቡል እዩ። በደል እናገበርኩም መውቃዕቲ እንተ ተዓገሥኩምከ እንታይ ሓበን ኣለዎ፧ ሠናይ እናገበርኩም መከራ እንተ ተዓገሥኩም ግና እዚ ኣብ ቅድሚ ኣምላኽ ቅቡል እዩ።
ግብረ ሃዋርያት Actsግብ ሐዋ 8 : 26 - ፍም [English][ግእዝ]
መልኣኽ እግዚኣብሔር ግና ንፊልጶስ፥ “ተንሥእ እሞ በታ ካብ ኢየሩሳሌም ንጋዛ እተውርድ መገዲ ናብ ደቡብ ኣቢልካ ኺድ፤ ንሳ ኸኣ ምድረ በዳ እያ” ኢሉ ተዛረቦ። ተንሢኡ ኸኣ ኸደ፤ እንሆ ድማ ሓደ ኢትዮጵያዊ ስሉብ ሰብኣይ፥ ናይ ህንደኬ ንግሥቲ ኢትዮጵያ፥ ኣብ ልዕሊ ዅሉ ገንዘባ ምሉእ ሥልጣን ዝነበሮ፥ ኪሰግድ ናብ ኢየሩሳሌም መጺኡ ነበረ። ኣብ ሠረገላኡ ተቐሚጡ ኺምለስ ከሎ ኸኣ፥ ትንቢት ኢሳይያስ የንብብ ነበረ። መንፈስ ቅዱስ ከኣ ንፊልጶስ “ነዚ ሠረገላ እዚ ኣርክቦ እሞ ምስኡ ኪድ” በሎ። ፊልጶስ ከኣ ጐይዩ ኣርከቦ፥ ትንቢት ኢሳይያስ ኬንብብ ምስ ሰምዖ ኸኣ፥ “እዚ እተንብቦስ ተስተውዕሎዶ ኣሎኻ፧” ኢሉ ሓተቶ። እቲ ስሉብ ከኣ “ሓደ እኳ ዚምህረኒ ዘይብለይ ከመይ ገይረ ኸስተውዕሎ” በለ፤ ንፊልጶስ ከኣ ደይቡ ምስኡ ኪቕመጥ ለመኖ። እቲ ዜንብቦ ዝነበረ ኽፍሊ ጽሑፍ ከኣ ኸምዚ ዚስዕብ እዩ፤ “ከም በጊዕ ናብ ማሕረዲ ተሳሕበ፥ ከምቲ ኣብ ቅድሚ መቓዚኡ ስቕ ዚብል ገንሸል ከኣ ኣፉ ኣይከፈተን፤ ኣብ ጊዜ ውርደቱ ፍትሒ ሰኣነ፥ ሕይወቱ ካብ ምድሪ ስለ ዝተወስደት ንወለዶኡ መን ኬዘንትዎ ይኽእል፧” እቲ ስሉብ ከኣ ንፊልጶስ “እቲ ነቢይ ብዛዕባ መን እዩ እዚ ዚብል ዘሎ፧ ብዛዕባ ርእሱ ድዩ ወይስ ብዛዕባ ኻልእ እዩ ዚብል ዘሎ፧” እስከ ንገረኒ፧ ኢሉ ሓተቶ። ፊልጶስ ከኣ ካብዚ ጽሑፍ እዚ ጀሚሩ ብዛዕባ ኢየሱስ ብሥራት ሰበኸሉ። ኪኸዱ ኸለዉ ድማ ማይ ኣብ ዘለዎ ቦታ በጽሑ፤ ሽዑ እቲ ስሉብ “እንሆ ኣብዚ ማይ ኣሎ፥ ከይጥመቕከ እንታይ ይኽልክለኒ፧” በሎ። ፊልጶስ ከኣ “ብዅሉ ልብኻ እንተ ኣሚንካስ ይኾነልካ እዩ” በሎ። ንሱ ኸኣ “ኢየሱስ ክርስቶስ ወዲ ኣምላኽ ምዃኑ እኣምን እየ” ኢሉ መለሰሉ። ነቲ ሰረገላ ደው ኬብልዎ ኸኣ ኣዘዘ፥ ፊልጶስን እቲ ስሉብን ክልቲኦም ናብቲ ማይ ወረዱ፥ ኣጥመቖውን። ካብቲ ማይ ምስ ወፁ ኸኣ መንፈስ እግዚኣብሔር ንፊልጶስ ወሰዶ፤ ብድኅሪኡ እቲ ስሉብ ኪርእዮ ኣይከኣለን፥ እናተሓጐሰውን መገዱ ኸደ። ፊልጶስ ድማ ኣብ ኣዛጦን ተረኽበ፤ ናብ ቂሳርያ ክሳዕ ዚመጽእ ከኣ ንእግረ መገዱ ናብ ኵለን ከተማታት ወንጌል ይሰብኽ ነበረ።
ስንክሳር Synaxarium
ፍሊጶስ ፩እም ፸ወ፪ አርድእት ወሙሴ ብእሴ እግዚአብሔር ወገብረ ክርስቶስ መርዓዊ ወአባ አረጋዊ ወመራክዋ ወእለ ምስሌሁ ወዱማቴዎስ ወእምራይስ ወ፬፻ወ፴ወ፩ ሰማዕታት
መዝሙር Psalmመዝ 19 : 3 - 4 [English][ትግርኛ]
አልቦ ነገር ወአልቦ ነቢብ ዘኢተሰምዐ ቃሎሙ ፤
ውስተ ኵሉ ምድር ወፅአ ነገሮሙ ወእስከ አጽናፈ ዓለም በጽሐ ነቢቦሙ፤
።
ዓዲ
መዝ 16 ፡ 4 - 5
አነ ዐቀብኩ ፍናወ ዕፁባተ ፤
አጽንዖን ለመከይድየ ውስተ ፍኖትከ ፤
ከመ ኢይድኀፃ ሰኰናየ።
ወንጌል Gospelማቴ 19 : 26 - ፍም [English][ግእዝ]
ኢየሱስ ድማ ጠመቶም እሞ “እዚ ብዓቕሚ ሰብ ኣይከኣልን እዩ፥ ብኣምላኽ ግና ዅሉ ይከኣል እዩ” በሎም። ሽዑ ጴጥሮስ መሊሱ “እንሆ ንሕና ዅሉ ኃዲግና ስዒብናካ ኣሎና፥ እንታይ ኮን ክንረክብ ኢና፧” በሎ። ኢየሱስ ድማ “ኣቱም ዝሰዓብኩምኒ፥ ወዲ ሰብ በታ ሓዳስ ዘመን ኣብ ዝፋን ክብሩ ዚቕመጠላ እዋን፥ ንስኻትኩም ድማ ኣብ ዓሠርተው ክልተ ዝፋናት ተቐሚጥኩም ንዓሠርተው ክልተ ነገደ እስራኤል ከም እትፈርዱ ብሓቂ እብለኩም ኣሎኹ። ስለ ስመይ ኢሉ ኣባይቲ፥ ኣኅዋት፥ ኣኃት፥ ኣቦ፥ ኣደ፥ ሰበይቲ፥ ውሉድ፥ ግርሁ ዝኃደገ ዅሉ ሚእቲ ዕጽፊ ኺረክብ እዩ፥ ናይ ዘለዓለም ሕይወትውን ኪወርስ እዩ። ብዙኃት ቀዳሞት ዳኃሮት ኪኾኑ እዮም፥ ዳኃሮት ድማ ቐዳሞት ኪኮኑ እዮም” በሎም።
ቅዳሴ Liturgy :
ዘአበዊነ ሐዋርያት(ዘበደሃሪ) አው ዘእግዝእትነ ማርያም(ጐሥዓ)
ናይ ምሸት/ሰርክ ( Vesper )
መዝሙረ ዳዊት Psalmመዝ 119 : 131 - 132 [English][ትግርኛ]
አፉየ ከሠትኩ ወነፍስየ አናኅኩ ፤
እስመ ትእዛዘከ አፍቀርኩ ፤
ነፅር ላዕሌየ ወተሣሃለኒ።
ወንጌል Gospelማቴ 9 : 31 - ፍም [English][ግእዝ]
ንሳቶም ግና ወፂኦም ኣብ ኵላ እታ ሃገር ዝናኡ ዘርግሑ። ንሳቶም ኪወፁ ኸለው ድማ እንሆ ሓደ ጋኔን ዝኃደሮ ዓባስ ኣምጽኡሉ። ኢየሱስ ነቲ ጋኔን ምስ ኣውፅኦ እቲ ዓባስ ተዛረበ። እቶም ሕዝቢ ድማ “ከምዚ ዝበለ ነገር ኣብ እስራኤል ከቶ ኣይተራእየን” ኢሎም ተገረሙ። ፈሪሳውያን ግና፥ “ንኣጋንንቲ ብሓለቓ ኣጋንንቲ የውፅኦም ኣሎ” በሉ። ኢየሱስ ከኣ ኣብ ቤት ጸሎት ኣይሁድ እናመሃረ፥ ወንጌል ምንግሥቲ እናሰበኸ፥ ኵሉ ሕማምን፥ ኣብ ሕዝቢ ዝነበረ ድናሰን እናኣሕወየ፥ ኣብ ኵለን ከተማታትን ዓድታትን ይዘውር ነበረ። ብዙኅ ሕዝቢ ምስ ረኣየ፥ ጓሳ ከም ዘይብለን ኣባጊዕ፥ ግፉዓትን ፋሕ ዝበሉን ነበሩ እሞ ራኅርኃሎም። ሽዑ ንደቀ መዛምርቱ “እቲ እኽሊ ብዙኅ እዩ፥ ዓየይቲ ግና ውሑዳት እዮም። ስለዚ ነቲ ጐይታ እኽሊ ንእኽሉ ዓየይቲ ኺልእከሉ ለምንዎ” በሎም።
ካብ ፲(10) ጥቅምቲ ክሳብ ፲፮(16) ጥቅምቲ፫(3ይ) መዝሙር ዘጽጌ፤ ወመኑ መሓሪ ዘከማከ ።
መዝሙር ( Hymn )
መዝሙር
- በ፫ ፤ ወመኑ መሐሪ ዘከማከ ፤ ወመኑ መሐሪ ዘከማከ ምስለ ኖህ ኪዳነ ዘአቅደምከ ፤ ወ ። ምስለ ኖህ ኪዳነ ዘአቅደምከ ለደቂቀ እስራኤል መና ዘአውረድከ ፤ ወ ። ለደቂቀ እስራኤል መና ዘአውረድከ ወበጽጌያት ምድረ አሰጎከ ፤ ወ ። ወበጽጌያት ምድረ አሠርጎከ ወሥነ ገዳምኒ ምስለ ቅዱሳኒከ ፤ ወ ። ወከመ ወሬዛ ኃየል መላቲኂሁ ጒርዔሁ ወዓርዒር እምሣሉ ዘወይጠል ፤ ወ ። ሰማየ ወምድረ ዘአንተ ፈጠርከ ፀሐየ ወወርኃ ዘአስተዋደድከ ፤ ወ ። በከዋክብት ሰማየ ዘከለልከ ወበጽጌያት ምድረ አሠርጎከ ፤ ወ ። ቀደሳ ወአክበራ አዕበያ ለሰንበት ወአልዓላ እምኵሉ ዕለት ። ወመኑ መሐሪ ዘከማከ ወኵሉ ይሴፎ በኀቤከ።
ሰላም
ስቡ፡ በ፫ቱ፣ ናሁ አስተርአየ ጽጌ፣ መርዓቱኒ ትቤ ወልድ እኁየ ይምዕዝ ከርቤ። ና፣ ዕንባቆም ነቢይ ሥነ ምግባሩ ለወልድ አንከርኩ ይቤ። ና፣ ንጉሠ ሰላም ክርስቶስ ዓቢይ ልዕልናከ፣ ወመንክር ስብሐቲከ ለዕረፍት ሰንበተ ሠራዕከ።
ናይ ቅዳሴ ( Liturgy )
መልእክተ ጳውሎስ Pauline Epistleሮሜ 11 : 13 - 28 [English][ግእዝ]
ምናልባሽ ነቶም ዓሌተይ ዝኾኑ እንተ ኣቕናእክዎም፥ ካብኣቶምውን ገለ እንተ ኣድኃንኩስ ንኣኻትኩም ንኣሕዛብ እብለኩም ኣሎኹ። ኣነ ንኣሕዛብ ሓዋርያ እየ እሞ፥ ብኣገልግሎተይ እሕበን እየ። ኣምላኽ ንእስራኤላውያን ምስ ደርበዮም ንዓለም ዕርቂ ካብ ኣምጽኣላ፥ ምስ ተቐበሎም ግዳ ካብ ሞት ናብ ሕይወት ምምላስ እንተ ዘይኮይኑ ኻልእ እንታይ ከየምጽኣላ፧ እቲ ከም በዂራት ዝቐርበ ብሑቚ ንእግዚኣብሔር ዝተቐደሰ እንተ ደኣ ኾይኑ፥ እቲ ዝተረፈ ቕዱስ እዩ፥ እቲ ሱር ንእግዚኣብሔር ዝተቐደሰ እንተ ደኣ ኾይኑ ኸኣ እቲ ጨናፍርውን ቅዱስ እዩ። ካብቶም ጨናፍር ገለ እንተ ተሰብሩ እሞ፥ ንስኻ ኣውልዕ በረኻ ኸሎኻ ኣብ ስፍራኦም እንተ ተተኸልካ፥ ካብቲ ሡር ኣውልዕ ዚወፅእ ማራ ተኻፋሊውን እንተ ኾንካ፥ ኣብቶም ጨናፍር ኣይትከበር። እቲ ሱር እዩ ንኣኻ ፀዊሩካ ዘሎ እምበር፥ ንስኻ ኣይኮንካን ፀዊርካዮ ዘሎኻ እሞ፥ ኣይትከበር። ምናልባሽ ንስኻ “ኣነ ምእንቲ ኽትከል እዮም እቶም ጨናፍር ዝተሰብሩ” ትብል ትኸውን። ጽቡቕ፥ ንሳቶም ሰኣን ምእማኖም ተሰበሩ፥ ንስኻ ግና ሳላ ዝኣመንካ ደው ኢልካ ኣሎኻ። ስለዚ ፍራህ ደኣ እምበር ብልብኻ ኣይትተዓበ። ከመይ ኣምላኽ ነቶም ብባህሪኦም ጨናፍር ዝነበሩ ካብ ዘይነሓፎም ንኣኻውን ኣይኪንሕፈካን እዩ። እምበኣርሲ ናይ ኣምላኽ ለውሃትን ጭከናን ኣስተውዕል፥ ኣምላኽ ነቶም ዝወደቑ ጨካን፥ ንኣኻ ግና ኣብ ለውሃቱ ጸኒዕካ እንተ ነበርካ፥ ለዋህ እዩ፥ እንተ ዘይኮነ ንስኻውን ክትቊረጽ ኢኻ። ንሳቶም ኣብቲ ዘይምእማኖም እንተ ዘይጸንዑ ግና፥ ኪትከሉ እዮም። ከመይ ኣምላኽ ከም ብሓድሽ ኪተኽሎም ይኽእል እዩ። ንስኻ ካብታ ብባህርያ ኣውልዕ በረኻ ዝተቘረጽካ፥ ብዘይመገዱ ኣብታ ጽብቕቲ ኣውልዕ ካብ ተተኸልካስ፥ እቶም ብባህሪኦም ጨናፍር ዝነበሩ ግዳ ክንደይ ኣብታ ናይ ቀደሞም ጽብቕቲ ኣውልዕ ዘይትከሉ! ኣኅዋተይ! ምእንቲ “ብልህታት ኢና” ኢልኩም ከይትምክሑስ፥ ነዛ ምሥጢር እዚኣ ኽትፈልጡ ምፈቶኹ። ንገለ እስራኤላውያን ትሪ ልቢ ዝበጽሖም፥ ኣሕዛብ ናብ ድኅነት ብምልኣት ክሳዕ ዚምለሱ እዩ። ስለዚ እስራኤላውያን ብምሉኦም ኪድኅኑ እዮም። ከመይ “መድኅኒ ካብ ጽዮን ኪመጽእ እዩ፥ ካብ ያዕቆብ ኃጢኣት ኬርሕቕ እዩ። ኃጢኣቶም ምስ ኣርሓቕኩ ኸኣ፥ እቲ ምስኣቶም ዝኣትዎ ኺዳን እዚ እዩ” ዚብል ጽሑፍ ኣሎ። እስራኤላውያን ንወንጌል ብዘይ ምቕባሎም፥ ምእንቲ ጥቕምኹም ጸላእቲ እግዚኣብሔር ኮኑ፥ ብኅርየት ግን ሳላ ኣቦታት ፍቁራት እግዚኣብሔር እዮም።
ዘካልእ መልእክት Universal Epistleያዕ 1 : 9 - 21 [English][ግእዝ]
እቲ ትሕት ዝበለ ናብራ ዘለዎ ኃው ልዕል እንተ በለ ይተሓጐስ። እቲ ሃብታም ከኣ ብናብራኡ ትሕት እንተ በለ ብእኡ ይተሓጐስ። ከመይ ንሱ ኸም ዕምባባ ሣዕሪ ኺኃልፍ እዩ። ፀሓይ ምስ ዋዒኣ ትወፅእ እሞ፥ ነቲ ሣዕሪ ተንቅጾ፥ እቲ ዕምባባኡ ኸኣ ይረግፍ፥ ደመት ትርኢቱ ድማ ይጠፍእ፥ ከምኡዉን እቲ ሃብታም ዋኒን ንብረቱ ኺገብር ከሎ ይጠፍእ። እቲ ብጊዜ ፈተና ዚዕገስ ሰብኣይ ብፁዕ እዩ፥ ከመይ ተፈቲኑ ምስ ወፀ፥ ነቲ እግዚኣብሔር ነቶም ዜፍቅርዎ ዘተስፈዎም ኣኽሊል ሕይወት ኪቕበል እዩ። ሓደ እኳ ምስ ተፈተነ ኣምላኽ ፈቲኑኒ ኣይበል፥ ከመይ ኣምላኽሲ ብእኩይ ኣይፍተንን፥ ባዕሉውን ንሓደ እኳ ኣይፍትንን እዩ። ነፍስ ወከፍ ግና ብገዛእ ትምኒቱ ተሳሒቡን ተሓቢሉን እዩ ዚፍተን። ሽዑ ትምኒት ምስ ጠነሰት ንኃጢኣት ትወልዳ፥ ኃጢኣት ምስ ተፈጸመት ድማ ንሞት ትወልዳ። ኣቱም ፍቁራት ኣኅዋተይ፥ ኣይትስሓቱ። ጽቡቕን ምሉእን ውህበት ካብ ላዕሊ እዩ፥ ካብቲ ዘይልወጥን ኣብ ጸልማት ክንነብር ዘይኃድገናን፥ ኣቦ ብርሃናት ዝኾነ ዚወርድ እዩ። በዅሪ ናይ ኵሉ ፍጥረቱ ምእንቲ ኽንከውን ኢሉ ከም ፍቓዱ ብቓል ሓቂ ወለደና። ፍቁራት ኣኅዋተይ! ነዚ ዅሉ ትፈልጥዎ ኢኹም። ግና ነፍስ ወከፍ ሰብ ንምስማዕ ቅልጡፍ፥ ንምዝራብ ደንጓዪ፥ ከምኡውን ንዅራ ደንጓዪ ይኹን። ከመይ ኵራ ሰብ ናብቲ ኣምላኽ ዚደልዮ ቅኑዕ ሕይወት ኣየብጽሕን እዩ። ስለዚ ንርኽሰት ዘበለን ነቲ ደንፊዑ ዘሎ ኽፍኣትን ካባኹም ኣርሕቑ፥ ነቲ ኼድኅነኩም ዚኽእል ኣብ ልብኹም ተተኺሉ ዘሎ ቓል ድማ ብገርህነት ተቐበልዎ።
ግብረ ሃዋርያት Actsግብ ሐዋ 7 : 23 - 29 [English][ግእዝ]
ሙሴ ወዲ ኣርብዓ ዓመት ምስ ኮነ፥ ነኅዋቱ ደቂ እስራኤል ኪበጽሕ ብልቡ ሓሰበ። ሓደ ካብቶም ኣኅዋቱ ኪዕመጽ ምስ ረኣየ፥ ዘረየሉ፥ ነቲ ግብጻዊ ብምቕታል ከኣ ሕነ ፈደየሉ። ኣምላኽ ብኢዱ ገይሩ ኬድኅኖም ከም ዝደለየ፥ ኣኅዋቱ ዚፈልጡ መሲልዎ ነበረ፥ እንተኾነ ንሳቶም ኣይተረድእዎን። ንጽባሒቱ ኽልተ ኻብቶም ኣኅዋቱ ኪበኣሱ ኸለዉ ረኸቦም፥ ኬተዓርቖም ደልዩ ኸኣ ‘ኣቱም ሰባት ንስኻትኩምሲ ኣኅዋት ኢኹም፥ ስለምንታይከ ንሓድሕድኩም ትተዓማመጹ’ በሎም። እቲ ንብጻዩ ዚዕምጾ ዝነበረ ግና ኸምዚ እናበለ ደፍኦ፤ ‘ንኣኻ መን ሓለቓን ፈራድን ገይሩ ኣባና ሸይሙካ፧ ከምቲ ትማሊ ነቲ ግብጻዊ ዝቐተልካዮዶ ኽትቀትለኒ ደሊኻ፧’ ሙሴ በዚ ዘረባ እዚ ሃደመ፥ ኣብ ምድሪ ምድያም፥ ድማ ስደተኛ ኾይኑ ተቐመጠ፥ ኣብኡ ኸኣ ክልተ ኣወዳት ወለደ።
መዝሙር Psalmመዝ 110 : 4 - 5 [English][ትግርኛ]
መሐሪ ወመስተሣህል እግዚአብሔር ፤
ወወሀቦሙ ሲሳዮሙ ለእለ ይፈርህዎ ፤
ወተዘከረ ኪዳኖ ዘለዓለም።
ወንጌል Gospelማቴ 20 : 1 - 16 [English][ግእዝ]
“መንግሥተ ሰማያት ነታኽልቲ ወይኑ፥ ሰብ ውዕለት ኪደሊ ኣንጊሁ ዝወፀ ብዓል ቤት ትመስል። ምስቶም ሰብ ውዕለት፥ ንነፍስ ወከፎም ንመዓልቲ ሓደ ዲናር ኪህቦም ምስ ተሳማምዐ ናብ ኣታኽልቲ ወይኑ ሰደዶም። ብሣልሰይቲ ሰዓት ናይ መዓልቲ ኣቢሉ ምስ ወፀ ድማ ሥራሕ ዘይብሎም ካልኦት ኣብ ዕዳጋ ቐንፈዘው ኪብሉ ረኣየ። ንኣታቶም ከኣ ‘ንስኻትኩምውን ናብቲ ኣታኽልቲ ወይነይ ኺዱ እሞ እቲ ዝግባእ ክህበኩም እየ’ በሎም። ንሳቶም ከኣ ኸዱ። ከም ብሓድሽ ድማ ብሳድሰይትን ብታስዐይትን ሰዓት ናይ መዓልቲ ወፂኡ ከምኡ ገበረ። ኣብ መበል ዓሠርተው ሓደ ሰዓት ናይ መዓልቲ ኣቢሉ ወፂኡ ድማ፥ ካልኦት ቀንፈዘው ዚብሉ ረኸበ፥ ‘ንምንታይ ምሉእ መዓልቲ ብዘይ ሥራሕ ኣብዚ ዘዘው እትብሉ፧’ በሎም። ንሳቶም ከኣ ‘ውዕለት ዜውዕለና ስለ ዝስኣንና’ በልዎ። ‘ሕራይ እንበኣር ንስኻትኩም ውን ናብቲ ኣታኽልቲ ወይኒ ኺዱ’ በሎም። “ምስ መሰየ እቲ ብዓል ኣታኽልቲ ወይኒ ንኣዛዝ ቤቱ ‘ነቶም ሰብ ውዕለት ጸውዓዮም፥ ካብቶም ዳኅሮት ጀሚርካ ኸኣ ክሳዕ እቶም ቀዳሞት ውዕለቶም ሃቦም’ በሎ። እቶም ሰብ መበል ዓሥርተው ሓደ ሰዓት ናይ መዓልቲ ቐሪቦም ደዲናሮም ተቐበሉ። እቶም ቀዳሞት ምስ ቀረቡ ኸኣ ካብቶም ዳኅሮት ዚበዝኅ ዚቕበሉ መሰሎም፥ ግናኸ ንሳቶምውን ደዲናሮም ተቐበሉ። ምስ ተቐበሉ ኸኣ ‘ነዞም ሓንቲ ሰዓት ዝሥረሑ ዳኅሮት ምስ እዞም ድኻም መዓልቲን ሃሩርን ዝፆርና ኣዳላደልካዮም’ እናበሉ ኣብ ልዕሊ እቲ በዓል ቤት ኣዕዘምዘሙ። ንሱ ኸኣ ንሓደ ኻብኣቶም ‘ዓርከይ ኣይዓመጽኩኻን፥ ብሓደ ዲናርዶ ኣይተሰማማዕካንን፧ ዚብጽሓካ ደኣ ኂዝካ ኺድ፥ ነዚ ዳኅራይ ድማ ክንዲ ናትካ ኽህቦ ፍቓደይ እዩ። ወይ ድማ ብገንዘበይ ዝደሌኽዎ ኽገብርዶ ኣይግበኣንን እዩ፧ ወይስ ኣነ ሕያዋይ ስለ ዝኾንኩ ዓይንኻዶ ቐናእ እዩ፧’ ኢሉ መለሰሉ። “ከምኡኸስ ጽዉዓት ብዙኃት ኅሩያት ግና ውሑዳት እዮም እሞ ዳኅሮት ቀዳሞት፥ ቀዳሞትውን ዳኅሮት ኪዀኑ እዮም።”
ቅዳሴ Liturgy :
ዘእግዝእትነ ማርያም(ጎስዓ)


c: text/html

text:
ኣብ ሽወደን ንስራሕ ተቐራረብ
ናይ መጠረሽታ ዝተሓደሰሉ፡ 4 9 2018
ኣብ ሽወደን ንስራሕ ትቀራረበሉ ብዙሕ ዝተፈላለየ ኣገባባት ኣሎ።
ኣብ jobskills.se እንታይ ከም ትኽእል ኣርኢ!
jobskills.se ቤት ጽሕፈት መራኸብቲ ስራሕ ዘማዕበልዎ ሓደ ኣሃዛዊ (ናይ ኮምፕዩተር) መሳርሒ እዩ። ኣብ jobskills.se ቅድሚ ሕጂ እንታይ ከም ትሰርሕ ዝነበርካን ኣየኖት ካልኦት ፍልጠታትን ተመኩሮታትን ከም ዘሎዉኻ ክትመልእ ትኽእል።
እቲ ሓበሬታ ብሽወደንኛ፡ ዓረብኛ፡ እንግሊዝኛ፡ ፋርስኛ፡ ሶማልኛ ወይ ትግርኛ ክትመልኦ ትኽእል ኢኻ።
እዚ መሳርሒ ብመሰረት እቲ ዝመላእካዮ ንዓኻ ሓደ ጸብጻብ (ሓጺር ታሪኽ ሂወት) የዳልወልካ። እቲ ጸብጻብ ናብ ዝተፈላለዩ ወሃብቲ ስራሕ ክትልእኮ ክትመርጽ ትኽእል ኢኻ። እቲ ጸብጻብ ብኡንብኡ ናብ ሽወደንኛ ይቱርጐም እዩ።
ኣብ jobskills.se ነዚ ዝስዕብ ክትገብር ትኽእል።
- ተሞኩሮታትካን ዓቕምታትካን ተርኢ
- ብመሰረት ናትካ ድሕረ-ባይታ ስራሕ ንኽትረክብ እንታይ ክትገብር ከም ትኽእል ምኽሪ ትረክብ
- ናትካ ጸብጻብ (ታሪኽ ሂወት) ናብ ሽወደንኛ ይትርጐመልካ
- ናትካ ጸብጻብ (ታሪኽ ሂወት) ናብ ወሃብቲ ስራሕ ትልእኮ
እቲ ኣብ jobskills.se ትመልኦ፡ ንናትካ ናይ ዕቝባ ሕቶ ውሳነ ኣብ ብዓል መዚ ኢሚግረሽን ኣይክጸልዎን እዩ።
መራኸቢ ቀለቤት ምስ ካልእ ኣድራሻ-ኢንተርነት
ሞያታት ኣብ ሽወደን
ኣየናይ ሞያ ከም ዝሰማምዓካ ወይ እቲ ናትካ ሞያ ኣብ ሽወደን እንታይ ኣገዳስነት ከም ዘለዎ ርግጸኛ እንተ ዘይኴንካ፡ ካብ ኣገልግሎት ሂታ ይርከን (Hitta yrken) ሓገዝ ክትረክብ ትኽእል ኢኻ። ሂታ ይርከን (Hitta yrken) ቤት ጽሕፈት መራኸብቲ ስራሕ ዘማዕበልዎ ሓደ ኣሃዛዊ መሳርሒ እዩ።
ኣብ ኣገልግሎት ሂታ ይርከን (Hitta yrken) ብዛዕባ እዚ ዝስዕብ ሓበሬታ ኣሎ፤
- ትርጕም ናይ ዝተፈላለዩ ሞያታት
- ኣብ ውሽጢ ሓደ ፍሉይ ሞያ፡ ስራሕ ናይ ምርካብ ዘሎ ዕድል ክሳብ ክንደይ ዓቢይ ምኳኑ።
- ኣብ ውሽጢ ዝተፈላለዩ ሞያታት ስራሕ ንምርካብ ኣየናይ ትምህርትን ተሞኩሮን ክህልወካ ከም ዘለዎ።
ንመብዛሕትኦም እቶም ሞያታት ዝገልጹ ፊልምታት እውን ኣሎዉ።
ሂታ ይርከን (Hitta yrken) ናብ ብዙሓት ዝተፈላለዩ ቋንቋታት ብቕጽበት ናይ መተርጐሚ መሳርሒ ኣለዎ።
ናይ ወጻኢ ሃገር ትምህርቲ ኣንተ ኣሎካ ኾይኑ
ሓታት ዕቝባ ኣብ ዘለኻሉ እዋን፡ ናትካ ወረቓቕቲ ምስክር ከተተርጕሞ ወይ ናይ ወጻኢ ዓዲ ትምህርትኻ ከተገምግሞ ትኽእል ኢኻ። እዚ ኣብ ሽወደን ስራሕ ንምድላይ ጽቡቕ መቀራረቢ ኣገባብ እዩ።
ምትርጓም ናይ ወጻኢ ሃገር ወረቐት ምስክር
ሓደ ናይ ወጻኢ ሃገር ትምህርቲ እንተ ኣሎካ ኾይኑ እሞ እቶም ሰነዳት ናይ ትምህርትኻ ካብ ብእንግሊዝኛ፡ ፈረንሳይኛ፡ እስጳንኛ፡ ጀርመንኛ ወይ ቋንቋታት ስካንዲናቭያ ብኻልእ እንተ ኾይኖም ከተተርጕሞም ኣሎካ።
እቲ ምትርጓም ናብ ሽወደንኛ ወይ ገለ ናብቶም ኣብ ላዕሊ ዝተጠቕሱ ቋንቋታት ብሓደ ፍቓድ ዘለዎ ተርጓሚ ክግበር ኣለዎ።
ገምጋም ንናይ ወጻኢ ሃገር ትምህርቲ
ከምኡ'ውን ነቲ ናትካ ናይ ወጻኢ ሃገር ትምህርቲ ከተገምግሞ ትኽእል ኢኻ። እዚ ናይ ዩኒቨርሲቲን ኮለጅን ሽማግለ እቲ ናትካ ትምህርቲ መዳርግቲ ኣየናይ ትምህርቲ ኣብቲ ናይ ሽወደን ስርዓተ ትምህርቲ ምኳኑ ዘርኢ ርእይቶ ይጽሕፍ ማለት እዩ።
ቅድሚ ነቲ ግምገማ ምምልካትካ መንበሪ ፍቓድ ረኺብካ ምንባር ኣየድልየካን እዩ። ንመንበሪ ፍቓድ ኣመልኪትካ ምንባርን ሓደ ኤልኤምኣ-ካርድ እንተ ኣለካን እኹል እዩ።
ምስቲ ቅዳሕ ናይ ምልክታኻ ሓደ ቅዳሕ ናይ ፓስፖርትኻን ሓደ ቅዳሕ ናይ ኤልኤምኣ-ካርድኻን ኣተሓሒዝካ ክትልእኽ ኣሎካ።

robotstxt: allowed

filter: keep


text:
ኣብ ፓሪስ ሎማዕንቲ ሰኒ ዝተራኸቡ ተወከልቲ ኣስታት 30 ሃገራት ንናዕበኛታት እስላማዊ መንግስቲ ንምውጋእ ወታደራዊ ሓገዝ ንኽውሃብ ተመፃቢዖም።ቕልጡፍን ዝተዋደደን ስጉምቲ ንኽውሰድ መራሕቲ ፈረንሳይን ዒራቕን ፀዊዖም ኣለው።
ምስ ናይ ዒራቕ መዘንኦም ብምዃን ንናይ ፓሪስ ኮንፈረንስ ዝኸፈቱ ናይ ፈረንሳይ ፕሬዝዳንት ፍራንስዋ ኦላንድ ግዜ የብልናን ክብሉ ኣጠንቂቖም።እላማዊ መንግስቲ ዒራቕን ሶሪያን ንሰፋሕቲ ከባቢታት ዒራቕን ሶሪያን ብምቁፅፃር ንምዕራባዊያን ምጭዋይ ሓዊሱ ንዓለም ዘደንገፁ ዘስካሕክሑ ስልትታት ይጥቀም ኣሎ ኢሎም ፕሬዝዳንት ኦላንድ።
‘’ውግእ ዒራቕ ዓለምለኻዊ እዩ።ዓለምለኸ ማሕበረሰብ ብዘይማትእ፣ብተኣማንነትን ብዕቱብን ክምክቶ ኣለዎ’’ ኢሎም ፕሬዝዳንት ኦላንድ ‘’እስላማዊ መንግስቲ ንማእኸላይ ምብራቕ ጥራሕ ከይኮነስ ንፈረንሳይ ሓዊሱ ንምዕራባዊያን ሃገራት እውን ስግኣት እዩ’’ኢሎም።
ምስ ጂሃዳዊያን ንምስላፍ ሓደ ሽሕ ዝግመቱ ሰባት ካብ ፈረንሳይ ከምዝወፁ ሰበስልጣን ይዛረቡ።
ፕሬዝዳንት ኦላንድ እስላማዊያን ንመንእሰያትና ንምስባኽን ንምምልማልን ዝዘርግሑዎም መርበባት ጂሃድ ክብተኽ ዓለምለኸ ማሕበረሰብ ኩሉ ዝክኣሎ ክገብር ኣለዎ ኢሎም።እስላማዊ መንግስቲ ፋይናንሳዊ ምንጪ ከይረክብን ንቶም ዝሕግዙዎም ድማ ክንቐፅዖምን እውን ኢና ኢሎም።
ናይ ዒራቕ ፕሬዝዳንት ማሱም ብወገኖም ናይ ዓለም ሓያላት ናዕበኛታት እስላማዊ መንግስቲ ኣብዝኣተውዎ ኣትዮም ክሃድኑዎም ፀዊዖም።
ምንስቴር ወፃኢ ዩናይትድ ስቴትስ ጆን ኬሪን ልዕሊ ደርዘን ዝኾኑ ምንስትራት ወፃኢ ኣውሮፓን ማእኸላይ ምብራቕን እውን ኣብቲ ናይ ፓሪስ ኣኼባ ተሳቲፎም ኣለው።
ሶሪያን ኢራንን ግን ንኽሳተፋ ኣይተዓደማን።ቴህራን ኣንፃር እቶም ኣኽረርቲ ዩናይትድ ስቴትስ ንዘበገሰቶ ዓለምለኸ ጥምረት ነቒፋ’ላ።


text:
Radio Erena: 21 April 2017
ግብጺ፣ ንጸጥታ ኢትዮጵያ ዝጻብኡ ወገናት ካብ ምድጋፍ ክትቁጠብ ከምዝተመባጽዐት ቀዳማይ ሚኒስተር ኢትዮጵያ ኣቶ ሃይለማርያም ደሳለኝ ንማዕከናት ዜና ሃገሩ ሓቢሩ።
እቲ ቀዳማይ ሚኒስተር ነዚ ዝሓበረ፣ ሚኒስተር ጉዳያት ወጻኢ ኢትዮጵያ ኣቶ ወርቅነህ ገበየሁ ምስ ሚኒስተር ጉዳያት ወጻኢ ግብጺ ሳምሕ ሾክሪ ብሮቡዕ 19 ሚያዝያ ኣብ ካይሮ ብምርኻብ፣ ኣብ ዝዘተየሉ እዋን’ዩ።
ክልቲኦም ሚኒስተራት ኣብቲ ናይ ካይሮ ርክቦም፣ ብዛዕባ’ቲ ገና ንኢትዮጵያን ግብጽን ዘሰሓሕብ ዘሎ ምህናጽ ዲጋ ተሃድሶን ኣጠቓቕማ ናይልን ከምዝተዘራረቡ ዲፕሎማስያውን ምንጭታት ሓቢሮም።
ሚኒስተር ጉዳያት ወጻኢ ኢትዮጵያ ናብ ግብጺ ዘምርሕ ዘሎ ሚኒስተር ሃብቲ ማይ ግብጺ ዓብደልዓቲ ኣብ ተመሳሳሊ ጉዳይ ንምዝርራብ ናብ ኢትዮዮጵያ ኣብ ዝኣተወሉ ዕለት’ዩ።
ምስ ግብጺ ብጉዳይ ኣጠቓቕማ ናይል ክትረዳዳእ ዘይክኣለት ኢትዮጵያ፣ መንግስቲ ግብጺ ንተቓወምቲ ኢትዮጵያ ይድግፍ ኣሎ እናበለት’ያ ክትወቅስ ጸኒሓ።
ቀዳማይ ሚኒስተር ኢትዮጵያ ኣብዚ ሳልስቲ’ዚ ብዝሃቦ መግለጺ መሰረት፣ ግብጺ ውልቀሰባት ይኹን ንጥፈታት ደው ከተብሎ ከምዝተመባጽዐት ሓቢሩ።
ኣብ ግብጺ ዝርከብ ምንቅስቓስ ተቓወምቲ ኦሮሞ፣ ብፍላይ ከኣ ንጥፈታት መርበብ ሜድያ ኦሮሞ ካብቲ ደው ክብል ምዃኑ ግብጺ መብጽዓ ዝኣተወቶ ምዃኑ ኣቶ ሃይለማርያም ደሳለኝ፣ ምስ ጋዜጠኛታት ሃገሩ ኣብ ዘካየዶ ጋዜጣዊ ዋዕላ ኣመልኪቱ።
===========================


text:
መንግስቲ ኢትዮጵያ፣ መልሰ ግብሪ ነቲ ኣብ መለእ'ታ ሃገር ዝተኸሰተ ተቃውሞ፣ ን6 ኣዋርሕ ዝዘልቅ ኣዋጅ ጊዚያዊ ህጹጽ ጊዜ ተግቢሩ።
ቀ/ሚ ኃይለማርያም ደሳለኝ ብቴለቭዥን'ታ ሃገር ኣብ ዝሃብዎ መግለጺ 'እቲ ካብ ትማሊ ጀሚሩ ዝትግበር ኣዋጅ ኣብ ልዕሊ መንግስታዊ ትካላትን ንግድን ንዝተፈጸመ መጥቃዕቲ ንምቅልባስ ዝዓለመ'ዩ' ኢሎም።
ትሕዝቶ ንዝቅጽል 6 ኣዋርሕ ዝዘልቅ ኣዋጅ እዋን ህጹጽ ጊዚያዊ ግልጺ ኣይኮነን። ኣብ ሓደ እዋን ኣቦ መንበር ተቃዋሚ ፓርቲ ኢዴፓ ዝነበሩ ኣቶ ልደቱ ኣያሌው ንቪኦኤ ክዛረቡ ከለው 'ፖለቲካዊን ዴሞክራሲያዊን መሰላት ክድረቱ ይኽእል'ዩ። ንኣብነት ሰላማዊን ህዝባዊን ኣኼባታት ምክያድ ክኽልከሉ ይኽእሉ'ዮም፣ ሰዓት እቶ-እቶ ክእወጅ ይኽእል'ዩ፣ ንሰባት ንምእሳርን ቤቶም ንምፍታሽን ናብ ቤት ፍርዲ ምቅራብ ክተርፍ'ዩ ማለት'ዩ፣ ካብኡ ዝሰገረ ንሰራዊትን ሓይልታትን ጸጥታ ፍሉይ ስልጣን ክዋሃቦም ይኽእል'ዩ ' ኢሎም።
እቲ ተቃውሞ ዓሚ ኣብ ክልል ኦሮምያ'ዩ ጀሚሩ። መንቀሊኡ ዋንነት መርየት ዝነበረ እቲ ተቃውሞ ሎሚ ናብ ፖሊቲካዊ፣ ቁጠባዊን ባህላዊን መሰላት ተመጣጢሩ'ሎ።
እቲ መንግስታዊ ተለቭዥን፣ ዝርዝር ትሕዝቶ'ቲ ኣዋጅ ሰንበት ከምዝቀርብ ሓቢሩ'ሎ።
ተሓለቅቲ መሰላት ካብ ዓሚ ጀሚሩ 450 ሰባት ከምዝተቀትሉ ይሕብሩ።
ተወሳኺ ሓበሬታ ንምስማዕ ምስ ኣቀባሊና ግርማይ ገብሩ ዝተካየደ ቃለ መጠይቅ ክትሰምዑ ትኽእሉ ኢኹም፣


text:
ናይ ዩናይትድ ስቴትስ ፕሬዝዳንት ባራክ ኦባማ ብናዕበኛታት እስማላዊ መንግስቲ ዝተደቀነ ስግኣት ንምውጋድ ኣብ ቐረባ መደብ ከምዝሕንፅፁ ኣፍሊጦም። NBC ምስ ዝተብሃለት ሓንቲ ቴሌቪዥን ኣብዘካየድዎ ቃል ምልልስ ነቲ ኣኽራሪ ጉጅለ ንምጥቓዕ ንምንያታይ ከምዘድሊ ንዝህቢ ኣሜሪካ ብቐጥታ መደረ ከስምዕ እየ ኢሎም።
ፕሬዝዳንት ኦባማ ትማሊ ሰንበት ኣብ ዝተፈነወ ናይ NBC ቃለ ምልልስ ዩናይትድ ስቴትስ በይና ስጉምቲ ኣክትወስድን እያ ኢሎም።ኣካል ዓለምለኸ ጥምረት ብምዃን ደብዳብ ነፈርቲ ብፍፃም ኣንፃር ዕጡቓት እስላማዊ መንግስቲ ይዋግኡ ንዘለው ወታደራት ዒራቕን ኩርድን ሓገዝ ክትህብ እያ ኢሎም።ብምስዓብ ‘’ንገስጋስ ISIL ምዕጋት ጥራሕ ከይኮነስ ንተኽእልኦም እውን ክነትሕቶ፤ዝቆፃፀርዎ መሬት ክንሽምርሮ ኢና፤ኣብ መወዳእታ ድማ ክንድምስሶም ኢና’’ኢሎም።
ፅባሕ ሰሉስ ምስ መራሕቲ ኮንግረስ ክራኸቡ እዮም።ድሕሪ ፃብሕ ረቡዕ ድማ ንስግኣት ISILን ከመይ ከምዝሕዝዎን ንዝህቢ ዩናይትድ ስቴትስ ብቕጥታ ከምዝገልፅሎም ፕሬዝዳንት ኦባማ ኣብሪሆም።
ISIL ተወሳኺ መሬት ንኽቆፃፅር እንተድኣ ተፈቒድሉ ብዙሕ ፀጋ ብርካብ ተወሰኽቲ ወፃእተኛታት ተዋጋእቲ ብምምልማል እቲ ኣኽራሪ ጉጅለ ኣብ ነዊሕ ግዜ ከብዲ ስግኣት ክኸውንን እዩ ኢሎም ኦባማ።
ኣብቲ ቃለ ምልልስ ዩናይትድ ስቴትስ ኣብ ምዕራብ ኣፍሪካ ንዝተኸሰተ ለበዳ ኢቦላ ብዛዕባ እትህቦ ሓገዝ እውን መብርሂ ሂቦም።ምስፍሕፋሕ ኢቦላ ንምምካት ወታደራዊ ሓይሊ ዩናይትድ ስቴትስ ክሕግዙ እዮም ኢሎም።ዘግልል ኣሃዱን ኣቑሕትን ከምኡ እውን ንደሕንነት ሰራሕተኛታት ፀጥታ ሓለዋ ምሃብን ወታደራዊ ሓይሊ ዩናይትድ ስቴትስ ዝህቦ ሓገዝ ከምኣብነት ጠቒሶም።


text:
Eritrea: ኤርትራ ክውንቲ ክትከውን ካብ ዝወዓሉ ንሎሚ: ቃለ-መጠይቕ ምስ ሚኒስተር ጴጥሮስ ሰለሙን
ኤርትራ ክውንቲ ክትከውን ካብ ዝወዓሉ ንሎሚ
“ኣብ ህዝባዊ ግንባር እቲ ክእለት ዝበሃል ካብ ኣብ ውልቀ-ሰብ ዝያዳ ኣብቲ ውድብ ዝሰረጸ'ዩ” ኣቶ ጴጥሮስ ሰለሙን
ሚኒስተር ጴጥሮስ ሰለሙን ብዛዕባ ዝምድና ወጻኢ፡ ዲፕሎማሲያዊ ኣሰራርሓ፡ ዝምድና ህዝባዊ ግንባርን ወያነን፡ ኣገባብ ምቕያር ሰበ-ስልጣን፡ ጉዳይ ብልሽውናን ካልእ ኣርእስታትን ብዝምልከት ምስ ጋዜጣ ጽጌናይ ሰፊሕ ቃለ-መጠይቕ ኣካይዱ ኣሎ። እዚ ቃለ-መጠይቕ ኣዝዩ ሰፊሕ ምዃኑ ኣብ ዝሓለፈ ሕታምና ገሊጽና ምንባርና ዝዝከር ኮይኑ፡ ምሉእ ትሕዝቶ ናይቲ ቃለ-መጠይቕ ኣነሆ ንንባብ፡-
*መዓስ ተሰሊፍካ? ቅድሚ ምስላፍካኸ ተወዲብካ'ዶ ኔርካ?
=መጀመርያ ክብሎ ዝደሊ ንጅግና ህዝቢ ኤርትራን ንጅግና ሓይልታት ምክልኻል ኤርትራን እንቋዕ ኣብዚ መበል 10ይ ዓመት ብዓል ናጽነትና ኣብቃዓና ክብል እፈቱ። ምኽንያቱ ናይ መጀመርያ ናይ ዓሰርተ ዓመታት ናጽነት ዘስተማቀርናለን ግዜ ብምዃኑ።
ብዛዕባ ነብሰይ ተመሊሰ ክዛረብ እንተኾይኑ ንሜዳ ዝኣተኹሉ ወርሒ 9/1972 እዩ። ንሜዳ ዝተበገስናሉ ግን ወርሒ 11/1971'ዩ ነይሩ። ብሶማል ኣቢልና ንሜዳ ንምምጻእ'ዩ ነይሩ እቲ ዕላማ። ምኽንያቱ ኣቐዲሙ ምስ ሜዳ ዝነበረ ሓደ ሓደ ርክባት ተበቲኹ ስለ ዝነበረ።
ብዝኾነ ኣብ ሶማል ኣብ ቤት ማእሰ ርቲ ስለ ዝሓዙና ድሕሪ ሓደ ዓመት ካማራን ጌርና ንሱዳን፡ ካብኡ ብመስከ ረም 1972 ሜዳ ክስለፍ ክኢለ።
*ቅድሚ ንሜዳ ምስላፍካ ተወዲብካ'ዶ ኔርካ? ብኸመይ'ዩ ሃገራዊ ስምዒት ሓዲሩካ?
=ሃገራዊ ስምዒት ክሓድረኒ ዝኸኣለ ምናልባሽ ብህጻንነተ'ዩ ክብል እኽ እል። እዚ ድማ ካብ ከባቢ ሓዲሩኒ ኢለ'የ ዝግምት ንዓይ'ኳ ብዙሕ ኣይር ደኣንን'ዩ።ብፍላይ ናይ ቀረባ ዘመደይ ዝኾነ ጸጋይ ካሕሳይ ምስ ሓራካ ብዝ ተኣሳሰር ይእሰር ይፍታሕ ነይሩ። ካብኡ ዝተበገሰ ናይ ኤርትራ ፖለቲካ እንታይ'ዩ?ስለምንታይ ፈደረሽን ይፈ ርስ ኣሎ? ስለምንታይ ቋንቋና ተኸል ኪሉ ክበሃል ከሎ ንኣሽቱ ኔርና እዝከረኒ።
እዚ ስምዒት'ዚ ቀጺሉ ምስ ናይ ተማሃሮ ምንቅስቓስ (ሸብሮ) እናበር ተዐ ከይዱ። ብ1966 ከኣ ብዙሓት ንፈልጦም ንሜዳ ተሰሊፎም ካብ ኣስ መራ ይኹን ካብ ኣዲስ ኣበባ ዩኒቨር ስቲ።ስለዚ እቲ ስምዒት ከምኡ ኢሉ ፈኸም እናበለን እናሓየለን ከይዱ። ኣብ መወዳእታ ብ70ታት ኣብ ጀብሃ ሽግር ስለ ዝተፈጥረ ብዙሕ ሰብ ተመሊሱ። ግን መተካእትኡ ሓድሽ ኣረኣእያ ክምዕብል ጀሚሩ።
እዚ ሓድሽ ኣረኣእያ ሽዑ ዝያዳ ናይ ጸጋም ኣተሓሳስባታት ብፍላይ ኣብ ኣዲስ ኣበባ ዩኒቨርስቲ'ዩ ተበጊሱ። ናይ ኤርትራ ሕቶ ምስ ናይ ካልኦት ናይ ሓርነት ምንቅስቓሳት ብምትእስ ሳር ክንዕወት ንኽእል ኢና ዝብል ኣተሓሳስባታት መጽዩ።ብሓድሽ መን ፈስ ከኣ ተሓዊስካ ነቲ ነገር ኣዐሪኻ ምቅላስ ይሓይሽ ዝብል ስምዒት መሊሹ ተጓሃሂሩ። ኣብዚ እዋን ኣብ ኣዲስ ኣበባ ዩኒቨርስቲ ብዙሓት ኔርና። ንራኽብ፡ ንመያየጥን ንካታዕን ኔርና። ከምዚ ኢልና ድማ ክሳብ ምስላፍ ንበጽሕ ማለት'ዩ።
*ምሳኻ ዝተሰለፋ ወይ ምስተሰለፍካ ካብ ዝረኸብካዮም ክሳብ ሕጂ ብሂወቶም ዘለው ክትገለጽልና'ዶ?
=ምሳይ ዝተሰለፉ የለውን። ኩሎም ተሰቒኦም ማለት'ዩ። ምናልባሽ ሓደ ክልተ ነቲ ቃልሲ ዝገደፋ ዎ ይህልው ይኾኑ።መጀመርያ ዝራኣኹ ዎ ም ተጋደ ልቲ ኣብ መርከብ ኢዩ። ካብ ሶማል ንካማራን ክንከይድ። እድሪስ ኣባዓረ፡ ሙሕሲን ዓሊ (ከቢድ ብረት)፡ እድሪስ ኣባዓረ ኣሎ ሙሕሲን ግን ተሰዊኡ። ካልኦት ፈይሰልን መሓመድኑርን ዝበ ሃሉ'ውን ነይሮም።
ኣብ ሜዳ ምስኣተና ከኣ መጀመርያ ዝረኸቡና ሮመዳን መሓመድኑርን ብር ሃነ ጸሃየን'ዮም።ክልቲኦም ከኣ ኣለው።
*ክትሰለፍ ከለኻ ኣገዳሲ ሰብ ክትከውን(ኣባል ፖለቲካዊ ቤት ጽሕፈት፡ሓላፊ ስለያ ድሕሪኡ ሚኒ ስተር ምክልኻል፡ ወጻኢ ጉዳያት፡ ሃብቲ ዓሳ) ትሓስብ'ዶ ኔርካ?
=ክስለፍ ከለኹ ደኣ ክዋጋእ ዓዲ ናጻ ከውጽእ እምበር ሽዑ ደኣ ሚኒስ ተር ክኸውን ኢልካ ዝሕሰብ ኣይኮነን። ሓላፍነት ኢልካ'ውን ዝሕሰብ ኣይነበ ረን። ቃልሲ ኣሎ ትኣቱ። ኣስመራ ንበጽሕ'ውን ንብል ኣይነበረናን።
*እሞ ኣቶ ጴጥሮስ ኣብ ታሪኽ ኤርትራ ብዝነበረካን ዘለካን ተራ ዑጉቡ ዲኻ?
ኣነ ዓቕመይ ኣበርኪተ'የ ዝብል። በታ ዘላትኒ ዓቕሚ ኣበርኪተላ'የ ነዛ ሃገር። ካብ ዓቅመይ ንላዕሊ ክገብር ኣይክእልን'የ። ዓቕመይ ዘፍቅዶ ግን ሰሪሐ እብል።
*ቅድሚ ሕጂ ዘበርከትካዮ ርዱ እ'ዩ። ሕጂኸ በዚ እትስርሖ ዘለኻ ዑጉቡ ዲኻ?
= ብወገነይ ዘለኹ ዎ ስራሕ ዝፈት ዎ ስራሕ'ዩ። በዳሂ ስራሕ'ዩ። ኣብዚ ሃገር'ዚ ጽቡቕ እንድሕር ተጠቒምናሉ ገለ ሽግራትና ንምፍታሕ ክሕግዘና ዝኽእል ስራሕ'ዩ። እቲ በዳሂ ምዃኑን ሓድሽ ምዃኑን የሐጉሰኒ ብፍላይ ከኣ ኣብ ቁጠባዊ መዳይ ምዃኑ።
ብተወሳከኺ ብጭቡጥ መዐቀኒታት ክዕቀን ስለ ዝኽእል ቤት ትምህርቲ'ዩ ክብሎ እኽእል። ዝሓለፈ ኣርባዕተ ዓመት ኣብ ሚኒስትሪ ሃብቲ ዓሳ ኣብ ቤት ትምህርቲ'የ ነይረ እንተ በልኩ ሓሶት ኣይኮነን። ብድሕር ሕጂ ኸኣ ኣብዚ ዓዲ ዓቕመይ ብዘፍ ቅዶ ክስርሕ ቅሩብ'የ። መጻኢ ከኣ ብዝያዳ ነቲ ንመጻኢ ዝተቐረበ ብሓ ድሽ መገዲ ሒዙ ዎ ክኸይድ ዝኽእል መንእሰይ ወለዶ ንሓድጎ ዝብል እምነ ት'ዩ ዘለኒ።ኣነ ግን እቲ መወዳእታ ክበጽሖ ዝኽእል ናይ ኣበርክቶ መድረኽ በጺሐዮ'የ ሕጂ ናይ መጻኢ ወለዶ ተራ ኮይኑ ይስመዓኒ።
*ንስኻ ከም ወተሃደራዊ ክኢላ ኢኻ ትፍለጥ፡ ዘለኻዮ ስራሕ ከመይ ትሪኦ?
=ክኢላን ዘይክኢላን ክንብል'ኳ ኣጸጋሚ'ዩ። እቲ ዝነበረ ኣሰራርሓና ሓባራቒ ኣሰራርሓ'ዩ ነይሩ። ብሓንሳብ ኢና ዓቢና ክብል እኽእል። ሽግራት ብሓንሳብ እናተመያየጥካ ከመይ ይሓ ይሽ፡ ከመይ ይኹን እናተባሃልና ኢና ኬድና። ካብ ላዕሊ ጉድለት ክርከብ ከሎ ብታሕቲ መብዝሕትኡ ጊዜ ብብል ሓትን ብፈጢራውነትን ይፍታሕ። ብኣ ጠቃቓላሊ ግን ናይ ነፍስ ወከፍ ገደብ ዘይብሉ ፈጢራዊ ኣበርክቶ ስለዝነበረ'ዩ እቲ ዓወታት ዝመጽእ ነይሩ። ሓባራዊ ዓቕሚ'ዩ ኣዐዊቱና ዝብል። ስለዚ እቲ ክእለት ዝብል ዝያዳ ካብ ኣብ ውልቀ-ሰብ ኣብቲ ውድብ (ሠቶዋሽቦቕzሽtቕተቦ) ዝሰረጸ ኮይኑ ይስመዓኒ።
*ሓላፊ ስለያ ኣብ ዝነበረካሉ እዋን ኣመዳድባ ሰባት ብክእለት ዘይኮነ ኣብ ብሄር ዝተመርኮሰ ስለ ዝነበረ ኣቃውማ ናይቲ ትካል ኤትኒካዊ መልክዕ ከምዝነበሮ'ዩ ዝዝረብ። መልስኻ እንታይ'ዩ?
=ብመጀመርያ መምርሒ ናይቲ ውድብ ኣብ ኤትኒክነት ዝተሞርኮሰ ኣይነበረን። ህ.ግ ክበቁል ከሎ ኣንጻር ኤትኒክነትን ኣንጻር ሃይማኖታዊ ምፍ ልላይ ዝተበገስ ስለ ዝኾነ፡ ብኸምኡ ክሰርሕ ዝኽእል ውድብ ኣይመስለንን።
ካልኣይ ነገር ሓደ ስራሕ ክትዕወት ደሊኻን ዘይብቑዕ ሰብ እንተደኣ ኣም ጺኻን ድማ ዝኸውን ኣይመስለንን። ከም ነጥቢ'ውን ኣይላገብን'ዩ። ልዕሊ ኹሉ ግን ስለያ ናይ ህ.ግ. ስርሑ ክሰርሕ እንድሕር ኮይኑ ኣብ ኩሉ ቦታታት ክህሉ ክኽእል ኣለ ዎ ። ኣብ ባረንቱ እንተድኣ ሓበሬታ ደልዩ ደቂ ኩናማ ክህል ዎ ኣለ ዎ ። ኣብ ኣቑርደት እንተደልዩ ደቂ ቢኒዓምር ክህል ዎ ኣለ ዎ ። ኣብ ዓዲቀቓይሕ እንተደልዩ ደቂ'ቲ ከባቢ ሳሆ ክሕዝ ክክኸእል ኣለ ዎ ። ብሓጺሩ ብዘይ ናይቲ ከባቢ ህዝቢ ተሳትፎ ክሰርሕ ስለ ዘይክእል፡ ከምቲ ዝበሃል ነይሩ እንተዝኸውን ኣይመሃለወን እየ ዝብል ክሰርሕ'ውን ኣይመኻኣለን።
ካልእ ስለያ ምናልባሽ ከም ክፍሊ ነይሩ ይኸውን እምበር ብሙሉኡ እቲ ህዝቢ ስለያ ነይሩ ኢለ'የ ዝገልጾ ኣነ። ኣብ ውሽጢ ዘሎ ኣብ ደገ ዘሎ ብዝተፈላለየ መገዲ (ምሁር/ዘይምሁር) ከበርክቶ ዝኽእል ነገር እንተሊዩ ከበርክት ከም ዝኽእል ጌርካ'ዩ ዝስራሕ ነይሩ። እቲ ኣገዳስነት ብኡ ዝኸይድ ዝነበረ እመስለኒ። ስለዚ እዚ ዝበሃል ዘሎ ኣብ ሓቂ ዝተመስረተ ኣይኮነን።
*ሚኒስተር ጉዳያት ወጻኢ ከለኻ ኣተኩሮ ናብ ኣሜሪካ ጥራይ ስለዝተ ገብረ ኤርትራ ካብ ጐረባብታ ብፍላይ ከኣ ካብተን ኣብ ጊዜ ቃልሲ ዝሓገዛኣ ሃገራት ዓረብ ተነጺላ። ብዓል ኡጋንዳ ከይተረፋ ኣብ ውድብ እስላማዊ ጉባኤ ኣባል ነት ክረኽባ ከለዋ ኤርትራ ግን ባዕላ ከምዝኣበየት'ዩ ዝንገር። መልስኻ እንታይ'ዩ?
=ሚኒስተር ጉዳያት ወጻኢ ዝነበርኩ ሰለስተ ዓመታት ኣቢሉ ይኸውን። ኣብዚ ሰለስተ ዓመታት ግን ትካል ምምስራት'ዩ ነይሩ እቲ ዕላማ። ሓደ ሚኒስተር ወይ ዳይረክተር ዝመርሖ ስራሕ ዘይኮነ ትካላዊ ኣሰራርሓ ምትእ ትታ'ዩ ነይሩ እቲ ዕላማ።ብኡ መሰረት ወጻኢ ሜላና እንታይ ይኹን፡ ሃገርና እንታይ'ያ ትደሊ፡ ናይ ወጻኢ ሃቐሁከኸ ከመይ ይመስል ኣብ ዝብል ትንተና ታት ተሞርኲሱ ዓውዲ ስራሓት ኣካይ ድና።ብሃገር ደረጃ ኣብ ከባቢና ዘለዋ፡ ብዞባ ደረጃ ማእከላይ ምብራቕ ካብኡ ሓሊፍካ'ውን ቀይሕ ባሕሪ፡ ካብኡ ሓሊፍካ ኢስያ፡ ኣሜሪካን ኣፍሪቃን ሃገርና እንታይ ክትጥቀም ትኽእል ካብ ዝምድና ዝብል ምምይጥ ተኻ ይዱ ናይ ስራሕ መደብ ኣውጺእና። ዶክመንታት'ውን ኣብቲ ሚኒስትሪ ኣሎ። ብኡ መሰረት ቅርጺ ናይቲ ሚኒስትሪ ወጽዩ።
ማእከላይ ምብራቕ ብፍላይ ዲፓ ርትመንት ተፈልዩሉ። ዕላምኡ ከኣ ኤርትራ ኣብዚ ከባቢ ዝለዓለ ረብሓ ክትረኽበሉ እትኽእል ኩነታት ንምፍጣርን ንምስራሕን'ዩ። ብኸ ምዚ ኣተሓሳስባ ከኣ ንሰርሕ ኔርና። ኣብ ዝኾነ ይኹን ሃገር ዝህልወና ረብሓታት ክነለሊ፡ ከመይ ጌርና ንጥቀመሉ ከኣ ሜላ ነውጽእ ኔርና። ስለዚ መበገሲና እዚ ስለ ዝነበረ ብኻልእ ኣገባብ ሜላ ክወጽእ ዝኽእል ኣይመስለንን። ቀጻሊ ክትዕ ምይይጥን መጽናዕትን ኣብ ምግባር ኢና ኣተኲ ርና ኔርና። እቲ ሰለስተ ዓመት ብዙሕ ስለዘየተሰርሓ ክኸውን ይኽእል።
ኤርትራ ኣባል ውድብ ሃገራት እስ ላም ክትኸውን ዝቀቓርበ ርእይቶ ነይሩ። እዚ ውድብ'ዚ ደፕሎማስያዊ መጋ በርይ እምበር ፍሉይ ሃይማኖታዊ ኣጀንዳ የብሉን። ውሑዳት ኣመንቲ ምስልምና ዘለው'ውን ሃገራት እውን ይኣትዋኦ እየን። ወጻኢ ጉዳይ ንከኸምዚ ኣቶም ዝኣመሰሉ ጉዳያት ርእይቶ ምሃብ እምበር ናይ ምውሳን ሓላፍነት የብሉን። እቲ ሓላፍነት ንመንግስቲ ከም ግቡእ ድማ ንሓጋጊ ኣካል ናይቲ ሃገር እዩ ዝወሃብ። ስለዚ ባይቶ ኤርትራ ክምልሶ ኣለ ዎ ። ብርእይቶ ግን ኤርትራ ኣብዚ ማሕበር ኣባል ብምዃን ትጥቀም እምበር ትጉድኣሉ የብላን።
*ሕራይ ድሕሪኡ ኣብ ዝስዓበ እዋን'ውን ናይ ወጻኢ ዝምድናና ከምቲ ዝድለ ኣይነበረን። እቲ ሜላ ድዩ ቅኑዕ ዘይነበረ? ወይስ ካልእ ጸገም ነይሩ?
=ንሱ ምናልባሽ ንሓደ ሚኒስትሪ ጥራይ ዝምልከት ኣይመስለንን። ወጻኢ ጉዳያት ሕማቕ ስለዝሰርሐ'ዩ ውግእ መጽዩና ክትብል ምኹኑይ ኣይኮነን። ልክዕ'ዩ ሓደ ካብቶም ረቋሒታት ናይ ወጻኢ ጉዳይ ክኸውን ይኽእል'ዩ። ግን ኩሉ ካብኡ ኣይኮነን። ምኽንያቱ ኣብ ዝምድናታትና ምስ ሃገራት ብፍላይ ከኣ ናይ ውግእ መዳ ያት ክንሪኢ ከለና ዘገድሰን ካልኦት ትካላት'ውን ኣለዋ። ከም ምክልኻል፡ ሃገራዊ ድሕነት፡ ቤት ጽሕፈት ፕረሲ ደንትን ኣገደስቲ እስትራተጂያዊ ጉዳ ያት ዝበሃል ዝውሰነሎም ካልኦት መዳያት'ውን ኣለው።
ስለዚ ውጽኢት ናይዚ ኩሉ ደኣ'ዩ ፍረ ዝህብ እምበር ሓደ ሚኒስትሪ ንበይኑ ብዝሰርሖን ዘይሰርሖን ክግም ገም ዝኽእል ኣይመስለንን። ብኣጠቃ ቓላሊ እዚ ብፍላይ ንወጻኢ ጉዳይ ጥራይ ዝምልከት ኣይመስለንን (ዋላ'ኳ ኣብ ወጻኢ ጉዳይ ሕጽረታት የለን ኢልና ክንዛረብ እንተዘይከኣልና) እዚ ሕቶ ብዓቢኡ ነቲ ሃገር ዝምልከት እመስለኒ።
*ኣብ ኣስራርሓና ካብቲ ናይ ቅድም ኣይፍለን'ዩ። ስራሕ ናይ ዝበዝሑ ኣምባሳደራት ከምቶም ናይ ቅድም ወከልቲ ህ.ግ ህዝቢ ኣብ ምውዳብ ዘተኮረ'ዩ። እዚኸ ብመደብ ዝግበር ድዩ?
=ኣነ ሕጂ ኣብኡ ስለዘየለኩ ክዛረብ ወይ ሓበሬታ የብለይን። ግን ሓደ ኣምባሳደር ክልተ ስራሓት ክህል ዎ ይኽእል።እቲ ሓደ ስርሑ ንናይ ወጻኢ ዝምድናታት ሜላ ክኸውን ከሎ፡ እቲ ካልኣይ ድማ ነቶም ኣብኡ ዘለው ዜጋታት ክኸውን ይኽእል። ከምዚ ዝገብሮ ምኽንያት ኣብ ስደት ዘሎ ህዝብና ብጣዕሚ ብዙሕ ስለ ዝኾነ'ዩ። ብኡ መጠን ዝመጽእ ጸገማትን ዝተፈ ላለየ ሽግራትን ከኣ ኣሎ። ነዚ ጐስዩ ድማ ነቲ ናይ ወጻኢ ዝምድና ጥራይ ክሰርሕ ኣይክእልን'ዩ።
ንሱ ጥራይ ዘይኮነ እቲ ኣብ ደገ ዘሎ ህዝብና'ውን ጸጋ'ዩ። ብዝተፈላለየ መገዲ ነቲ ሃገር ስለዘበርክት ከኣ ኩነታቱ ክፈልጦን ክከታተሎን ናይ ግድን እመስለኒ። ክንደይ ሚዛን ነየናይ ስራሕ ይህብ ንዝብል ከከም ከባቢኡ ይፍለ ይኸውን። ግን ነቲ ናይ ህዝቢ ፈጺሙ ክጥምቶ ዘይብሉ ስራሕ'ዩ ክንብል ኣይንኽእልን። መምስ ከባቢኡ ዝዓበየ ዝነኣስን ስራሓት ፈልዩ ጊዜኡ ወሲኑ ክሰርሕ ግቡእ እመስለኒ። እዚ ኸኣ ካብ ሃገር ናብ ሃገር ክፈላለ ይኽእል ይኸውን።
*ኣብ ሚኒስትሪ ጉዳያት ወጻኢ ከለኻ እንታይ ተማሂርካ? ኤርትራ ምስ ወጻኢ ሃገራት ዝህልዋ ዝም ድና ከምኡ'ውን ንመጻኢ ናይ ወጻኢ ሜላና ከመይ ክኸውን ኣለ ዎ ትብል?
=ናይ ወጻኢ ሜላ ቀሊል ነገር ኣይኮነን። ረብሓታትካ ክተለሊ እትዋ ሳኣሉ ሜዳ ስለዝኾነ እሞኸኣ ኣብ ሓደ ተለዋዋጢ ባህሪ ዘለ ዎ ዓለም (ሎሚ ዘውጻእካዮ ጽባሕ ደው ኢሉ ዝጸንሓካ የለን። ካብ መዓልቲ ናብ መዓልቲ ዝቀያየር'ዩ) ስለዚ ቀጻሊ ምስቲ ኩነታት ክጓዓዝ ዝኽእል ኣሰ ራርሓ የድሊ። መጽናዕቲ ናይ ርሑቑን ቀረባን ይሓትት። ብተዓጻጻፍነት ረብ ሓኻ እትረኽበሉን ምስሊ ሃገረካ ዝዓየብሉን ድሌታ እትረኽበሉን መገድ ታት ምድላይ እዩ።
ስለዚ ናይ ወጻኢ ሜላና ዝያዳ ትካ ላዊ ኣሰራርሓ ክህል ዎ ፡ኣብ መጽናዕቲ ዝተመርኮስ ተዓጻጻፊ ባህርያት ክህል ዎ ከምዘድሊ ተሞኪረ ወጽየ ክብል እኽ እል። ሕጂ'ኳ ካብ ዝገድፎ ነዊሕ ገይረ ኣለኹ።
*ሕራይ ሓንቲ ኩሉ ጊዜ እትሕተት ኣብዚ ናይ እስራኤል ኤምባሲ እናሃለወ ናትና ኣብኡ ዘይምህላው'ዩ። እዚ ከመይ ትሪኦ?
=ኣብ ከምዚ ፍሉይ ሕቶታት ኣት የ'ኳ ክምልሰልካ ዝኽእል ኣይመስ ለንን። ግን ምስ ዝኾነ ሃገር ዝምድና ክንገብር ዝገትእ ነገር ክህሉ የብሉን። ከምኡ'ዩ እቲ መትካል። ስለዚ እቲ መበገሲ ንሱ ክኸውን ኣለ ዎ ። ኤርትራ ሃገርና ዝኾነ ምስኣ ዝምድና ክገብር ዝድሊ ሃገር ዝምድና ዘይትገብረሉ ምኽንያት የለን።ደረቕ መርገጺ ምሓዝ ግን ኩሉ ግዜ ተመራጺ ኣይኮነን።
*ኤርትራ ንእሽቶን ውሑድ ህዝቢ ዘለዋን ሃገር ብምዃና ካብ ናይ ደገ ተጻብኦታት ብወተሃደራዊ ሓይሊ ጥራይ'ያ ውሕስነት ክትረ ክብ እትኽእል ዝብል ኣዘራርባ ኣሎ። ብወገንካ ውሕስነት ኤርትራ ኣብ ውሽጥን ወጻእን ብኸመይ ክረጋገጽ ይኽእል ትብል?
=እዚ'ኳ ዓቢ ሕቶ'ዩ። ምናልባሽ ክምልሶ'ውን ብዙሕ ዝኽእል ኣይመስ ለንን። ናተይ ናይ ውልቂ ርኢቶ ንምሃብ ግን እዚ ዘለናዮ ዓለም ብስርዓተ ኣልቦ(ሃቦሽቶቀቓኅ)'ዩ ዝግለጽ። ስር ዓተ ኣልቦ ማለትና ሓደ ንኹለን መንግስታት ዝገዝእ/ዘወሃህድ ለገድድ ዝኽእል ስርዓት ስለዘየለ፡ ስርዓት ኣልቦ ኢና ክንብሎ እንኽእል።
ኣብ ከምዚ ዝኣመስለ ሃዋሁ ከመይ ጌርካ ትነብር፡ በብቅልጽምካን ብሓይ ልኻን ጥራይ ዲኻ? ወይስ ዝምድና ታት ጌርካ? ዝተፈላለየ ፍልስፍናታት ኣሎ። ሓይሊ ኣድላይ እዩ። ንምንታይ ሓይሊ እንተዘይብልካ ትድንደን ኢኻ፡ ሓይሊ እንተዘይብልካ ንናይ ውሽጢ ሃገር ግጭት ክምዝምዙ'ዮም ዝፍትኑ።
ሓይሊ ስለዘለካ ግን ኩሉ ነገር ኣይፍ ታሕን'ዩ። ምኽንያቱ ምስ ሓይሊ ዝመጽእ ጸገማት'ውን ኣሎ። ሓደ ካብኡ ቁጠባዊ ዕብየትካ ክህሰ ይኽ እል። ቁጠባቒ ዓቕሚ እንተጐዲሉ ወተሃደራዊ ዓቕሚ'ውን ይጐድል። ወተሃደራቒ ኣጽዋር ምኹማርን በብጊ ዜኡ ምሕዳስን እንተመጽዩ ዓቢ ጾር'ዩ ነቲ ሃገር። ቁጠባቒ ምዕባሌኻ'ውን ክጐድል ይኽእል።
ካልእይ ነገር ኣጽዋር ውድድር ከም ጽእ ይኽእል'ዩ። ንኣብነት ሓደ ሃገር ነፍሱ ንምክልኻል ኢሉ ዝገብሮ፡ እቲ ኻልእ ክወርር ዝገብሮ ዘሎ'ዩ ኢሉ ካብኡ ዝበለጸ ኣጽቐር ንኸምጽእ ይግ ደድ። እንደገና እቲ ሓደ ካልእ ሲስተ ምስ የምጽእ'ሞ ናይ ኣጽዋር ምዕባይ/ውድድር ከምጽእ ይኽእል። ስለዚ ሓይሊ ኣድላይ'ኳ እንተኾነ፡ እቲ ልክዕ ሚዛኑ ምፍላጥ ኣገዳሲ'ዩ።
በቲ ሓደ መዳይ ኩሉ ነገር ብሰላማዊ መንገዲ ጥራይ ክውዳእ ኣይክእልን'ዩ ኢና ንብል ዘለና።ግን ኣብ ከም ኤር ትራ ዝኣመሰላ ሃገራት መጺእካ እቲ ዝሓሸ ኣማራጺ ኩሉ ድሌታትና ብዘይ ውግእ ክንረኽቦ ምስ እንኽእል'ዩ። ከም ዕላማ እንተወሲድናዮ እንታይ ዕድላት ኣለውና ብዲፕሎማሲያዊ መን ገዲ፡ ብክልተኣዊ ርክብ፡ ብዞባዊ ውድ ባት፡ ብኣህጉራዊ ውድባትን ካልእ ብዝተፈላለየ መግድታትን ስግኣታትና ዝጐድሉሉ ዝዕገቱሉ ወይ ኒውትራላይዝ ዝኾኑሉ መገድታት ሃሰው ክንብል ኣገዳሲ'ዩ። ነዚታት ክንገብር ግን ጽቡቕ መጽናዕቲ ይሕትት፡ካብ ጭቡጥ ኩነታትና ድማ ክንብገስ ኣለና።
ስግኣታትና እንድሕር ነጋንኖም ኮይና ዘየድሊ ፍርሂ ክስማዕና'ዩ፡ ዘየ ድሊ ስጉምቲ'ውን ክንወስድ ንኽእል። ስግኣታትና እምብዝ ኣቃሊልና ንሪኦም እንተኾይና ከኣ ተገሪህካ (ተሃሚልካ) ሽግር ክሳብ ዝመጻካ ከይፈልጥካዮ ክትጸንሕ ትክኸእል። ስለዚ ሓደ ጭቡጥ ገምጋም ናይ ከባቢናን ስግኣትናን ምግባርን ንዑኡ ዝምልሽ ምቅርራባት ክንገብር የድልየና።
እዚ ከም ትሕጂ ኮይኑ ግን ቀንዲ ክንገብር ዝግባኣና፡ ብዝተኻእለ መጠን ናይ ውግእ ተኽእሎታት ንኸይመጽእ ክንስርሕ ይግባእ። እዚ ከኣ ንነዊሕ እዋን ዝጠመተ መጽናዕታት ብምክ ያድ፡ ስግኣታት ካበይ ክመጻና ይኽ እል? ስለምንታይ ክመጹ ይኽእሉ? እንታይ ክንገብር ንኽእል ኢልና ብዝተፈላለዩ መገድታት ንምዕጋኣቶም ክንስርሕ ይግባእ። ኣብ ከምዚ መዳያት ዝዋስኡ ትካላት ዘድልዩና ኮይኑ ይስማዓኒ። ምኽንያቱ ነቲ ዝመጽእ (ልችቻችቶቅ ረቕቦሽቶተ) ኣዕሚቖም ክትንት ኑ ዎ ን ከይመጸ ከሎ ከኣ ዘድሊ ምቅር ራባት ክንገብርን ይሕግዘና። እዚ ኹሉ ጽቡቕ ትንተና ጌርና ሚዛናዊ ፖሊሲ ክነውጽእ ይሕግዘና ይኸውን። ልዕሊ ኹሉ ግን ደሌትና'ዩ ዝውስኖ።
ስለዚ እንታይ ኢና ንደሊ ዝብል ሕቶ'ውን ክንምልሾ ኣለና። ኩሉ ዓቕምና ወዲብና ናብቲ እንደልዮ ነገር ክንበጽሕ ክንክእል ምእንቲ ኣብ ኣዝዩ ኣብ መጽናዕቲ ዝተሞርኮስ ኣብ ጭቡጥ ሓበሬታ ዝተሞርኮስ ኣሰራርሓ የድል የና። ትካላዊ ኣሰራርሓ ከኣ ክነማዕብል ዘድሊ ይመስለኒ።
ትካላዊ ኣሰራርሓ ጥራሕ ብዘይ ንጹር መስርሕ ኣወሳስና (ለቅቀቕዘቕተቦ ምሽበቕቦዋ ሣቶተቀቅዘዘ)ጸገማት ከጓንፍ ይክኸእል ኢዩ። ውሳነታት ፍረ ክትዕን ሞይይጥን ክኮኸኑ ኣለ ዎ ም። እንተዘይኮይኑ ንርእያቶን እምንቶን ናይ'ቲ ዝመርሕ ዘሎ ፈጻሚ መንግስቲ ጥራይ ኢዮም ክንጸባ ርቁ ዝኽእሉ። እዞም ውሳነታት ቅኑዓት ክኮኸኑ ዝክኸእሉ'ኳ እንተኮኸኑ ናይ ምግጋይ ወይ ምግናን ተኽእሎ እውን ኣሎ።ዝኮኸነ ኣብ ስልጣኑ ዘሎ መንግስቲ ኣብ ሞንጐ እቲ ንዑኡ ዘስግኦን፡ ስግ ኣት ሃገርን፡ ዘሎ ፍልልያ ከየስተውዕለል ይክኸእል፡ ወይ'ውን ብፍላጥ ከሓዋ ወሶ ይክኸእል፡በዚ ድማ ነቲ ካብ ውሽጢ ዝነቅል ተጻራሪ ርእይቶ ከምስግኣት ሃገር ጌሩ ብምቅራብ ሕጋዊ ስጉምቲ ንምውሳድ ዘክኸእሎ መመክኸነይታ ክፈ ጥር ይክኸእል እዩ።
ስለዚ ውሳነታት ኣብ ሕጊ ተሞርኲሶም ምይይጥን ክትዕን ክኮኸኑ እንካለውን ጌጋታትን ምግናን ከምኡ'ውን ሓለፋታት ወይ ጌጋ ታት ናይ መንግስቲ ንምቁጻጻሩ ይከኣል።
እንታይ'ዩ ስግኣት ሃገር? እንታ ይ'ዩ ድሌት ሃገር? ዓቅሚ ሃገር፡ ናይ ግዳምን ወሽጢን ተርእዮታ ትኸ እንታይ ትርጉም ይወሃቦም? ዝበሉ ሕቶታት ብክትዕ ኣጻፊፉ ዝምልሽን ዘጽንዕን (ባይቶ፡ ቤት ምክኸሪ) ሓባራዊ ሃገራዊ መረዳእታ ዝፈጥርን ሓለፋታትን ምግናንን መንግስቲን ናይ ጸጥታ ትካላቱን ዝቖጻጻር ባይቶኣቒ ተሳትፎን ኣገ ባብ መስርሕ ውሳነን ኣዝዩ ኣገዳሲ ኢዩ።
ውሳነታት ሓንሳብ ምስ ወጹ'ውን ምስ ዝመጽእ መድረክኸ ዝተዓጻጻፉ ክኮኸኑ የድሊ።ምምሕያሻት ክመጽእ ወሰንቲ ኣካላት ንነቀቓፌታ ክፉት ማዕጾ ክህል ዎ ም የድሊ። ከሉ ሃገር እናተ መሓየሽን እናተኣረመን እዩ ዝከኸይድ። ናይ ልቦናን ፍልጠትን ብሕትውና ዘለ ዎ ም ትካላት ወይ ሰባት ኣለው ኢልና ክንዛረብ ኣይንክእልን፡ ስለዚ ነቀቓፌታ ወይ ተጻራሪ ርእይቶ ኣብ ዝመጸሉ ድፋዕ ሒዝኻ ምኽልኻልን ጠረው ምባልን ወይ ግብረ መልሲ ጥራይ ምሕሳብ ጠቃቓሚ ኣይኮነን። ጉዳይ ድሕነት ሃገር ደፋእ ኢልካ ዝርኤ ኣይኮነን፡ ናይ ነፍሲ ወከፍ ዜጋ ቐኒን እምበር ንፍሉያት ትካ ላት ጥራይ ዝምልከት'ውን ኣይ ኮነን፡ ዜጋታት በብናቶም ኣተና ትና ርእይቶታት ክሕዙ ስለዝክኸእሉ ንነቀቓፌታ ክፉት በሬ ምሃብን፡ ምርድዳእን ምጽውዋርን፡ ንውሳነ ታት ምስ ግዜ ዝመሓየሹን ዝሓሹ ኣማራጺታትን ክኾኑ ይሕግዝ።
ርእይቶ ክትህበሉ ቀሊል ዝመስል'ኳ እንተኮኸነ ምውርዛይ ግን ኣይጽቡቅን እዩ። ኣብ ተግበርቲ ኣካላት መንግስቲ ዝፈጥሮ ጸቕጢ ዓቢ እዩ። ተሃወስቲ ሕቶታት፡ (ረቅቦዘቕtቕቾቅ ቕዘዘችቅዘ) ሕጽረት ግዜ፡ ሕጽረት ዓቅሚ፡ ዝተፈላለየ ርእ ይቶ ወልቀ ሰባት፡ እሞ ኸኣ ብዘይ ተማለኤ ፍልጠትን ብቀቓëዕ ናይ ትንተና ዓቅምን መሳርሕን ስለዝኮኸነ ቀሊል ጸቕጢ ኣይኮነን ደገፍ ናይ ዝተመጻረየ ሓበሬታ ዘለ ዎ ም ትካላት ደገፍ ናይ ምክኸርን ምቁጻጻርን ዝህቡ ትካላት ይሓ ትት። ኣብ መደምደምታ ኩሉ ግዜ ዝላዓለን ዝበለጸን ተፈጻምነት እኳ ካብ ርትዓውነት ዝርሕቕ እንተኮኸነ ዝሓሸን ዝበለጸን ኣማራጺ ንምውሳን ዝከኣል ዘበለ ክግበር ኣለ ዎ ብውሑዱ ትካላቒ ኣሰራርሓ ክተኣትቶን ክንጥቀ መሉን የድሊ። ኣብዚ ጉዳይ'ዚ ዝዋስኣ ብቀቓëዓት ትካላትን ብሕጊ ዝተቀቓየደ ኣሰራርሓን ምህላው ይሓትት።
ፍሉጥ ንጹር መስርሕ ናይ ውሳነ ምውሳድ ኣገባብ ክህሉ የድሊ። ካቢነን ባይቶን ኣብዚ መስርሕ ዘለ ዎ ም ተራ ብንጽር ክንስእሎን ክንጥቀመሉን የድሊ።
ኣብዚ ተለዋዋጢን ሽንኩርን ዝኾነ ዓለምና ስእነት ናይ ከምዚኦም ዝኣመ ሰሉ ኣገባባት ንሓንቲ ሃገር ግዳይ ናይ ዘይሓሰበትሉ ሃንደበትነትን" ዘይቅውም ቀጻልነት ዘይብሉ ካብ የማን ንጻጋም ዝጸፍዕ ፖሊሲታት ክገብራ ይክኸእል እዩ።
ርእይቶታ ስለዝኮኸነ እየ ዝልፍልፍ ዘለከኹ'ምበር፡ ካብዚ ዝሓሸ፡ ዝበለጸን ዝተፈለየን ኣማራጺታት ክህሉ ከምዝኽ እል እውን ክዝንጋዕ የብሉን። ስለዚ ምክልካኸል፡ ወጻኢ ጉዳይ፡ ጸጥታ፡ ኩናት፡ ሃገራዊ ስግኣት፡ ሃገራዊ ድሕ ነትን ሃገራዊ ረብሓን ክንብል እንከለና ብስፍሕ ዝበለ መገድን ኣገባብን ክተሓዝ ዘለ ዎ ይመስለኒ።
*ኢትዮጵያ ብምዕራባውያን ሃገ ራት ኣብ ከባቢና ዝዓበየት ሃገር ስለዝኾነት ኣብዚ ዞባ ብዝኾነ ተራ ኢትዮጽያ ክህሉ ይደልዩ እዚ ከመይ ትሪኦ?
=ኣነ እዚ ጉዳይ ብዕምቖት ክምልሾ ኣይክእልን'የ ምኽንያቱ ኣብዚ እዋን ዘለኒ ሓበሬታ ውሱን ይኸውን። ግን “ሓይሊ መሰል'ዩ” ዝበሃል ፍልስ ፍና ወይ ሓያል ዝኾነስ ኩሉ ክረክብ ኣለ ዎ ዝበሃል ፍልስፍና ዝስርሉ ዘመን ዘለና ኣይመስለንን። ኢትዮጵያ ዓባይ መንግስቲ እምበር ሓያል ሃገር ኣይብ ላን'የ። ልክዕ'ዩ ብዝሒ ሰብ ኣሎ ሓድነት ዘለ ዎ ሃገር ግን ኣይኮነን። ኣብ ሓደ ዕላማ ዝኣምን ሃገር ስለዘይኮነ ኣብ ውሽጢ ብዙሕ ሽግራት ኣለ ዎ ።
ስለዚ ነዚ ኣነጺሮም ዘይርድኡ፡ እቲ ግዝፋዊ/ቅርጻዊ ነገር ናይ ኢትዮጵያ ምስ ሓይሊ ኣተኣሳሲ ሮም ክርእይ ዎ ይኽእሉ። ኢትዮጵያ ግን ናይ ገዛእ ርእሳ ብዙሕ ሽግራት ዘለቐ ሃገር እመስለኒ። ኣብዚ ዘለናዮ ዓለም ከኣ ሓያል ዝደለዮ ይርከብ ዝብል ፍልስፍና ዝሰርሕ ኣይመስለንን። ዝተፈላለየ ክንዋሳእ እንኽእል ዕድላት ኣለና። ስለዚ ንኸባቢ ከስርሕ ዝኽእል ሜላ ክነውጽእ ክንክእል ኣለና። ምናል ባሽ በዚን በትን ኣገባብ ክብል ኣይክ እልን። ግን ብመጽናዕቲ፡ ምይይጥን ጭቡጥ ኩነታት ብምግምጋምን ዘዋጻ ኣና ዝበሃል ከኺደና ዝኽእል ሜላ ክንሕዝ ንኽእል ይመስለኒ።
*ሚኒስተር ጉዳያት ወጻኢ ቅድሚ ምዃንካ ንቑሩብ እዋን ሚኒስተር ምክልኻል ኔርካ እንታ ይ'ዩ መቐየሪኻ? ሓደ ሚኒስተር ናብ ካልእ ቦታ ዝቕየር'ከ በየናይ መምዘኒ'ዩ?
=ክምልሻ ኣይክእልን'የ። ምኽንያቱ ናይ ፕረሲደንት ስራሕ ስለዝኾነ ናቱ መዐቀኒ ይህል ዎ ይኸውን። ሓደ ስራሕ መን ዝያዳ ከስልጦ ይኸእል ኢሉ ክምዝዝ ይኽእል። ስራሕ ጥራይ'ውን ከም መዐቀኒ ከይወስዶ ይኽእል። ካልእ ኩነታት ኣብ ግምት የእቱ ማለት'ዩ። ቅልጡፍ ምቅይያር ግን ልክዕ ጽቡቕ ኣይከውንን። ምኽንያቱ ሓደ ሰብ ስራሕ ከይተላለየ ኣብ ካልእ ስራሕ ክኣቱ ንዕኡ ይኹን ነቲ ትካል ጽቡቕ ኣይኮነን። ከም ኣሰራርሓ ዝጸ ንሓ ግን ምቅይያራት ይመጽእ፡ ኣብ ዝተቐየርካዮ ኬድካ ትሰርሕ። ኣነ ኸኣ ኣብ ምክልኻል ጸኒሓ ብ1994 ጉባኤ ተገይሩ። ድሕሪ ጉባኤ ኣብ ወጻኢ ጉዳይ ተቐይረ። ኣብ ወጻኢ ጉዳይ ሰለስተ ዓመት ስሪሕ እንደገና ናብ ሃብቲ ዓሳ ተቐይረ ማለት'ዩ።
*ኣብ ውሽጣዊ ጉዳያት'ከ ኔርካ'ዶ?
=እቲ ኣብ ላዕሊ ዝገለጽኩ ዎ ብደረጃ ሚኒስተር'ዩ።ብሓላፊ ክፍሊ ግን ሓላፊ ውሽጣዊ ጉዳያት'ውን ነይረ።
*እቲ ዝግበር ምቅይያር ኣባላት ካቢነ ቅጥዒ ኣለ ዎ 'ዶ?
= እቲ ግቡእ ኣሰራርሓን ናህና መረዳእታን ፕረሲደንት ካቢነ ይምድብ፡ ናብ ባይቶ የቕርቦ፡ ባይቶ ከኣ የጽድቖ። ስለዚ ፕረሲደንት ካቢነ ናይ ምምስራት/ምቕያር ሓላፍነቱ'ዩ። ኣብ ዝተራእዮ ጊዜ ድማ ካቢነ ናይ ምቕያር ስጉምቲ ክወስድ ይኽእል'ዩ። እንተኮኸነ ባይቶ ክባርከኸሉ ኣለ ዎ ።
*ሕራይ ኣብቲ ናይ ህግደፍ ክንመጽእ፡ህግደፍ ክሳብ ሕጂ ስል ጣን ንህዝቢ ዘይርካቡ ምኹነይ ኣይኮነን ዝብል ናይ ህዝቢ ምዕዝምዛማት ኣሎ።ብዛዕባ'ዚ እንታ ይ'ዩ ርኢቶኻ?
=ኣነ'ውን ምድንጓይ ኣሎ'የ ዝብል። ካብ ሪፈረንደም ክሳብ 97 ዝነበረ ናይ ኣርባዕተ ዓመት ግዜ ቅዋም ተመያይጥና ክነጽድቕ እኹል ጌዜ'ዩ ነይሩ።ብድሕሪኡ ከኣ ብዝተፈ ላለየ ምኽንያታት ተናዊሑ። ብዝኾነ ተቀቓላጢፍና ናብኡ ክንሰግር ዝሓሸ'ዩ። ካብዚ ዘሎ ናይ ኣሰራርሓ ጸገማት ወጺእና ኣብ ዝማዕበለን ልኡላውነት ህዝቢ ዘረጋግጽን ኣሰራርሓ ምእታው መተካእታ የብሉን።
*እዚ ሕጂ ምስ ወያነ ዝተፈጥረ ኩነታት ነቲ ቅድም ህ.ግ ኣብ ልዕሊኦም ዝነበሮ ኣረኣእያ ቀይር ዎ ዶ?
=እቲ ናይ ቀደም ሜላና ክሳብ ዓወት ኣብጺሑና'የ ዝብል ኣነ። ንም ንታይ ሽዑ ናይ ምንባር ሕቶ'ዩ። ህላወና ክቅጽል ንስርዓተ ኣምሓራ ክነውድቕ ንኹሎም ኣንጻር ኣምሓራ ዝኾኑ ክንሕግዝን ክነተባብዕን ነይሩና። ነናይ ገዛእ ርእሶም ሕርነታዊ ቃልሲ ስለ ዝነበሮም ከኣ ንሕና ክልተ-ሰለስተ ሚልዮን ህዝቢ ሒዝና ምስ ውሑድ ዓቕሚ ምስ ዓቢ ሃገር ክንገጥመሉ እንተኾይና ብዝ ተኻእለ መጠን እቲ ኣብ ውሽጢ ዘሎ ድኽመታት ክምዝመዝ ክኽ እል ኣለ ዎ ። ንሱ ኸኣ ኣብ ውሽጢ ኢትዮጵያ ግዙኣት ህዝቢ ስለዘለው፡ ምስኦም ብሓባር ኮይንካ ንናይ ኣምሓራ ኢምባራጦርያ ምውዳቕ ዝብል እስትራተጂ'ዩ ነይሩና። ክሳብ ኣብኡ ድማ ጽቡቕ ዝነበረና እመስለኒ።
ብድሕሪኡ መተካእትኡ እንታይ'ዩ ዝብል'ዩ ነይሩ እቲ ሕቶ። መን'ዩ ክመጽእ ኣብ ኢትዮጵያ? ፋሕፋሕ ድያ ክትበል? እዚ ናይ ትግራይ ብሃ ር'ከ ክሕዛ ይኽእል ድዩ (በቲ ናይ ቀደም ሓይሊ) ዝብል ብዙሕ ርኢቶ ታት ነይሩ። እቲ ሓፈሻዊ ኣረኣእያ ዝነበረ ግን ወያነ ኣብ ስልጣን ይብጻሕ እምበር ልክዕ ከም ናይ ኣምሓራ ኢምባራጦርያ ቀላጽም ክህል ዎ ኣይክ እልን'ዩ። ምኽንያቱ ንበይኖም ነቲ ዓዲ ክሕዙ ዎ ክሳብ ዝፈተኑ ዝገጥሞም ሽግር ብዙሕ'ዩ። ከምኡ ስለ ዝኾነ ሓያል መንግስቲ ኣይኮነን ክኸውን። ካብዚ ዝተበገስ ሰረቱ ክድልድል መታን ምሕዝነት ከድልድል ክደሊ'ዩ (መታን ክቕጽል) ዝብል ግምታት ነይሩ። እዚ ኸኣ ኣብቲ መጀመርያ ግጉይ ዝነበረ ኣይመስለንን። ልክዕ'ዩ ድሓር እቲ ምዕባለታት ካብቲ ዝተጸበናዮ ንላዕሊ ከይዱ።ነቲ ጥሙሓት (ሃብሾቕቻቕተቦ) ናይ ኢምበራጦርያ ሓሊ ፎም ክብል እኽእል ኣብ መወዳእታ። ምኽንያቱ ንብሙሉኡ'ቲ ሽዑ ዝነበረ ኣተሓሳስባታት ዝነጽግ ልኡላውነት ኤርትራ ዘፍርስ ክሳብ ኣብኡ ደረጃ ከይዶም ስለዘለው፡ ብሙሉኡ'ቲ ዝነበ ረና ግምታት ልክዕ ኣይነበረን። እዞም ሰባት ንፈልጦም ኣይነበረናን ውሽጣዊ ኣተሓሳስቦኦም ንግምቶ ኣይነበረናን ክንብል ንኽእል ኢና።
ባህሪ ናይቲ ስርዓት ሕጂ'ውን ኣይ ተቐየረን'ዩ ዝብል ኣነ። ምኽንያቱ ኢትዮጽያ ዓባይ ሃገር'ያ ብዙሓት ብሄራት ኣለዋ(ንርእስ ውሳኔኦም ዝቓ ለሱ)። እዚ ጉዳይ ክሳብ ዘይተፈትሓ ከኣ ዝኾነ ይኹን መተካእታ ስርዓተ ኣምሓራ ኮይኑ ነቲ ዓዲ ከካይዶ ዝደሊ ፍታሕ ዝረክብ ኮይኑ ኣይስመዓንን። እነሆ'ውን ኣብዚ ቀረባ እዋን ንሪኦ ኣለና ኣብ ውሽጢ ኢትዮጵያ ከምኡ ዝኣመሰለ ሽግራት ኣሎ። ስለዚ ናይ ህዝቢ ሕቶታት ብግቡእ ክሳብ ዘይተ ፈትሑ እቲ ሃገር ሓያል ሃገር ክኸውን ዝኽእል ኣይመስለንን። ብሓፈሻ ነቲ ምስ ወያነ ዝነበረ ዝምድና ክሳብ ዝተወሰነ መድረኽ ተጠቒምናሉ ኢና። ብድሕሪኡ ንጽቡቕ ዝምድና ጽቡቕ ጉርብትና ንናይ ሓባር ረብሓ ምስራሕ ከም ኤርትራውያን መጠን ንረብሓና ስለዝኾነ ምስ ዝኾነ ሃገር (ጐረቤትና) ብኸምኡ ምስራሕ ኣ ዎ ንታዊ ይመስ ለኒ። ካብኡ ዝተረፈ እዚ ድሓር ዝመጸ ሕቡእ ኣጀንዳታት ብሙሉኡ እዚ ኣተ ሓሳስባ ተቐይሩ ኣብ ዝኸፍአ ናይ ውግእ ኩነታት ኣቲና። ኣብቲ እዋን'ቲ ግን ምዘëእ ሃዋሁ ተፈጢሩ ስለዝነበረ ነዚ ከባቢና ናይ ሰላምን ምርግጋእን ቦታ ኣብ ምግባር ናይ መጀመርያ ተበግሶ ኣብ መንጐ ክልቲኤን ሃገራት ክውሰድ ይከኣል'ዩ ተባሂሉ ናይ ሜላታ ትና ምቕርራባት ምግባር መደብ ነይሩ።ብክልተኤን ሃገራት ዝወጸ ናይ ሚኒስተራት ኮሚሽን ነይሩ። ብወገን ኢትዮጵያ ብታምራት ላይነ ዝምራሕ ብወገን ኤርትራ ድማ ብማሕመድ ሸሪፎ ዝምራሕ (ሖተቕቦt ምቕቦቕዘtቅቶቕሽባ ሆተብብቕttቅ) ሓባራዊ ኮሚቴ ሚኒስተራት ነይሩ። ኣብ ትሕቲኡ ከኣ ዝተፈላለዩ ኮሚቴታት ነይረን። ሰሰለስተ ወርሒ ንራኸብ፡ ከመይ ነይሩ ክልቲኡ ሃገራት ክቀራረብ ይኽእል ዝብል መደባት ነይሩ። ክሰርሕ ግን ኣይከኣለን። ስለዚ በብመድረኹ ክንሪኦ እንኽእል ይመስ ለኒ። እቲ ዝነበረና ግምትን ትጽቢትን ልክዕ ኣይኮነን። ስለምንታይ ክንግ ምግም ዘይከኣልና፡ ካልእ ሕቶ ይመስለኒ።
ኣብ መጻኢ ምስ ኢትዮጵያ ይኹን ካልኦት ጐረባብትና ዘተኣማምን ናይ ሰላም ኩነታት ከም ዝሰፍን ምግባር ዝሓተና ይመስለኒ። ደሌትናን፡ ረብሓ ታትናን ብዘይ ኲናት ክንጭብጠሉ ዘካኣለና ስትራተጀ ምሕንጻጽ የድሊ። ንከባቢና ዘንጸላልው ሓደጋታትን ዕድላትን በዙሓት ስለዝኮኸኑ፡ በዚ ፎርሙላ ክስራሕ ኣለ ዎ ክባሃል ኣጸጋሚ እዩ።
ሰላም እንተዘየላ ልምዓት የልቦን ስለዝኾነ ግን ኣብ ከባቢና ሰላም ከም ዝስፍን ንምግባር እንገብሮ ጻዕሪ ምስ ቶም ቀንዲ ኣገዳስነት እንህቦም ጉዳያት ክንሰርዖ ይግባእ።
*ገለ ሰባት ግን ነቲ ምስ ኢት ዮጵያ ዝተገብረ ዝምድና ተገዲድና ከምዝኣተናዮ ገይሮም'ዮም ዝዛ ረቡ። ምስ ኢትዮጵያ ዝምድና ክንገብር ዘገድደና ናይ ወጻኢ ሓይሊ ነይሩ ድዩ?
=ናይ ወጻኢ'ኳ ክብሎ ዝኽእል የብለይን ብዛዕባ ናይ ወጻኢ ሓይሊ ብዙሕ ኣፍልጦ የብለይን። እቲ ዝነበረ ርኢቶ ግን (ከምቲ ዝጠቐስካዮ) ውሕ ስነት ናይ ድሕነት ሓደ ካብቲ ኣገባባት ኣብ ካልኦት ሃገራት ዝጥቀማሉ'ሲ ዞባዊ ውድባት ምምስራት'ዩ። ንኣብነት ኣብ ደቡብ ኣፍሪቃ-ሳዴክ፡ኣብ ምብ ራቕ ኣፍሪቃ- ኤኮዋስ ኣብ ኤውሮጳ-ላሪ። ኣብ ሓደ ዞባ ናይ ሓባር ረብሓ ዘለወን ሃገራት ሓደ ውድብ ኣቒመን ኣብ ኩሉ መዳያት ዘለወን ናይ ሜላ ምቅርራብ እንተገይረን ነቲ ኣብ ሓድ ሕድ ዘለወን ምጥርጣር ስለዘጉድለ ኣብ ክንዲ ናብ ምርጻም ናብ ምቅር ራብን ምውህሃድን ዘምርሕ ሃውሁ ክፍጠር ይኽእል'ዩ እዚ ኸኣ ብቁጠባዊ ዝኾነ ምትእስሳራት እንተገዲፉ ናጻ ናይ ንግድን ሰብን ምንቅስቓሳት እንተ ደኣ ተወሲኹ ዎ ዝተጠናነገ ረብሓ ስለዝፍጠር ተመሊስካ ናብ ውግእ ናይ ምእታው ተኽእሎ የጉድል እዩ።
ስለዚ ናይ ሓባር ረብሓ ዘለ ዎ ዞባዊ ውድባት ምፍጣር (ኢጋድ)፡ ብመጠኑ ናይ ሓባር ድሕነት ወይ ውሕስነት ንምሃብ ይሕግዝ ዝብል ኣተሓሳስባ'ዩ ነይሩ። ነዚ ኩሉ ዓለም'ዩ ይጥቀመሉ ኣሎ። ንሕና ከኣ ኣብዚ ዞባ ክሳብ ዘለና ነዚ ሕቶ'ዚ ክንጎስዮ ንኽእል ኣይመስለንን። ኣብዚ ከባቢ'ዚ ሓደ ሕቶ ኣሎ። ንሕና፡ ሱዳን፡ ኢትዮጵያ፡ ሶማልያን ጂቡቲን ኣለና። ዝተፈላለየ ዘየቕስን ሽግራት ኣሎ። እዚ ሽግር'ዚ ናብ ዘቕስን መገዲ ንምብጻሕ ምስራሕ ከኣ ግድን'ዩ። ዝተፈላለየ ርኢቶታት ክመጽእ ይኽእል ይኸውን። ግን ሓደ መዋስኢ መገዲ ዝነበረ እመስለኒ።
ምቅልጣፍን ዘይምቅልጣፍን ዝበልካ ዮ'ኳ ብዙሕ ኣይተረዳኣንን። ብሓፈሻዊ ኣጠማምታ ግን ዞባና ናይ ሰላምን ምርግጋእን ዞባ ክኸውን፡ ምጥርጣር ክጠፍእ፡ዞባዊ ጸጥታ ኣብ ዝሓሸ ደረጃ ከምዝበጽሕ ምግባር ንምስራሕ ዝዓለመ'ዩ ነይሩ።
እዚ ብደረጃ መንግስቲ ዝነበረ ኢዩ። ኣብ ሞንጐ ክልቲኡ ውድ ባት ዝነበረ ዝምድናንን ናይ ሓባር ስትራተጀታትን ግን ብግንባር ደረጃ ተታሓዙ ይስርሓሉ ስለዝነበረ ሓፈሻዊ ኣፍልጦ ጥራይ ስለዘለኒ ክዛረበሉ ኣይክእልን። ስለምንታይ ስትራተጀካዊ መሓዛ ብሃንደበት ናብ ስትራተጀካዊ ጻላኢ ተቀቓይሩ ንዝብል ሕቶ ግን መልሲ ክንረክ ኸበሉ ዘለና ጉዳይ ኢዩ።
*ብዛዕባ ኣቃውማ ብዙሕነት ህዝቢ ኤርትራ ዘለና ፖሊሲ እንታይ ርኢቶ ኣለካ? ዘይምዕሩይ ተሳታፍነት ንኽደላደል'ከ እንታይ ስጉምታት ክውሰድ ኣለ ዎ ትብል?
=ኣነ እዚ ሕቶ'ዚ ህዝቢ ኤርትራ ዝመለሾ ኮይኑ ይስማዓኒ። ንምንታይ፡ ኣብ ታሪኽና ተመሊስና እንተሪእና ኣብ ሓምሳታት እቲ ናይ መጀመርያ ናይ ፖለቲካ ተሞክሮ ዝራኣናሉ፡ ብርቱዕ ጸረ-መግዛእታዊ ስምዒት ነይሩ ይኸውን እምበር ንጹር ኤርትራዊ ሃገራውነት ኣብቲ እዋን'ቲ ተፈጢሩ ነይሩ ኢልካ ክትዛረብ'ውን ኣጸጋ ሚ'ዩ። እቲ ናይ ኤርትራ ሃገራውነት መበገሲኡ ምስ ናይ 60 ዓመት ናይ ባዕዲ መግዛእቲ ስለዝኾነ።
ኣብ ሓምሳታት ግን ሓደ ነገር ክን ጸር ክኢሉ ኣብ መጀመርያ እቲ ህዝቢ ብዝተፈላለየ መንገዲ ክውደብ ጸኒሑ ኤርትራ ኣብ ክልተ ክትምቀል ዝብል ናይ በቪንስ ስፎርሳ መደብ ምስ መጸ እቲ ዝበዝሓ ነቲ ምክፍፋል ተቓዊሙ ዎ ።ጠለቡ ካኣ ከነጽር ጀሚሩ። ምስ ናጽነት ኤርትራ ምስ መሰል ርእሰ ውሳነን ብዙሕነትን ዝተኣሳሰረ (እስላምን ክርስትያንን ኢልና ግን ኣይንፈለልን ሓደ ንኹን) ዝብል ኣተ ሓሳስባታት እናማዕበለ መጽዩ።
ፈደሬሽን ነዚ ኣብ ሓደ ቀጻሊ መድረኽ ኣደይብ ዎ 'ዩ። ምኽንያቱ ዋላ እቶም ኣብ ሓምሳታት ጸረ ናጽነት መርገጺ ዝነበሮም ኤርትራውያን ኣብ ትሕቲ መግዛእቲ ኣምሓራ ምእታው እንታይ ክመስል ከምዝኽእል ስለዝተ ረድኡን ኩሉ መሰላት ስለ ዝተገፈን እቲ ናይ ናጽነት ኣተሓሳስባ ኣዝዩ ሓያል እናኾነ መጽዩ። ንሱ ጥራይ ዘይኮነ፡ ከም ህዝቢ ሓደ ኢና፡ ብሓደ ክንሓስብ ክንክእል ኣለና። ማዕረ ኢና ኩልና ዝብልን ካልእን ኣተሓሳስባታት መጽዩ።
እቲ ዕድልና ዘይገበሮ ኣብ መሪሕነት ጀብሃ እዚ ኣተሓሳስባ'ዚ ኣይተንጸባረ ቐን። እቲ ናይ መጀመርያ 12/13 ዓመታት ብዙሕ ሽግር'ዩ ሓሊፉ። እዚ ከኣ እቲ ኣጠማምታ ኣብ ጸቢብ ኤትኒክነትን ኣብ ሃይማኖታዊ ምፍል ላይን ዝተሞርኮሰ ስለዝነበረ ውግእ ሓድሕድ ከፊልናሉ። ድሕሪ ውግእ ሓድሕድ ናብ ሓድሽ መድረኽ ሰጊርና ክንብል ንኽእል። ምኽንያቱ ብዝኸፍአ ተሞክሮን ብዝኸበረ ዋጋን ተማሂርና።
ስለዚ ህ.ግ ክትመጽእ ከላ ከም ነጻጊት ናይዚ ኣሉታዊ ተሞክሮ፡ ማዕርነት ናይ ብሄራት፡ ሓድነት ብብዙ ሕነትና'ዩ ዝግለጽ ዝብል መበገሲ ፍልስፍና'ዩ ነይሩዋ። እዚ ፍልስፍ ና'ዚ ቅኑዕ እመስለኒ።ኣብ ዓወት ከኣ ከብጻሓና ክኢሉ።ምኽንያቱ ህ.ግ ናይ ዓሌት፡ ሃይማኖትን ጾታን ፍልልይ ዘይብሉ ኣብ ብረታዊ ቃልሲ ተሳቲፍና ዕውታት ኮይና ንኽንወጽእ ሓጊዙና። እዚ ሓደ ኣ ዎ ንታዊ ተራ ናይ ህ.ግንባር እዩ። ድሕሪ ናጽነት ብግምት ዘይኮነ፡ ህዝቢ ኤርትራ ሰብ ብሰብ መሪጹ ኣብ ሪፈረንዱም 99.8% ኤርትራዊ ድምጹ ሂቡ። እዚ ከኣ ከም ናይ ካል ኦት ሃገራት ግምታዊ ዘይኮነ ብሙሉኡ ህዝቢ ኤርትራ ናጽነት ከምዝደሊ ኣረጋጊጹ።
እታ ብድሕሪኡ እትመጽእ ሕቶ እዛ ሕጂ ናጻ ኮይና ዘላ ኤርትራ ከመይ ገይራ'ያ ነዚ ካብ ተሞክሮ ዝተረኽበ ሓድነት ዝያዳ ከምዝሕይልን ከምዝድልድልን እትገብሮ ዝብል'ዩ። እዚ ከኣ ኣብዚ ኣርባዕተ ዓመት ናይ ቅዋም ተኻቲዕና ዘጽደቕናዮ እመስ ለኒ።ስለዚ ኣነ ሓድነትና ዝብሎ ኣብዚ ቅዋም ይንጸባረቕ'ዩ። ሓድነትና ሓደ ኤርትራዊ ካብ ዝኾነ ይኹን ብሄር ካብ ዝኾነ ይኹን ሃይማኖት ኣብዛ ኤርትራ እትበሃል ዘላ ሃገር፡ ኣነ ብኸ መይ'የ ዝውከል፡ ብሕጊ ከመይ ገይ ረ'የ ናብ ስልጣን ክድይብ ወይ ክወ ርድ ዝኽእል፡ ክሓትት ዝኽእል፡ ካብቲ ጸጋ ናይቲ ሃገር በየናይ ሕጋዊ መገዲ'የ ክማቐል ዝኽእ፡ ኣብ ውጥን ናይዛ ሃገር ብኸመይ መገዲ ከበርክት እኽእል፡ ርኢቶይ ብኸመይ መገዲ ክህብ እኽእል፡ ወይ ብኸመይ ማዕርነተይ ከረጋግጽ እኽእል ዝብል ሕቶ ታት ሓዚላ ዘላ ቅዋምና እያ። ንኹሉ ነገር ከኣ ትምልሾ ንሳ'ያ።
ስለዚ ኣብዛ ቅዋም እዚኣ ዝኣምን ኤርትራዊ ኩሉ ሓደ'ዩ። ንብዙሕነት ናን ማዕርነትናን ዝሕሉ ሕጋዊ ኣሰ ራርሓ ንገብር ኣለና ማለት'ዩ። እዚ ተመሊሹ'ዩ እየ ዝብል ኣነ። እቲ ብድሕሪኡ ዝመጽእ እንታይ ኢና ንደሊ ንሕና? ብልጽግና፡ ማዕርነትን ፍትሕን ዘለዋ ዓዲ ክንገብር'ዩ። በየናይ መገዲ? ሓደ ብየማን፡ ሓደ ብጸጋም ሓደ ከኣ ብማእከል'የ ዝኸይድ ክብል ይኽእል። ብኸመይ ንብልጽግ ወይ ኣብቲ እንደልዮ ንበጽሕ፡ ፍልልይ ክህሉ ይኽእል። እዚ ግን ጥዕና ዘለ ዎ ፍልልያት (ኣብ ውሽጢ ሓደ ሃገር/ህዝቢ) ዘሎ እዩ። ክነማዕብሎን ክንኩ ስኩሶን ድማ ኣለና።
ጸገም ዝመጽእ ኣነ ኣብዚ ኣይተ ወከልኩን፡ መሰለይ ኣይተሓለወን፡ ማዕረ ካልኦት ኣይኮንኩን፡ ዝብል ኣተሓ ሳስባታት ምስዝህሉ'ዩ። እዚ ኣተሓሳ ስባ እንድሕር ሃሊዩ ከኣ ክንሰምዖን ክንመያየጠሉን ዘፍቕድ ኣተሓሕዛ ክልህልወና ይግባእ። እዚ ድማ ኣብ ቅዋም ዘሎ እመስለኒ። ሽግራት ወይ ከምኡ ዓይነት ስምዕታ እንድሕር ሃሊዩ ካበይ'ዩ ዝበቑል? ስለምንታይ? መበገሲ ኣለ ዎ 'ዶ የብሉን? ሓቅታት ሪእና፡ መገዲ ሓድነት ብዘደልድል ኣገባብ ፈቲሕናዮ ክንከይድ ንኽእል እመስለኒ። ፈለማ ግን ነቲ ጉዕዞ ንጀ ምሮ። ኣብቲ ቅዋማዊ ኣሰራርሓ ንእ ቶ'ሞ ብዙሕ ሕቶታት ክምልሸል ና'ዩ። እቲ ካልእ ዝመጽእ ከኣ ኣብ ጉዕዞ እንዳ ኣሃብተምናዮን እንዳስፋሕ ናዮን ስለንኸይድ ብዝያዳ ሓድነትና እናደልደለ ከምዝኸይድ ዘጠራጥር ኣይመስለንን።ስለዚ እቶም ቀንዲ ሕቶ ታት'ሲ መሊሽናዮም ኢና'የ ዝብል።
*ኣብ ንድፊ ሕጊ ፖለቲካውያን ሰልፍታት ዘለካ ርኢቶ እንታይ'ዩ?
=ምናልባሽ ኣብታ ሓንቲ ክምልኣ ዝደለኹ እቲ ሓድነትና ንብሎ ዝድል ድል ኩሉ ኤርትራዊ ተወኪለ'የ፡ ኣነ ኣብዚ ኣለኹ ኢሉ ምስዝኣምን ጥራ ይ'ዩ። እዚ ምስዘይህሉ ሽግር ኣለና ማለት'ዩ። እዚ እንድሕር ሃሊዩ ከኣ ሓይሊ ኣለና ማለት'ዩ። ዝኾነ ይኹን ብደገ እንተመጸ ንሓደ ኤርትራዊ ፈልዩ ሽግር ከምዘልዕል ክገብሮ ኣይክእ ልን'ዩ። ምኽንያቱ እቲ መሰረታዊ እምነት ኣሎ ማለት'ዩ። ስለዚ ንውሽ ጣዊ ሓድነት ጥራይ ዘይኮነ ብደገ ዝመጽእ ሽግራት'ውን ኢድ ክረክብ ኣይክእልን'ዩ። እዚ ከኣ ብግብሪ ኣርኢ ናዮ ኢና። ትማሊ ኲናት ምስመጸ ናይ ህዝቢ ኤርትራ ዝነበረ ተገዳስነትን ተሳታፍነትን ኣብ ጉዳይ ሃገሩ ብግብሪ ተራእዩ'ዩ። ሓደ ልቢ፡ ሓደ ደም ኢልና እንዛረበሉ ኩነታት'ዩ ዘሎ። እዚ ከኣ ካብዚ እምነት ዝነቅል እመ ስለኒ። ስለዚ ሓያል ዝኾነ ተሞክሮ ኣሕሊፍና ኢና፡ ካብዚ ተሞክሮን ክንመሃር ኣለና። ብዝያዳ ከኣ ከም ዝሕይል ክንገብሮ ኣለና። ንሱ ከኣ በዚ ቅዋማዊ መገዲ ክንበጽሖ እንኽእል እመስለኒ።
ብዛዕባ ሰልፍታት ዘለኒ ርኢቶ እንተ ደኣ ኮይኑ፡ ሓደ እቲ መበገሲ ኣተሓሳ ስባ ዝነበረ፡ ሕብረ ሰልፋዊ ስርዓት ምምስራት ጥቕሙ ይብዝሕ ካብ ጉድኣቱ። ምኽንያቱ ሓደ ሰልፊ ዝመ ርሐን ስርዓታት ኣብ ታሪኽ እንድሕር ሪእናየን'ሲ ኣብ ሕማቕ'የን ወዲቐን። ንምንታይ ናይ ሓሳባት ምርጻም ናይ ሓሳባት ምውሳእን ምውድዳርን ስለ ዘየፍቕድ፡ ዲናሚዝም ምዕባለ ክዕገት ይኽእል።
ሕብረ-ሰልፋዊ ኢልኻ ኸኣ መት ሓዚ ዘይብሉ ስርዓታት ኣሎ። ኣብ ክንዲ ንምዕባለ ደፋኢ ዝኸውን ዓንቃጺ ክኸውን ይኽእል። ንሕና ሕብረ-ሰልፋዊ ክንብል ከለና ልክዕ'ዩ ነቶም እንደልዮም ረቀቓüüሒታት ዘተባብዕ፡ ንብልጽግናን ምዕባለን ዝደ ፍእ ክኸውን ኣለ ዎ ። ከምኡ ንኽኸውን ድማ ካብ ባህሪ ናይ ሕብረተሰብና ክነቅል ክኸእል ኣለ ዎ ዝብል መረ ዳእታ ኣለኒ።
ንኣብነት ከምቲ ኣቐዲሙ ክበሃል ዝጸንሓ 30 ዓመት ተጋዲልና ብስንኪ ፈላላይ ኣረኣእያ ኲናት ሓድሕድ ሓሊፍና። እዚ ኹሉ ሓሊፍና ልክዕ ከምኡ ነይነት ኣተሓሳስባታት ዝሓዞ ስልፍታት ክንፈቅድ ንረብሓ ይኹን ሓድነት ናይዛ ሃገር ዘርብሕ ኣይኮነን። ኣነ እንድሕር ዘየሊየ ንስኻ የለኻን እንተዘየሊኻ ድማ ኣነ የለኹን።ኩልና ብሓባር ክንህሉ ክንክእል ኣለና። ኩልና ከኣ በዚ ዕድል ክንጥቀም ክንክእል ኣለና። ስለዚ ሰልፍታት ከምዚ ኣረኣእ ያታት ዘለ ዎ ክኸውን ኣለ ዎ ። ዝኾነ ጥሩፍነት ክንፈጥር የብልናን።
ካልእ ናይ ደገ ምምዋል ዝብሃል ኣሎ ዝኾነ ይኹን ናይ ውሽጢ ሓይሊ ካብ ናይ ውሽጢ ኣተሓሳስባ ዝብገስ ክኸውን ኣለ ዎ ። ብናይ ደገ ክኸይድ የብሉን። ምኽንያቱ እንተደኣ ናይ ደገ ምምዋል ሃሊዩ ንናይ ደገ ረብ ሓታት ተገዛኢ ምዃን የምጽእ። ናጻ ኤርትራዊ ተበግሶ ክኸውን ኣለ ዎ ። እዚ ከኣ ኣገዳሲ ረቀቓüሒታት እመስለኒ። ከምዚ ንበል ደኣምበር ነዚ ክንወቅዕ ክስገር ዘይክል ቅድመ ኩነታት ኣም ጺእና፡ስልፊ ክቐውም እዝን እዝን ከማልእ ኣለ ዎ ኢልና ብግብሪ ካልኦት ከምዘይሳተፉ ዎ ክንገብር የብልና። ልክዕ'ዩ ቅድመ ኩነት ክማላእ ኣለ ዎ ። ግን ከኣ ዕድል ዝህብን ዘሳትፍን ክኸ ውን ኣለ ዎ ዝብል ርኢቶ ኣለኒ።
ስለዚ በዚ ወጽዩ ዘሎን ንድፊ መሰረት ተመያይጥና ተኻቲዕና ዘስርሕ ዝበሃል ምስ ኩነታትና ክኸይድ ዝኽእል ሕጊ ኣውጺእና እዚ መሰል'ዚ ኤርትራውያን ከም ዝጥቀመሉ ምግባር ኣገዳሲ ኮይኑ ይስማዓኒ። ብፍላይ ከኣ ነዚ ዝመ ጽእ ዘሎ ምርጫ። ኣብ'ዚ ናይ መጀመርያ ምርጫና ኤርትራውያን እዚ መሰል ተጠቒሞም ናብ'ዚ ምርጫ'ዚ ክስተፉ ግቡእ ይመ ስለኒ ኣነ። እዚ ኸኣ ኣብቲ ውሳኔ ታት ማእከላይ ባይቶና ብንጹር ተገሊጹ ስለዘሎ ክንትግብሮ ኣለና።
*ምስ'ዚ ተኣሳሲሩ ዝመጽእ ደረጃ ንቕሓት ህዝብና ንኸምኡ ቁሩብ ኣይኮነን ዝብል'ዩ። ንስኻ ነዚ ከመይ ትሪኦ?
=ንቕሓት ናይ ህዝቢ፡ ኣነ ብመረዳእ ተይ ህዝቢ ኤርትራ ሃገራዊ ረብሓኡ ዝፈልጥ ሓደ ልቢ ሓደ ደም ኮይኑ ን30 ዓመት ብረታዊ ቃልሲ ደጊፉ ዘዐወተ ህዝቢ'ዩ። ዋላ'ውን ኣብ ውሱን ታሪኻዊ መድረኻት ነቲ መሪሕ ሰውራ ዝብል ገድሊ ከማን ብናቱ ተበግሶ ከተዓርቕ ዝብገስ ዝነበረ'ዩ። ስለዚ ኣቃሊልና ክንሪኦ ዘለና ኣይመስለንን። ሃገራውነቱን ዝሕለፎ ሽግርን ሕጂ ዘለ ዎ ናጽነትን መጻኢኡ እንታይ ከም ዝመስልን ዝጠፍኦ ኣይመስለንን።
ልክዕ'ዩ ኩሉ ነገር ወዲእና ሓሊፍ ናዮ ክንብል ኣይንኽእልን። ከም ዝኾነ ድሑር ናይ ሳልሳይ ዓለም ሃገር ትምህርቲ ኣብዘይብሉ እዞም ሽግራት የለውን ኢልና ክንዛረብ ኣይንኽእልን። ግን ከኣ እዚኦም ስለዘለው ክንጅምር ኣይንኽእልን ኢና ክንብል ከኣ ልክዕ ኣይመስለንን። ከምኡ ርኢቶ ዘሎ'ውን ኣይመስለንን። ምኽንያቱ ኣብቲ ናይ ቅድም ናይ ህ.ግ ውሳኔታት ይኹን ኣብዚ ናይ ሕጂ መንግስቲ ኤርትራ ተነጺሩ ኮፍ ዝበለ እመስለኒ።
* ኣብዚ እቐን ኣብ ኤርትራ ዘሎ ብልሽውና ብከኸመይ ትገልጾ?
=ብልሽውና ክጐድልን ክበዝሕን ይክኸእል፡ ካብ ሃገር ናብ ሃገር ብተዛማዲ ይፍላለ እምበር ፈጺሙ ብልሽወና ዘይብሉ ሃገር ኣሎ ክበሃል ኣይክእልን። ምስ ካልኦት ኣዛሚድካ ከርአ እንከሎ ኣብ ሃገርና ዘሎ ብልሽወና መጠነኛ ኢዩ። ግን በግቡእ እንተዘይ ተቖጻርናዮን ዘይኣሊናዮን ሳዕሪሩ ዓቢ ጸገም ከምጽእ ይክኸእል ኢዩ።
ብልሽውና ብዙሕ መልክዓት ኣለ ዎ ካበቶም ዓበይቲ ጉቦን ምጥፍፋእን ከምኡ'ውን ስልጣን ብግቡእ ዘይምጥቃም ጀሚርካ ክሳብ ንኣሽቱ ንንብረትን ካልእ ሓለፋታትን ዝምልከት ጉዳያት ክሕዝ ይክኸእል።
ኣብ ስርዓት ኣሰራርሓ፡ ኣብ ፍጻመ ሕጊ፡ ኣብ ስነምግባር ወዘተ እውን ዘተባብዕ ዎ ረቀቓüüሒታት ኣይስኣንን እዩ። ስለዚ መጀመርያ ዓይነት ህላቔኡን ዓቀቓኑን ምርግጋጽን ምፍላጥን የድሊ። ቀጺሉ ድማ ንምፍቐሶም ክውሰድ ዘለ ዎ ኣገባብ ምንጻፍ የድሊ። መንግስቲ ንባዕሉ ቀንዲ ናይ ብልሽውና መበገሲ ክኸውን ይክኸእል ኢዩ።
ዜጋታት ናይ ምክልካኸል መሰሎምን መሰል ሰብኣዊ ክብረቶምን (ቅዋም ዓንቀጽ 16) ኪጠሓስ ይክኸእል ኢዩ። ብዘይ ኣገባብ ክይቅየዱን ፍትሓዊን ሕጋውን ፍርዲ ክረክኸቡን (ዓንቀጽ 17) ዘክኸእል ኣገባብ ክህሉ ኣለ ዎ ።
እዚ ስልጣን'ዚ ባይቶ ክሳብ ዘይሓዞ መንግስቲ ንዝደለዩ ዕላማ ክጥቀመሉ ከም ዝክኸእል ብተሞኩሮ ዝተረጋገጸ ኢዩ ።
ብልሽውና ብቅሉዕ መገዲ ይጸናዕ ነዚ ዘጸንዕ ህዝቢ ዝሳተፎ ናጻ ኣካል ይቁም ኣብዚ ሃገር ዘሎ ብልሽውና ኣብ ትካላት ይኹን ሰባት ካብ ኣባላት ሃገራዊ ባይቶ ጀሚሩ ብኣተሓሕዛ ስርሖምን ፋይናንስያዊ ሕሳባቶምን ከምኡ'ውን ስነ ምግባራዊ ኣካይይዳኦምን ይሕተት፡ ምስ ኣጻረየ ናብ ሕጊ ወሪዱ ብናጻ ፍርዳዊ ኣካል ሕጋዊ መስርሑ ሒዙ ከም ዝከኸይድ ይግበር።
ክተኣታቶ ዝግብኦ ኣገባባት ምቁጽጻርን መስርሓትን ይነጸር፡ ዝትግበረሉ መንገዲ ይንደይ ብከኸምዚ ድማ መጋበርያ ዘይኮነስ ፍትሓዊ ዝኮኸነን ብሃናጺ መንገዲ ክንእርሞ ዘኽእለና ኣገባብ ከነትሕዞ እንክኸእል ይመስለኒ። ኣተሓሕዛ ፍሉይ ቤት ፍርዲ ግን ሰዓቱ ዝሓለፎን ምስ ቃልን መንፈስን ቅዋምና ስለዘይሳነን ከብቅዕ ኣለ ዎ እብል።
*ናብ ሚኒስትሪ ሃብቲ ዓሳ ክንምለስ ኣብዚ ሚኒስትሪ ድሕሪ ምምጻእካ እንታይ ምዕባለ ወይ ሓድሽ ነገር ተኣታትዩ?
=ከምቲ ኣቐዲመ ዝበልኩ ዎ ናብ ሃብቲ ዓሳ ድሕሪ ምምዳበይ ኣብ ዝሓለፉ ኣርባዕተ ዓመታት ኣብ ቤት ትምህርቲ'የ ነይረ እንተበልኩ ኣይሓስኹን ዝፈልጦ ስራሕ ኣይነበረን።
ቅድመይ ብዙሕ መጽናዕታት ተኻይዱ ጸኒሑኒ። እዚ ዓውዲ ሃብቲ ሃገር ስለዝኾነ ብዝተፈላለየ ማእዝናት ምጥማት የድልዮ ይኸውን። ካብኡ ዝተረፈ ብሕጊ ናይቲ ሚኒስትሪ ክሰርሕ ዝደሊ ሰብ ይመጽእ ይሓትት ዝርርብ ይግባር ብድሕሪኡ ናብ ስራሕ ምእታው ይመጽእ ማለት'ዩ።
ከምዝኾነ ሚኒስትሪ ሓደ ሓደ ጸገም ኣይስኣነናን ይኸውን።ግን ከኣ ብልክዕ ዝቐረቡና ሽግራት ኣለው ኣይብልን። ብኸምዚን ከምዝን ተዓንቒፈ ወይ ጠጠው ኢለ ዝብል እንተሊዩ ክንፈትሖ ንኽእል ንኸውን። ሽግር ክህልወና ናይ ግድን'ዩ ዓበይቲ ማሓንቖታት ከኣ ኣለና ኣይብልን'የ።
*ኣብ ወፍሪ ሃብቲ ዓሳ እትኽተል ዎ ኣገባብ ካብዛን ናይ ከባቢና ሃገራት ዝፍለ ድዩ?
=ከምኡ ከይከውን ይኽእል'ዩ። ምኽንያቱ ከባቢና ሃብቶም ተወዲኡ ክኸውን ይኽእል። ወይ ኣገባብ ኣተሓሕዛ ናጻ ክኸውን ይኽእል። ንኣብነት ኣብ ከባቢ ውቅያኖስ ዘሎ ሃገር ናይ 200 ማይል ናቱ ዞን ስለዘለ ዎ ካብኡ ውቅያኖስ ስለዝኾነ፡ ናይ ዝኾነ ሃገር ኣማኢት ጀላቡ ፍቓድ እንተሃበ ኣይውጻዕን'ዩ። ምኽንያቱ ምሉእ ዓለም'ዩ ኣብኡ ዝወዳደር። ኣብዛ ንእሽቶ ቀይሕ ባሕሪ ግን ከምኡ ዓይነት ኩነታት የብልናን። ስለዚ ተጠንቂቕና ነታ ሃብትና ዝለዓለ ውጽኢት ዘለና እመስለኒ። ሕጂ ኣብኡ ክንጋገ ንኽእል ኢና። ሎሚ ዓመት ከስራሓና ኢልና ዝሓሰብናዮ ድሕሪ ክልተ ዓመት ነማሓይሾ ክንብል ንኽእል። ከምኡ እንዳበልና ክንጓዓዝ ንኽእል ንኸውን። ግን ከምዘን ናጻ ፍቓድ ዝህባ ሃገራት ከኣ ክንከውን ኣይንኽእልን።ምኽንያቱ ባህሪ ናይዚ ከባቢና ኣይፈቕዶን'ዩ። እቲ ባሕሪ ብጣዕሚ ንእሽቶ ባሕሪ'ዩ።
*እሞ እቲ ዕድል ንዝኾነ ኣውፍሪ ክፋት ድዩ?
=እወ። እተን ሕጊ ንህቦ በታ ሕጊ መሰረት መደቡ የቕርብ። ኣብኡ ንዛራረብ ደሓር ይብገስ።
*ኣብ መሪሕነት ህ.ግ ተጋጊና ምባል ከም ነውሪ'ዩ ዝቑጸር ዝብሉ ወገነት ኣለው። ንስኻ ከይመ ትሪኦ?
=እታ ኣነ ዝፈልጣ ህ.ግ ዋላ'ውን ኣብ ብረታዊ ቃልሲ ከዐውተና ዝገበረ ሓደ ረቀቓüሒ ክፉት ዝኾነ ናይ ነቐፌታን ርእሰ ነቐፌታን መድረኽ ስለዝነበረ'ዩ ኢለ'የ ዝኣምን። ድሕሪ ናጽነት እዚ ባህሊ ኣይዓቐብናዮን። ጌጋ ዘይንቕበል እንተኾይንና ድማ ብናተይ ርኢቶ ወይ ህ.ግ ጌጋ ኣይትቅበልንያ ዝብል ርኢቶ እንድሕር ሃሊዩ፡ እቲ ጌጋታት ዝቐርበሉ መገድን ክረክብ ክኽእል ኣለ ዎ ። ምናልባሽ እዚ ጌጋታት ዝባሃል ዘሎ ክሳዕ ክንደይ'ዩ ሰብ ከምኡ ኢሉ ዝሓሰብ ክፍለጥ ኣለ ዎ ። ገሊኡ ጌጋ ክብሎ ይኽእል ገሊኡ ጌጋ ዘይብሎ ክኸውን ይኽእል። ግን ክፉት ዝኾነ መድረኽ እንተዝህሉ ኩሉ ሰብ ርኢቶኡ ክህበሉ ዝኽእል መድረኽ እንተህሉ ንዑኡ መዚንካ እቲ ዝበዝሐ ጌጋ ይብል ኣሎ ኢልካ ክዝረብ ምተኻእለ።
ልክዕ'ዩ ኣብ ሜዳ ዝጸንሓና ብዙሕ ጽቡቕ ኣሰራርሓታት ሕጂ ኣሎ ኢለ ኣይኣምንን'የ። ክፉት ናይ ጌጋ ምቕባል ባህሊ ኣሎ ኣይብልን። ንዑኡ ኣመሓይሽና ክንቅጽል ኣለና። ብሃገር ደረጃ ክንጥምቶ እንድሕር ኮይና ድማ ኣብዚ እዋን'ዚ ናብ ሓድሽ ኣሰራርሓ ክንስግር ኣለና። ንሱ ኸኣ ቅዋማቒ መንግስትና ምምስራት ማለት'ዩ። ኣብዚ ቅዋማዊ መንግስቲ እንድሕር ስጊርና ካልእ መልክዕ ስለ ዝሕዝ ኩሉ ኣሰራርሓና ሕጋዊ መገዲ ክሕዝ ክግደድ'ዩ። ናብቲ ብልክዕ ክንሃንጾ እንደሊ ሕብረተሰብ'ውን መበገሲ ስጉምቲ ስለዝኾነና ኣብቲ መስርሕ ክንፈትሖ ንኽእል ኢና በሃላይ እየ። ብዛዕባ ናይ ዝሓለፈ ኣ ዎ ንታዊ እንተዓቕብናዮ ጽቡቕ'ዩ ዝብል እምነት ኣለኒ።
ኣብ መጻኢ ግን ንናይ ህዝቢ ድሌትን ስምዒትን ግብረ መልሲ ዝህብ ባህሊ ክህልወና ኣለ ዎ ። ንህዝቢ ዘሳቕዩ ዘለዉ ዓበይቲ ጸገማት ከምእኒ ሕሰም መነባብሮ ብምክኸንያት ወራር ወያነ ንዝተመዛበለ ህዝቢ ምጥያስ፡ ኣብ ኲናት ከቲቱ ዘሎ ኣፍራይ ሓይሊ ኣብ ልምዓት ምምላስ ወዘተ ትንፋስ ዘይህቡና ግድላት ስለዝኮኸኑ ቀዳምነት ሂብና ክንሰርሓሎም የድሊ። ከም ወትሩ ብክኸፉት ልብን ምጽውቐርን ትዕግስትን እንተድኣ እሂን ምሂን ተባሃሂልና ሽግራት ብዝቀቓለለ ከምእንፈትሖ ኣይጠራጠርን።
*ዓወት ንሓፋሽ ቅድም መድረኻዊ ነይሩ። ድሕሪ ናጽነት ነዚ ጭርሖ ምድግጋም እንታይ ትርጉም ኣለ ዎ ?
=ኣብ ጭርሖታት ብዙሕ እምነት የለን። ጭርሖታት'ሲ መግለጺ'ዮም። ንሓንሳብ ዘቁጸልጸለ ጭርሖታት ክመጽእ ይኽእል'ዩ። እቲ ዘገድስ ተግባርና'ዩ እመስለኒ። ስለዚ ዓወት ንሓፋሽ ንበል ኣይንበል ኣብ ዝመጽእ ዘሎ መድረኽ ከምዚኣ ትመስል ሃገር ኢና ንሃንጽ ኢልና ብንጹር ኣስፊርናዮ ስለዘለና ንዑኡ ንምትግባር ምስራሕ ዝሓይሽ እመስለኒ። እዚ ኸኣ ሰብ ዘይፈት ዎ እንተኾይኑ ክቕየር'ዩ፡ ዝፈት ዎ እንተኮኸይኑ ድማ ክጸንሕ ይኽእል ማለት'ዩ።
*ኣብ መወዳእታ ኣቶ ጴጥሮስ ኤርትራ ንዝመጽእ 10 ዓመታት ከመይ ክትከውን ትደልያ?
=ኣነ ኣብ መጻኢ ኤርትራ ብልጽግቲ፡ ካብዚ ዘላቶ ኣብ ዝሓሽ መነባብሮ ክትነብር ምዕቡል ኣሰራርሓ ዘለ ዎ ፡ ፍትሓዊ ስርዓት ዘለ ዎ ብሰላምን ቅሳነትን እትነብር ሃገር ክትከውን እምነ።
*ክትብሎ እትደሊ?
=ነዚ ኣጋጣሚ ብምሃብኩም የቐንየለይ ጽቡቕ መጻኢ እምነ። እተኹርዕን ብልጽግትን ሃገር ከም እንምስርት ከኣ ጥርጥር የብለይን።
*የቐንየልና


text:
Skip to content
እቲ መጽሓፍ ካብ ጀርመናዊት ከተማ ነቒሉ ኣብዛ ዝቕመጠላ ከተማ በጺሑ ከምዘሎ ዝሕብር ቆጽሊ ወረቐት፣ ኣብ ሳጹን ቡስጣይ ምስ ጸንሓኒ፣ ከምቲ ኩሉግዜ ዝገብሮ ‘ናበይ ክኸደኒ’ሉ ቀስ ኢለ አምጻኦ’ ኣይበልኩን። ገዛ ከይኣተኹ ናብቲ ዝተላእከኒ ንብረት ዘምጽኣሉ ድኳን ኮይኑ ኣገልግሎት ቡስጣ ከኣ ዝህብ ድኳን ኣቕኒዐ። ምኽንያቱ ዘይርደኣኒ ታህዋኽ ‘ውን ነይሩኒ።
ቀንጠ-መንጢ ዓዲገ፣ እቲ መጽሓፍ ዘዕቆበ ቡስጣ ‘ውን ተቐበልኩ። ነቲ ቡስጣ ገላቢጠ ብዝረኣዂዎ ኣብ ኖርወይ ምስ በጽሐ ከፊቶም ፈቲሸሞ ምንባሮም ተረድኣኒ። ‘ወይዞም ርጒማት ስደተኛ ምዃነይ ካብ ሽመይ ተረዲኦም እኳ’ዮም ሓሽሽ ከይህልዎ ፈቲሸሞ’ ኣቚረምረምኩ ንበይነይ።
ገዛ ኣትየ፣ ተቐላጢፈ ተመጊበ። ድሕሪ’ዚ እየ ነቲ ቡስጣ ከፊተ፣ እቲ መጽሓፍ ክድህስሶ ዝበቓዕኩ። ገበሩ ደስ ስለዝበለኒ፣ ገላቢጠን ደጋጊመን ዳህሰስኲዎ። ከምቲ ልማደይ ከኣ ‘ኣብ ገብሩ እንታይ ኣስፊሩ ይኸውን’ ኢለ ክነብብ ጀመርኩ። ኣቐዲመ ዝፈልጦም ኣስማት፣ ቁሩብ ኣጋንኖ ዝተሓወሶ መሲሉ ዝተስምዓኒ ከምዝጸሓፉ ረኣኹ፣ ሓደ መንእሰይ ኮይኑ ዝተሰምዓኒ ድምጺ፣ ምስ ኣቦኡ ብምትሕሓዝ፣ ሓጠቕ ዝበለንን ዝፈተዂዎን ምሉእ ሓሳብ ከምዝጸሓፈ ነበብኩ። ካልእ ራብዓይ ሰብ፣ ከምቶምን ዝፈልጦምን ዝጸልኦምን ደጋጊመ ኣብቶም ኣስመራውያን መጻሕፍቲ ዝነብብኲዎምን ወደሳ፣ ኣብ ሓንቲ ምልእቲ ሓሳብ ኣዕቊብዋ ምህላዉ ድሕሪ ንባበይ ዝፈጠረለይ ስምዒት እዩ ነጊሩኒ።
ነቲ መጽሓፍ ደጋጊመ ብግዳሙ ገላበጥኲዎ። ውሽጢ ቅድሚ ምእታወይ ሓደ ብላዕሊ ክሪኦ ዝደለኹ ነጥቢ ኔሩ። ኰነ ድማ፣ እቲ ኣብ ብዙሓት መጻሕፍቲ ዓለምና ኣብ ዳሕረዋይ ገበሮም፣ ንኻልኦት ከኣ ኣብ ካልኣይ ወይ ራብዓይ ገጻቶም ክቕመጥ ዘለዎ ISBN ዝብሃል፣ ከም ሕጋዊ መጽሓፍ ዘፍልጦን መለለያኡን ዝዀነ ቁጽሪ (ምልክት) ከምዘይብሉ ፈለጥኩ። ተስፋ ከይቆረጽኩ፣ ናብቶም ክጸንሓኒ ይኽእል እዩ ዝብሎም ገጻት በጻሕኩ። ኣብኡ ‘ውን ኣይጸንሓንን። ኣብ ክንዳኡስ፣ እቲ ብዘይካኡ ትርጒም ክህልዎ ዘይክእል መጠንቀቕታ ደራሲ ንዘይሕጋዊ ምብዛሕን መሸጣን እየ ነቢበ። ዘይመስልን ዘይስማዕን መጠንቀቕታ እዩ ኢለ ከኣ ሓለፍኩ።
ሕጂ ውን ከምቲ ልማደይ መወዳእታ ገጽ ረኣኹ። 568 ዝብል ቁጽሪ ድማ ነበብኩ። ብዝሒ ገጻት እቲ መጽሓፍ ምዃኑ እዩ። ንፈለማየይ እየ፣ ድሕሪ መጽሓፍ ቅዱስን እቶም ንትምህርታዊ ዕላማ ዝጥቀመሎም መጻሕፍትን፣ ክንድዚ ዝብዝሑ ገጻት ዘለዎ መጽሓፍ ክነቦ ኢለ ክሕዞ። ከምቶም ቀዲመ ዝነበኩዎም መጻሕፍቲ ምዕቡል ስርዓተ ጽሕፈት ከምዘይብሉ፣ ኣዒንተይ መስኪረን። ብተራ word ከምዝተጻሕፈ ካብ ኣቃውማ ፊደላቱን ምጭቕጫቖምን ክርዳእ ኣየሸገረንን። ክንድዚ ዝኸውን መጽሓፍ ሲ፣ ኣቖረምረምኩ። ሓሓሊፈ፣ ፈፍርቅን ኣብ ገሊኡ ከኣ ምሉእን ገጻት ነበብኩ። እዚ ውን ሓድሽ መጽሓፍ ኣብ ዝሕዘሉ ዘዘውትሮ ልማደይ እዩ። ከንብቦ ከምዘይስልችወኒ ድሮ ተኣማመንኩ። 568 ገጻት ዘለዎ መጽሓፍ እየ ከንብብ። ወኒ የድልየኒ እዩ። 45% ኣልኮል ዝዓቐኑ ሓደ ሊትሮ ቮድካ ከፈትኩ፣ ክልተ ድልዱልን ጥዑምን መተርኣስ ድማ ካብ ዓራት ናብ ሳሎን ኣምጻእኩ። ጀመርኩ።
ትሽዓተ ገጻት ሒዙ ዘሎ መቕድም እቲ መጽሓፍ ኣብ ዝተፈላለየን ብዝተፈላለየን ኣጋጣሚ፣ ድሮ ካብ ጸሓፊ እቲ መጽሓፍ ሰሚዐዮን ነቢበዮን ምንባረይ ከክጅምሮ እንከለኹ ተረድኣኒ። ተጸሚመ ግን ነበብኲዎ። ጽሙቕ ኢሉን ቅርጡው ኮይኑን ካብ ክልተ-ሰልስተ ገጻት ዘይሓልፍ ምንባሩ ምስ ነብሰይ ተሰማማዕኩ። ገሊኡ ወይ እውን እቲ ዝበዝሕ ትሕዝቶ እቲ መቕድም፣ ኣብ ውሽጢ ዝርዝር ናይቲ መጽሓፍ ዝመጽእ ምዃኑ ስለዝተረድኣኒ ‘ውን፣ ንምንታይ ኣብዚ ክኸውን ኣድለየ በልኩ። ጸሓፊ እቲ መጽሓፍ፣ ‘ከምዚ ጌርኲም ንበቡለይን ተረድኡለይን’ ዝብል ዘሎ ኮይኑ ተሰምዓኒ። ናጽነት ንባበይን ናይ ምርዳእን ምምዝዛንን ብቓዓተይ ከምዝገሃሰ ገይረ ውን ኰረኹ።
ኣቐዲሙ፣ ኣብ ክልተ ሕታማት እቲ መጽሓፍ ዝወጸ፣ ምስዚ ናይ ሕጂ ሳልሳይ ሕታም ተደሚሩ ስለስተ ዓይነት መቕድም፣ ንምንታይ በበይኑ ኮይኑ ኣብዛ ሳልሰይቲ ሕታም ቀሪቡ ኣሎ ግን፣ ክሳብ ሕጂ ክግምቶ ዘይከኣልኩ እዩ። ኣብ ሓደ መጽሓፍ ሰለስተ መቕድም።
ቀዳማይ ምዕራፍ፣ 12 ገጻቱ መሊኡ ዘሎ ምዕራፍ እዩ። ምስ ሓንቲ ስድራ፣ ካብኡ ናብኡ ከኣ ምስ ሓደ ሚናብ ዝሽሙ ደመ-ውዑይ ቆልዓ የላሊ። ጥዑምን ተነባብን ዛንታ እኳ እንተዀነ፣ ሓደ ቆልዓን ባህርያቱን ንምልላይ 12 ገጻት ምንባብ ግና ንዓይሲ ኣይማእማኣንን።
ኣብዛ ምዕራፍ ካልእ ዘይፈተዂዎ ወይ ዝዀርኳሓኒ እንተነበረ፣ ሓሓሊፉ ዘጋጥመጠመኒ፣ ጌጋ ወይ ፈጺሙ ዘየለ ስርዓተ ነጥብን ግድፈት ፊደላትን እዩ። 568 ገጻት ዘስፈረ መጽሓፍ፣ ኸምዚኦም ዝኣመሰሉ ጌጋታት ክህልውዎ ክብሩ ዘቐንስ ኮይኑ ተሰምዓኒ። ኣብ ቀዳማይ ምዕራፍ ከኣ ብምዃኑ። ሞያውያን ዘይሓለፍዎ ዶ ደኣ ኮይኑ’ዩ ኢለ ውን ሓሰብኩ።
ካልእ ኣብዛ ምዕራፍ ሰገጥ ዘበለኒ ነጥቢ፣ ድምጽን ቃናን እቶም ገጸ-ባህርያት እዩ። ደራሲ ብሓሳቡን ድምጹን ድዩ ዘዛርቦም ዘሎ ወይስ እዞም ሰባት ካድራትን ንኽዋስኡ ዝተዓለሙን እዮም፣ ኢለ ክሓስብ ተገዲደ እየ። እቲ ቀዲመ ዝነበብኩዎ ድሕረ-ባይታኦም፣ ናይ 50-70ታት ናይዚ ዝሓለፈ መዋእል ዝነብሩ ዝነብሩ ስድራቤታት ሕብረተሰብ ኤርትራ እዮም። ኣብ መንጎ፣ ብቢንያም ፍስሓጽዮን ዝብሃል ጸሓፊ ዝተጻሕፉ፣ ኣብ 2004-2006 ኣብ ጋዜጣ ሓዳስ ኤርትራ ዝነቦም ዝነበርኩ ዛንታታት ትዝ በሉኒ። እቲ መንእሰይ፣ ኣብ ርእሱ ተፈጢሮም ኣብኡ ዝቕመጡ፣ ኣብ ሕብረተሰብ ኤርትራ ዘይነበሩ ገጸ-ባህርያት የቕርበልና ምንባሩ ዘከርኩ። ነቶም ዛንታታት ምስ ነበብኩ ኣብ ጎደናታትን ቤት ሻሂታትን ኣስመራ ከምኦም ዓይነት ሰባት ክረክብ ኮለል ዝበልኩዎ ውን ዝክር ኣቢለዮ ሰሓቕኩ።
568 ገጻት ዘለዎ መጽሓፍ ብኸምዚ መልክዕ ተጻሒፉ ከይከውን እናሰጋእኩ 2ይ ምዕራፍ ገንጸልኩ። ድሮ በዞም ልዕሊ ዝገለጽኩዎም ኣበራት ወነይ ጎዲሉ ብምንባሩን ንጽባሒቱ ዓርቢ ንጉሆ ክግስግስ ምዃነይ ምስ ዘከርኩን ግዳ፣ ነቲ መጽሓፍ ዓጸፍክዎ። ጥርሙዝ ቮድካይ ውን ኣስጢመ ብምዕጻው ኣብ ፍርጅ ኣቐመጥኩዎ። ተገምሰስኩ።
ይቕጽል
ፍቕረይ የማን
Like this:
Like Loading...
Related


text:
“ወፍሪ ዋርሳይ ይከኣሎ ወፍሪ ጊላነት” (ካልኣይ ክፋል)
ኣብታ ቀዳመይቲ ዘመሓላለፍክዋ ጽሕፍተይ ገለ ናይ ፊድላት ጌጋታት ምንባሮም ደጊመ ኣብ ዘንበብኩሉ ግዜ ረኺበ። እቲ ዘገርም ድማ ኣብ ኩሉ ዝሰዶ ጽሑፋተይ’ውን ከምኡ ምንባሩ በሪሁለይ። እዚ ጉድለታት’ዚ ንብዙሓት ዘጋጥም ዘሎ ኢዩ። እቲ ናይ ግእዝ ፊደላት፣ ንሓንቲ ፊድል ምስ ኣድመጽታ ተወቂጣ ድምጺ ክትህብ ዘጋጥም ተደጋጋሚ ምውቃጣ ዘምጽኦ ተክኒካዊ ሽግር ከም ዝኾነ ርዱእ ኢዩ። ኮይኑ ግን ግዜ ወዲድካን ሃሰስ ኢልካን ክዕረ ይከኣል።
ኣብታ ቀዳመይቲ ዘመሓላለፍክዋ ጽሕፍተይ ገለ ናይ ፊድላት ጌጋታት ምንባሮም ደጊመ ኣብ ዘንበብኩሉ ግዜ ረኺበ። እቲ ዘገርም ድማ ኣብ ኩሉ ዝሰዶ ጽሑፋተይ’ውን ከምኡ ምንባሩ በሪሁለይ። እዚ ጉድለታት’ዚ ንብዙሓት ዘጋጥም ዘሎ ኢዩ። እቲ ናይ ግእዝ ፊደላት፣ ንሓንቲ ፊድል ምስ ኣድመጽታ ተወቂጣ ድምጺ ክትህብ ዘጋጥም ተደጋጋሚ ምውቃጣ ዘምጽኦ ተክኒካዊ ሽግር ከም ዝኾነ ርዱእ ኢዩ። ኮይኑ ግን ግዜ ወዲድካን ሃሰስ ኢልካን ክዕረ ይከኣል።


text:
ብዙሕ ነገር ኣብዚ ሃገር ፍልይ ይብል።
ኣዋልድን ኣንስትን ምስ ኣወዳትን ኣሰብኡትን ሓደ ዓይነት መሰል ኣለወን።
እዚ መሰል እዚ ንኹለን ኣዋልድን ኣንስትን ኣብ ጀርመን ዝነብራ ይምልከት።
ን ደቀንስትዮ እዚ መሰላት ክትፈልጥኦ ኣገዳሲ እዩ።
ትፈልጥዮ ዲኺ እዚ መሰላት፧
ቁሩብ ኣብነታት፡
ክትመሃርን ቤት ትምህርቲ ክትከድን መሰኪ እዩ።
ዝደለኽዮ ዓይነት ስራሕ ክትሰርሒ ትኽእሊ ኢኺ።
ዕድመኺ ምስ ዝኣክል ውን ንበይንኺ ክትገሺ ትኽእሊ ኢኺ።
ንነብስኺ ዝበቅዕ ትብልዮ ባዕልኺ ኢኺ ትውስኒ።
ክትምርዓዊ ወይ ከይትምርዓዊ ባዕልኺ ኢኺ ትውስኒ።
ዓርኪ ክትሕዚ ወይ መሓዛ ክትሕዚ ትኽእሊ ኢኺ።
ደስ ዝበለኪ ዓይነት ኣከዳድና ክትክደኒ ትኽእሊ ኢኺ።
ምስ ደስ ዝበለኪ ሰብ ክትወጺ ትኽእሊ ኢኺ።
ንኹሎም ኣወዳትን ሰብኡትን ውን ሕግታት ክትፈልጡ ኣገዳሲ እዩ።
ነቶም ሕግታት ውን ከተኽብርዎም ይግባእ።
ኣብዚ ኣድራሻ ድማ ብዛዕብኡ ዝተፈላለዩ ሓበሬታ ትረኽቡ።
ናይ ሓበሬታ ጽሑፋት ብዝተፈላለዩ ቋንቋታት ኣሎ። (ብ ኣልባንያ፡ ዓረብ፡ ቦዝንያ፡ እንግሊዝ፡ ፋርሲ፡ ዳሪ፡ ፈረንሰኛ፡ ሰርብያ፡ ሶማል፡ ከምኡ ውን ካልኦት ሓደስቲ ቋንቋታት ክጽንበረኦ እየን)
http://wie-kann-ich-helfen.info/geh-deinen-weg-deine-rechte-als-frau-in-deutschland-infoflyer-fuer-weibliche-fluechtlinge/3063
እቲ ጽሑፍ ኩሉ ንበብዎ።
መሰላት ደቀንስትዮ ኣብዚ ሃገር ክትፈልጦ ኣገዳሲ እዩ ነዓኻ።


text:
ፖሊስ ምስሪ ንሓንቲ ቆልዓ ሒዛ ብሓውሲ ደሴት-ሲናይ ናብ እስራኤል ክትሰግር ዝፈተነት ኤርትራዊት ኣደ ቖልዓ፡ ካብ ናይ ቀረባ ርሕቀት ብጥይት ከምዝቐተሉዋ ሮይተርስ ካብ ምስሪ ሓቢሩ።
ሰናይት ሃብተማርያም ዘርኡ ዝተባህለት ካብ ሃገረ ሱዳን ብናይ ኤርትራ ፓስፖርት ናብ ኔዘርላንድስ ዝኣተወት ኤርትራዊት ዜጋ፡ ብሕጋዊ በዓል ቤታ ካብ ኔዘርላንድስ ናብ ኤርትራ ንምብራር ንዝተኻየደ ፈተነ፡ ሕጋዊ መሳልል ተጠቒሙ ደው ከምዘበሎ ኣብ ኔዘርላንድስ ዝመደበሩ፡ ኤርትራዊ ማእከል ምርምርን ስነዳን /ERDC/ ዝተባህለ ተጣባቒ ሰብኣዊ መሰል ሓቢሩ።
ኣርሴማ ዳዊት ዝተባህለት ለንደን ዝምቕማጣ ጓል 15 ኤርትራዊት ተማሃሪት ትማሊ 2 ሰነ ድሕሪ ቐትሪ ኣብ ቀጽሪ ገዝኣ ብዘጋጠማ ናይ ካራ መጥቃዕቲ ኣብ ሕክምና ቅድሚ ምብጽሓ ብኡንብኡ ዓሪፋ።
ፖሊስ ግብጺ፡ ሓንቲ ጓል 37 ኤርትራዊት ኣደ ጓል 8ን 10 ኣዋልድ ደኣ ሒዛ ካብ ግብጺ ናብ እስራኤል ክትሰግር ከላ ኣብ ዶብ ብጥይት ቶኪሶም ከምዝቐተሉዋ ብቐዳም 16 ለካቲት ሮይተርስ ካብ እሽማዒልያ፡ ግብጺ ኣብ ዘመሓላለፎ ጸብጻብ ሓቢሩ።
እዚ ሎሚ ዕለት 18 .09.2007 ኣብ ለንድን፡ ሮማ፡ ሰቶኮልም፡ ዋሺንግቶን፡ቀኢሉ እውን ኣብ ፍራንክፈርት፡ ዝግበር ዘሎ ሰለማዊ ሰልፍታት እዋናውን ኣንፈት መጻኢት ኤርትራዊት ደሞክራሲን ኢዩ።


text:
Radio Erena: 04 October 2021
ብሕቡራት ሃገራትን ነርወይን ዝተማእከለ፣ ብዛዕባ ህሉውን መጻኢን ሱዳን ዝዘተየ ዋዕላ ተኻይዱ።
ኣብቲ ብ30 መስከረም ብቪድዮ ኮንፈረንስ ዝተኻየደ ዋዕላ፣ ዋና ጸሓፊ ሕቡራት ሃገራት፣ ኣንቶንዮ ጉተረዝ፣ ሚኒስተር ጊዳያት ወጻኢ ነርወይ፣ ኢን ኤሪክሰን ሶረይድ፣ ቀዳማይ ሚኒስተር ሱዳን፣ ዓብደላ ሓምዶክን፣ ዝርከብዎም ሓያሎ ላዕለዎት ሰበ ስልጣን ዝተፈላለያ ዕዱማት ሃገራት ተኻፊሎም።
ብሲቪሊን ኣባላት ሰራዊትን ብዝቖመ መሰጋገሪ መንግስቲ እትመሓደር ዘላ ሱዳን፣ ናብ ስቪላዊ ደሞክራስያዊ ስርዓት ንምስግጋራ ኣብ እትገብሮ ዘላ መስርሕ፣ ካብ ወገን ሰራዊት መሰናኽል የጋጥም ከምዘሎ’ዩ ዝስማዕ።
ብፍላይ ድሕሪ ዝተኻየደ ፈተነ ዕልዋ፣ ሰራዊት ብስም ምርግጋእ ጸጥታን ሃገራዊ ድሕነትን ስልጣን ከይብሕት ተሰጊእሉ ኣብ ዘሎ እዋን፣ ኣመሪካ፣ ፈረንሳ፣ ሕቡራት ሃገራትን ካልኦት ኣካላትን መስርሕ ምስግጋር ናብ ሲቪላዊ ደሞክራስያዊ ስርዓት ከይተዓናቐፍ የጠንቅቓ ኣለዋ።
እቲ መስርሕ እንተተዓናቒፉ፣ ኣብ ቁጠባን ፖለቲካን ሱዳን ከቢድ ሳዕቤናት ከምዝህልዎ፣ ኣመሪካ ብመንገዲ’ቲ ዝሓለፈ ሰሙን ናብታ ሃገር ዝበጽሐ ፍሉይ ልኡኻ፣ ኣምባሳደር ጄፍሪ ፌልትማን ክትገልጽ እንከላ፣ ልዕሊ ፍርቂ ናይቲ ኣስታት 60 ቢልዮን ዶላር ዝግመት ዕዳ ሱዳን ንኽስረዝ ዓቢ እጃም ዘበርከተት ፈረንሳ ብወገና፣ ኣብ ካርቱም ብእትርከብ ኣምባሳደራ ኣቢላ ተመሳሳሊ መልእኽቲ ኣሕሊፋ።
ድሕሪ ምውዳቕ ስርዓት በሺር ኣብ ሚያዝያ 2019፣ ካብ ሰራዊትን በርጌስን ብዝተዋጽአ መሰጋገሪ መንግስቲ ክትምራሕ ዝጸንሐት ሱዳን፣ ካብ ሕዳር 2021 ንደሓር፣ ስልጣን ሃገር ብሲቪል ናብ ዝምራሕ መሰጋገሪ መንግስቲ ክርከብ ትጽቢት ኣሎ።
እቲ ዝቐውም ናይ ሲቪል መንግስቲ ብወገኑ፣ ኣብ 2024 ንዝካየድ ሓፈሻዊ ዲሞክራስያዊ ምርጫ እታ ሃገር ምቹእ ፖለቲካዊ ባይታ ከጣጥሕ ካብ ቀንዲ ዕማማቱ ክኸውን’ዩ።
=======================


text:
Radio Erena: 03 September 2019
ፈደራላዊ መንግስቲ ሶማል፣ ንሚኒስተር ሃገራዊ ድሕነት ርእሰ ምምሕዳር ሶማሊላንድ፣ ዓብደልራሺድ ሓሰን ዓብዲኑር ከምዝኣሰሮ ኣፍሊጡ።
እቲ ሚኒስተር ናይታ ርእሰ ምምሕዳር፣ ካብ ኣዲስ ኣበባ ናብ ከተማ ሞቛድሾ፣ ኣብ ዝኣተወሉ፣ ብሰንበት 1 መስከረም፣ ኣብ ማዕረፎ ነፈርቲ ከምዝተታሕዘ ፖሊስ እታ ሃገር ኣረጋጊጹ።
ይኹን’ምበር፣ መግለጺ ፖሊስ፣ እቲ ሚኒስተር ብከቢድ ገበን ክድለ ምጽንሑ ካብ ምጥቃስ ሓሊፉ፣ ዝርዝር ምኽንያት መእሰሪኡ ኣይሃበን።
ፈደራላዊ መንግስቲ ሶማል፣ እታ ካብ 2013 ኣትሒዛ ናይ ገዛእ ርእሳ መንግስቲ መስሪታ ዘላ ጁባላንድ፣ ዝሓለፈ ወርሒ ዘካየደቶ ፕረዚደንታዊ ምርጫ ሕጋዊ ከምዘይኮነ ክኹንኖ ጸኒሑ’ዩ።
ሓንቲ ካብ ዞባታት ሶማል ዝኾነት ጁባላንድ፣ “መኾብለሊ ገበነኛታት ትኸውን ኣላ” ክብል ፈደራላዊ መንግስቲ ይወቅስ።
ምእሳር ናይዚ ሚኒስተር ድማ ኣብ መንጎ እታ ተፈንጪላ ዘላ ርእሰ ምምሕዳር ጁባላንድን ማእከላይ መንግስቲን ዝጸንሐ ምፍሕፋሕ ብዝበኣሰ ኣጋዲድዎ ይርከብ።


text:
ምኽትል ሚንስተር ወጻኢ ኣሜሪካ ንጉዳይ ኣፍሪቃ ቲቦር ናጅ ኣብቲ ዝሃቦ ጋዜጣዊ መግለጺ፥ ብዛዕባ'ቲ ምስ ሰበስልጣን ኤርትራ ዝገበሮ ርክብ`ውን ተሓቲቱ ኔሩ። ብዲፕሎማሲያዊ መዳዩ ኣብ መንጎ ኣሜሪካን ኤርትራን ከም ኣካል ዝሓሸ ዝምድና`ዶ ክርኣይ ይክእል ዝብል ሕቶ ቀሪብሉ ከምዚ ክብል መሊሱ፡"ቕድሚ ሓደ ዓመት ኣቢሉ ኤርትራ በጺሐ ኔረ። ሽዕኡ ብወገን ኣሜሪካ እንተኾይኑ ልክዕ ከምቲ ምስ ኢትዮጵያ ዘለና ኣወንታዊ ርክብ ምስ ኤርትራ'ውን ማዕርኡ ዝኾነ ርክብ ክህልወና ከም እንደሊ ገሊጸሎም ኔረ።
ነቲ ግጭት ኣህጉራዊ ቅርጺ ንምትሓዝ ብዛዕባ ዝግበር ግን ሓደገኛ 'ዩ ክነውግዶ ኢና ንደሊ። ኤርትራ በቲ ምትኹታኽ መሪሕነት ህወሓት ግብረ መልሲ ብዘይምሃባ ድማ ነመስግና። ዕላማ መሪሕነት ህወሓት ግን ከምኡ'ዩ ኔሩ።"
ቲቦር ናጅ ኣተሓሒዙ ህወሓት ዝገበሮ፥ መንግስቲ ኤርትራ ግብረ መልሲ ክህብ`ሞ ኣብ ህዝቢ ትግራይ`ውን ስምዒት ንምልዕዓል`ዩ ኔሩ፥ ኤርትራ ካብ ግብረመልሲ ምቑጣባ ግን ናእዳና ንገልጽ፡ ከምኡ`ውን መንግስቲ ኢትዮጵያ ነቲ ጉዳይ ኣህጉራዊ ቅርጺ ንከይሕዝ ጥንቃቐታት ወሲዱ`ዩ ምኽንያቱ እቲ ዞባ ካብ ኣፍሪቃ እቲ ዘይርጉእ ከባቢ ኮይኑ ጸኒሑ`ዩ ኢሉ።
ቀጺሉ ዝቐረበሉ ሕቶ፥ ኣብ ልዕሊ ሰለማውያን ሰባት ጭፍጨፋ ከም ዝተፍፈጸመ ገሊጽካ ኔርካ፥ ኣብ ትግራይ ናይ ምጽናት ዓሌት መረዳእታ ዝርኣኹሞ ኣሎ`ዶ ዝብል ክኸውን ከሎ ሕጽረት መራኸቢ ስለዘሎ ዝመጻና ዘሎ ሪፖርት ሓሓሊፉ ፍጻመታት ከምዘሎን፥ ገለ ትካላት ሰብኣዊ መሰላት ብገበናት ኩናት ዝገለጽዎን`ዩ። ብኸምኡ ኢና ድማ ናጻ መርመራ ክካየድ ንጽውዕ ዘለና ኢሉ።
ብዛዕባ`ቲ ግጭት ብሽምግልና ክፍታሕ ይኽእል`ዶ ዝብል ዝቐረበሉ ሕቶ ድማ ከምዚ ይብል፥"ሽምግልና ናብ ዕላማኻ ንምብጻሕ ትጥቀመሉ ታክቲክ'ዩ'ምበር፡ ንባዕሉ ናይ መወዳእታ ሸቶ ኣይኮነን። ዕላማና እቲ ግጭት ብቕልጡፍ ኣብቂዑ ሰላም ክምለስን ሰለማውያን ድሕነቶም ክረጋገጽን ኢና ንደሊ። ሽምግልና ኣብ ዘድልየሉ፥ ክልቲኦም ወገናት ናይ ሽምግልና ድልየት ኣብ ዘርእይሉ እዋን ግን ንሕና ብቐዳምነት ኣብኡ ኣለና።"
ብኻልእ ወገን ግን ኢሉ ቲቦር ናጅ፥ ጎኒ ንጎኒ`ቲ ወተሃደራዊ ጎስጓስ ፥ ፖለቲካዊ ጎስጓስ`ውን ይካየድ ኣሎ`ዩ። ተጋሩ ጸላእቲ መንግስቲ ኢትዮጵያ ኣይኮኑን፥ ትግራዎት ኣካል ናይቶም ብዙሓት ብሄረሰባት ኢትዮጵያ`ዮም ዝብል ጎስጓስ ይካየድ`ዩ። ብዛዕባ ህወሓት ክትዛረብ እንተኾይንካ`ውን ህወሓት ኣማኢት ኣሽሓት ኣባላት ዘለውዎ ሰፊሕ ፓርቲ`ዩ፡ ስለዚ መንግስቲ ኢትዮጵያ ምስ ገለ መራሕቲ ህወሓት ጥራይ ጸገም ከምዝጸንሖ`ዩ ዝርድእና ድሮ`ውን ንትግራይ ግዚያዊ ኣመሓዳሪ ሰይሞም ኣለዉ ኢሉ።
መንግስቲ ኣቢይ ኣሕመድ ንፖለቲካዊ ተቓወምቱ ከምዝኣሰረን፡ ንዳይሬክተር ውድብ ጥዕና ዶ/ር ቴድሮስ ኣድሓኖም ድማ ንህወሓት ብምሕጋዝ ከምዝኸሰሰን፥ ሰራዊቱ ድማ ኣብ ትግራይ ንሲቪላት ይድብድብ ኣሎ ክብል ዝጠቐሰ ካልእ ሓታቲ ድማ እቲ ክሲ ሓቂ እንተኾይኑን፥ መንግስቲ ኣሜሪካ ድማ ነቲ ግጭት ደው ከብሎን ሲቪላት ክሕለዉን እኩል`ዶ ይገብር ኣሎ ክብል ሓቲቱ፡ ቲቦር ናጅ፥ መንግስቲ ኣሜሪካ ነቲ ግጭት ንምዕራፍ ኩሉ ዝክእሎ ይገብር ኣሎ -ኸምኡ ሲቪ ላት ክምለሱን መራኸቢታት ክኽፈቱን ንጽዕር ኢና- ነቲ ኩናት ደው ከብልዎ ዝኽእሉ ግን ባዕላቶም ክልቲኦም ወገናት`ዮም ኢሉ። ብዛዕባ'ቲ ዘልዓልካዮ ክስታት ናብቶም ምንጪ'ቲ ኽሲ ዝኾኑ ኣካላት ኢኻ ክትወስዶ ዘለካ።ከምቲ ዝበልክዎ ግን ምስ ኩሎም ወገናት ኣብ ጽምዶ ኣለና ናይ ሰላም ዕድላት ኣብ ዝረኣናሉ ድማ ክንሰርሕ ኢና ኢሉ።
ምኽትል ሚኒስትር ጉዳያት ወጻኢ ኣሜሪካ ንጉዳይ ኣፍሪቃ ቲቦር ናጅ፥ ምስ ቀዳማይ ሚንስተር ኣቢይ ምስ ህወሓትን ተራኺቡ እንተኾይኑን፥ ካብ ሸነኽ ኣሜሪካ ነቲ ግጭት ብሽምግልና ንምዕራፍ ድፍኢት ኣሎ እንተኾይኑን ተሓቲቱ፥ ኣቐዲመ ከምዝበልክዎ ሽምግልና ሸቶ ኣይኮነን እቲ ሸቶ ሰላም ምምላስ'ዩ፥ ሽምግልና ዝሰርሕ እቶም ተዋሳእቲ ድልዋት ክኾኑ ኸለዉ'ዩ ኢሉ።
ነዚ ሕቶ'ዚ ኣብ ኢትዮጵያ ኣምባሳደር ኣሜሪካ ማይክ ረይነር'ውን መልሲ ሂብሉ ኔሩ። ምስቶም መራሕቲ ምርኻቡ'ውን ይገልጽ "ምስ ቀዳማይ ሚኒስትር ኣቢይን ምስ ኣቦ መንበር ህወሓት ደብረጽየንን ተዘራሪበ ኔረ። መጀመርያ ዘልዓልክዎ ነገር ኣገዳስነት ምብቃዕ ኩናት'ዩ። ዕርቂ ወይ ሽምግልና ምጥቃም ዝክኣል እንተኾይኑ'ዩ'ውን ኣልዒለሎም ኔረ። ኣብቲ እዋን ከምኡ ዓይነት ተቐባልነት ኣይረኸብኩን። እቲ ወተሃደራዊ ግጭት ናይ ምቕጻሉ ድልየት'የ ርእየ።"
ብኽልቲኦም ወገናት ናይ ልዝብ ሸውሃት እንተዘይሃለወ 'ውን ብዛዕባ ሰብኣዊ መተሓላለፊ መስመራት፥ከምኡ'ውን ብዛዕባ ምቁራጽ ተጻብኦታት ዝግበር ነገራት እንተሎ ዝብል ሕቶ'ውን ቀሪቡ ኣምባሳደር ረይነር "እዚ ምስ ሰብኣዊያን ትካላትን መንግስታትን ብምዃን ክንደፍኣሉ ዝጸናሕና'ዩ።ከም ነዳድን ካልኦት ቀረባትን ዝሓልፍሉ መስመራት ክኽፈቱ ምስቲ መንግስቲ ነልዕሎ ዘለና ጉዳይ'ዩ። ክንሰርሓሉ ኢና'ውን ይብሉና'ዮም። ምስ ህወሓት ምስ ኣልዓልናዮ ከኣ ብዛዕብኡ ዘሎ ተኽእሎ ኣይረኸብናን። ክንደፍኣሉ ኢና ግን ብወገን መንግስቲ ዘሎ ርእይቶ ድማ እቲ ኹናት ኣብ ቀረባ ከምዝውዳእ'ዩ። ሕቡራት ሃገራት ናብ ጽጉማት ሰብኣዊ ረዲኤት ከብጽሕ ግን መተሓላለፊ ክፍጠር ምጽዓርና ክንቅጽል ኢና" ክብል ይምልስ።
ንቲቦር ናጅ ቀጺሉ ዝቐረበሉ ሕቶ ኣብ ኢትዮጵያ ዘሎ ኩናት በዚ ኣብ ትግራይ ዘሎ ኩናት'ዶ ይወዳእ ይኸውን ወይስ ቀዳማይ ሚኒስትር ኣቢይ ኣብ ካልኦት ከባብታት'ውን ሓይሉ ከድልድል ይደፍእ ይኸውን? ከምኡ'ውን መራሕ ህወሓት ብዛዕባ ምብትታን ኢትዮጵያ ተዛሪቡ ኔሩ- ስለዚ ስግኣት ኣለኩም'ዶ ተባሂሉ ተሓቲቱ፥ ክምልስ ከሎ ህወሓት ነዚ ክጅምር ከሎ ንቀዳማይ ሚኒስትር ንምዕላው'ምበር ንፍላይ ኣይመስለንን፡ ምኽንያቱ ሕገመንግስቲ ኢትዮጵያ ብሰላም ንምፍላይ የፍቅድ'ዩ። ስለዚ ሕጂ ናብቲ 27 ዓመታት ዝነበሮም ደረጃ ንምምላስ ዝተጠቐምሉ ታክቲክ ኣንጻራዊ ዝኾነ ሳዕቤን ዘምጽኣሎም ይመስለኒ። ድሓር'ውን እቲ ኩነታት እታ ሃገር ኣብ ጎኒ ቀዳማይ ሚንስተር ከምትስለፍ ዝገበረ ይመስለኒ ኢሉ።
ቲቦር ናጅ ኣተሓሒዙ፥ እዚ ኣብ መንጎ ክልተ መንግስታት ዝካየድ ግጭት ኣይኮነን ብምባል፥ እዚ ነሓደ ክልል ዘመሓድር ኣካል ኣንጻር ማእከላይ መንግስቲ ተጻብኦታትን ምግባር ወሲኑ ግን ዘይሰለጦ'ዩ' ኢሉ።
ብዛዕብኡ መወሰኽታ ዝሃበ ኣምባሳደር ረይነር ብወገኑ፥ እቲ ዝተረፈ ከባብታት ኢትዮጵያ ኣብዚ እዋን'ዚ ህዱእ ከምዘሎን መንግስታት ክልልን ህዝብታትን ኣብ ጎኒ ፈደራል መንግስቲ ከም ዝኾኑ ዝተገብረሉን ኩነታት'ዩ ዘሎ ኢሉ።
ኣብ መቐለ ዩኒቨርሲቲ ደብዳብ ነፈርቲ ከምዝተፈጸመን መረጋገጺ ረኺቦም እንተኾይኖምን ዝተሓተተ ቲቦር ናጅ ናይ ርክባት ጸገማት ስለዘሎ ንምጽራዩ ከም ዝኸብድ ኣብታ ናይ ክብሪ ዶክትሬት ዝተዋህበላ ዩኒቨርሲቲ መጥቃዕቲ ተፈጺሙ እንተኾይኑ ግን ዘሕዝን ከምዝኸውን ጠቒሱ።
ኣብ መወዳእታ ዝቕረበ ሕቶ ኣብ ኢትዮጵያ ዓሌት ናይ ምጥፋእ ገበናት ምልክት'ዶ ትርኢ ኣለኻ ዝብል'ዩ ኔሩ "እወ ክብለካ ኣይክእልን'የ። ግን ዝኾነ ተፈጺሙ ዝብሃል ግፍዒ የሻቕለና'ዩ። ነዚ ኢና እቲ ኩነታት ብግቡእ ክትሓዝ ኣለዎ ንብል። ዝተፈጸመ ግፍዕታት ብናጻ ወገን ክጻረ ኣለዎ። እቶም ተሓተቲ ድማ ናብ ፍርዲ ክቐርቡ ኣለዎም። እቲ ዓሌታዊ መኣዝኑ ንኹሉ ኣሻቒሉ'ዩ። ምስ ሰበስልጣን ኢትዮጵያ ኣብ ዝገብርክዎ ርክብ ንሳቶም'ውን ከምዘሻቕሎም እየ ርእየ። እቲ ዝነበረ ጭቆና ፍኹስ ስለዝበለን ዝያዳ ውልቃዊ ናጽነታት ምስ ተረኽበን እቲ ዓሌታዊ ግጭታት ክርኣይ ክኢሉ'ዩ።እዚ ድማ ንቐዳማይ ሚንስተር ኣቢይ ኣሕመድ ካልእ ብድሆ'ዩ። "
ኣብ ሚኒስትሪ ጉዳያት ወጻኢ ኣሜሪካ ሓላፊ ጉዳያት ኣፍሪቃ ቲቦር ናጅ ነቲ ኣብ ትግራይ ዝቕጽል ዘሎ ኩናትን ኣብ ሲቪላት ዝወርድ ጉድኣትን ኣሜሪካ ብቐረባ ምክትታላ ከምትቕጽልን ኩሉ ፍጻመታት ብዕቱብ ከምዝርእይዎን ኣፍሊጡ ።


text:
ግብፃዊያን ኣብታ ሃገር መንግስታዊ ለውጢ ካብዝግበር ንድሓር ፈለማይ ኣብ ዝኾነ ፓርላመንታዊ ምርጫ ድምፆም ንምሃብ ንሰዓታት ሪጋ ሒዞም ከምዝወዓሉ ተፈሊጡ።ቀረብ ናውቲ ትሑት እንተነበረ’ውን ኣድመፅቲ ድምፆም ንኽስማዕ ዝደልዩ ይመስሉ።
ኣብ ካይሮ ኣብዝርከብ መውሃቢ ድምፂ ከድምፅ ብዝመፀ ነዊሕ ሪጋ ህዝቢ ተመሊኡ ይርአ።ገሊኦም ኣድመፅቲ ንዓሰርተታት ዓመታት ክካየዱ ካብዝፀንሑ ምርጫታት ብዝተፈለየ ድምፆም ንኽስማዕ ዘለዎም ተስፋ ዝለዓለ እዩ።
ተምሃሪት ፋራህ ጨጉራ ከይሸፈነት ኣብ መንጎ ጨጉረን ዝተሸፈና ደቂ ኣንስትዮ ንኹሎም ግብፃዊያን ሰናይ መፃኢ ግዜ ንክኾነሎም ንምርግጋፅ ድምፃ ንምሃብ ከምዝመፀት ትዛረብ።ንሳ ከምፍቓድ ፈጣሪ ኮይኑ ድምፀይ ብርግፀኝነት ክስማዕ እዩ ትብል።እቲ ምሃብ ድምፂ ኣብ መብዛሕቲኡ ካይሮ ሰላማዊ እዩ ነይሩ።
ናይቲ ንኽልተ ተኸታተልቲ ማዕልታት ዝወሃብ ድምፂ እቲ ፈላማይ ድምፂ ክካየደላ ዝወዓለ ኣብ ኣለግዛንደሪያ እውን መረፅቲ ከድምፁ ውዕሊሎም ኣለው።ወሃቢ ቃል ፓርቲ ነፃነትን ፍትሕን እስላማዊ ሕውነት ንቪኦኤ ኣብዝሃብዎ ቃል ሰራዊት ግብፂ ኣብ ድምፂ መውሀቢ ከባቢታ ኩነታት ፀጥታ ኣብ ምርግጋእ ዘደንቕ እዩ ዝብለዎ ምትሕብባር እናገበሩ ምዃኖም ተዛሪቦም።
ፓርቲ ነፃነትን ፍትሕን ከምኡ’ውን እቲ ኣኽራሪ ዝኾነ ሳላፊስ ኣል-ኑር ዝተባሃለ ኣኽራሪ ፓርቲ ክልቲኦም እስላማዊያን ኣብዚ ምርጫ እዚ ፅቡቕ ድምፂ ንምርካብ ተስፋ ይገብሩ።
ማርዋ ሞሓመድ ድምፃ ንሳላፊስ ንምሃብ ኣብ ካይሮ ኣብዝርከብ መውሀቢ ድምፂ ትርከብ። ማርዋ እቲ ፓርቲ ንዕኣ ከምዝውክላ ትዛረብ።መፃኢ ድልየተይ ዘማልእ እዩ ትብል ብምቕፃል።
ካሊእቲ ናይ ስኒ ሓኪም ዝኾነት መደመፂት ድማ ንመብዛሕቲኡ ዝውክል መንግስቲ ንኽህሊ ተስፋ ትገብር።እታ ሜሪየም ዝተብሃለት ወሃቢት ድምፂ እዚ ህዝባዊ ተሳትፎ ንክቕፅል ተስፋ ትገብር።ንሳ ከምዚ ትብል ‘’ ከመይ ከምዝኸይድ ርግፀኛ ኣይኮንኩን።ደቅና ዝበለፀት ግብፂ ንኽሪኡ፡ብዙሕ ምንቅስቓስ ዝገብሩ ሰባት ዝርከቡሉ ሕብረተሰብን ከምቲ ቅድሚ ሕዚ ዝነበረ ከይኮነስ ብዙሕ ዝተምሃረ ማሕበርሰብን ንኽህሊ እዩ ናተይ ሕልሚ።’’ትብል።
እቲ ፈላማይ ዙር ምሃብ ድምፂ ፅባሕ ሰሉስ ክዛዘም እዩ።ድሕሪ ክልተ ሰሙን ዳግማይ ምርጫ ንኽግበር ተወሲኑ’ሎ።ካልኦት ክፍለግዝኣታት እታ ሃገር ዝቕፅል ወርሒ ድምፂ ምሃብ ክጅምሩ እዮም።


text:
መንግስቲ ኤርትራ ንፓትርያርክ ኣንጦንዮስ ብህጹጽ ክፈትሖም መንግስቲ ኣሜርካ ይጠልብ
መንግስቲ ኤርትራ ንፓትርያርክ ኣንጦንዮስ ብህጹጽ ክፈትሖም መንግስቲ ኣሜርካ ይጠልብ
መንግስቲ ኣሜርካ ብሰሉስ 20 ጥሪ 2015 ዓ.ም. ኣብ ዘውጽኦ መግለጺ:
መንግስቲ ኤርትራ ንፓትርያርክ ኣንጦንዮስ ብዘይውዓል ሕደር ክፈትሖም ጸዊዑ ኣሎ። መንግስቲ ኤርትራ፥ ንኣቡነ ኣንጦንዮስ ብዓመጽ ካብ ስልጣኖም ኣውሪዱ ናይ ገዛ ሕዩር ካብ ዝገብሮም ድሮ 8 ዓመታት ብዘይ ፍርዲ ከምዝገበሩ ድሕሪ ምጥቃስ ነቲ ዓመጽ ብጽኑዕ ከምዝኹንኖ ኣብቲ መግለጺ ሰፊሩ ይርከብ። ፓትርያርክ ኣንጦንዮስ ብሕማም ሽኮርያ ከምዝሳቐዩን ኩነታት ጥዕንኦም እናበኣሰ ይኸይድ ስለዘሎ ከምሻቐሎን እቲ መግለጺ ብተወሳኺ ይሕብር።
ሃይማኖታዊ ናጽነት መሰረታዊ ህያብ ደቂ-ሰባት እዃ እንተኾነ፥ ህዝቢ ኤርትራ ነዞም መሰላት እዚኣቶምን ካብ ዝስእኖም ግና ልዕሊ 20 ዓመታት ኮይኑ ኣሎ ይብል እቲ መግለጺ። ምሉእ ትሕዝቶ ናይቲ መግለጺ ንምንባብ ኣብዚ ተወከስ።
መንበረ ጵጵስና ሰሜን ኣሜርካ ተደጋጋሚ ተመሳሳሊ መጸዋዕታ ናብ መንግስቲ ኤርትራ ከቕርብ እኳ እንተጸንሐ: ክሳብ ሕጂ ክሰምዕ ዝኽእል ኣካል ግና ኣይተረኽበን።


text:
መንግስቲ ኢትዮጵያ ንልዕሊ 528 እሱራት ፖለቲካ ፈቲሑ። እቶም እሱራት ዝተፈትሑ ድሕሪ ናይ ክልተ መዓልቲ መደብ ተሃድሶ ምዃኑ’ውን እቲ ዜና ሓቢሩ።
እዚ ከም’ዚ’ሉ ከሎ፣ ጥዕና ሎሚ ዝተፈትሑ መራሒ ኦሮሞ ዴሞክራሲያዊ ኮንግረስ ዶ/ር መረራ ጉዲና ጽቡቕ ኣሎ ኢልም ኣባል ፈጻሚ ስራሕ ፌደራላዊ ኮንግረስ ኦሮሞ ኣቶ ጥሩነህ ገመታ።
ኦፌኮ ነቲ መንግስቲ ይወስዶ ዘሎ ስጉምቲ ከመይ’ዩ ይጥምቶ? ዝብል ሕቶ ዝቀረበሎም ኣቶ ጥሩነህ ‘ሓቂ ንምዝራብ ምፍታሕ ዶ/ር መረራ ፈላማይ ስጉምቲ እውን እንተኾነ፣ እዚ ዓብዪ ጉዳ’ዩ ኢልና ኣይንግምትን ኢና። ዝተረፈ ስራሕ ይበዝሕ’ ኢሎም ንቪኦኤ ኣብ ዝሃብዎ ሪኢቶ።
ዋና ዓቃቢ ሕጊ ኢትዮጵያ ኣቶ ጌታቸው ኣምባዬ ቅድሚ ትማሊ ኣብ ዝሃብዎ ጋዜጣዊ መግለጺ ‘ኣብ ፈላማይ ዙር 528 ኣብ ገበን ቅትለትን ጉድለት ኣካልን ዘይተሳተፉ እሱራት ብምሕረት ከምዝፍትሑ’ ገሊጾም እዮም።


text:
1 ሽዑ ይስሃቅ ንያእቆብ ጸዊዑ መረቖ፡ ከምዚ ኢሉ ድማ አዘዞ፥ ካብ ኣዋልድ ከነኣን ሰበይቲ ኣይተእቱ፡
2 ተንሲእካ፡ ናብ ጳዳን-ኣራም፡ ናብ እንዳ ኣቦሓጎኻ ቤቱኤል ኪድ እሞ፡ ካብኡ ኸኣ ካብ ኣዋልድ ኣኮኻ ላባን ሰበይቲ ኣእቱ።
3 እቲ ዅሉ ዅሉ ዚኽእል ኣምላኽ ድማ ይባርኽካን የፍሪኻን የብዝሕካን፡ ጭፍራ ህዝብታትውን ኩን።
4 እዛ ተሰዲድካላ ዘሎኻ፡ እግዚኣብሄር ከኣ ንኣብርሃም ዚህቦ ምድሪ ምእንቲ ኽትወርሳ፡ ንኣኻን ምሳኻ ድማ ንዘርእኻን በረኸት ኣብርሃም ይሀብካ።
5 ይስሃቅ ከኣ ንያእቆብ ሰደዶ። ንሱ ድማ ናብ ጳዳን-ኣራም፡ ናብ ናብ ላባን ወዲ ቤቱኤል እቲ ሶርያዊ ሓዉ ርብቃ ኣደ ያእቆብን ኤሳውን፡ ከደ።
6 ኤሳው ከኣ ይስሃቅ ንያእቆብ ከም ዝመረቖ እሞ ካብኡ ሰበይቲ ኼእቱ ድማ ናብ ጳዳን-ኣራም ከም ዝሰደዶ፡ ኪምርቖ ኸሎ ኸኣ፡ ካብ ኣዋልድ ከነኣን ሰበይቲ ኣይተእቱ፡ ኢሉ ኸም ዝአዘዞ፡
7 ያእቆብ ድማ ነቦኡን ነዲኡን ሰሚዑ ናብ ጳዳን-ኣራም ከም ከም ዝኸደ፡ ምስ ረአየ፡
8 ኤሳው ከኣ ኣዋልድ ከነኣን ነቦኡ ይስሃቅ ኣብ ቅድሚ ዓይኑ ኸም ዘጕሀያኦ ረአየ።
9 ሽዑ ኤሳው ናብ እስማኤል ከይዱ ኣብ ልዕሊ እተን ኣንስቱ ንማሓላት፡ ጓል እስማኤል ወዲ ኣብርሃም ሓብቲ ነባዮት፡ ሰበይቲ ኣእተወ።
10 ያእቆብ ከኣ ካብ ብኤር-ሸባዕ ወጺኡ፡ ናብ ናብ ካራን ኣቢሉ ኸደ።
11 ጸሓይ ዐሪባ ነበረት እሞ፡ ኣብ ኣብ ሓንቲ ኣብ ሓንቲ ቦታ ምስ በጽሔ፡ ኣብኣ ሐደረ ካብ ኣእማን እታ ቦታ ወሲዱ ድማ፡ ተተርኢስዋ፡ ኣብታ ቦታ ደቀሰ።
12 ሐለመ ኸኣ እሞ እንሆ፡ መሳልል ኣብ ኣብ ምድሪ ደው ደው ኢሉ፡ ርእሱ ድማ ሰማይ ጠንቍሩ፡ እንሆ ኸኣ፡ መላእኽቲ ኣምላኽ ይድይቡሉን ይወርዱሉን ነበሩ።
13 እንሆ ድማ፡ እግዚኣብሄር ኣብ ኣብ ልዕሊኡ ኣብ ልዕሊኡ ደው ኣብ ልዕሊኡ ደው ኢሉ ኣብ ልዕሊኡ ደው ኢሉ በሎ፥ ኣነ ኣነ እግዚኣብሄር፡ ኣምላኽ ኣቦኻ ኣብርሃምን ኣምላኽ ይስሃቅን እየ። እዛ ንስኻ ኣብ ልዕሊኣ ደቂስካላ ዘሎኻ ምድሪ ንኣኻን ንዘርእኻን ክህባ እየ።
14 ዘርእኻ ድማ ከም ሓመድ ምድሪ ኪኸውን እዩ፡ ንምዕራብን ንምብራቕን ንሰሜንን ንደቡብን ክትሰፍሕ ኢኻ። ኵሎም ኵሎም ዓሌታት ምድሪ ኸኣ ብኣኻን ብኣኻን ዘርእኻን ኪባረኹ እዮም።
15 እንሆ ኸኣ፡ ኣነ ምሳኻ እየ፡ እቲ ዝበልኩኻ ኽሳዕ ዝገብሮ ኣይሐድገካን እየ እሞ፡ ኣብ እትኸዶ ዅሉ ኽሕልወካ እየ፡ ናብዛ ምድሪ እዚኣ ድማ ክመልሰካ እየ።
16 ያእቆብ ከኣ ካብ ድቃሱ ተባራበረ እሞ፡ ኣነ ደኣ ኣይፈለጥኩን ነይረ እምበር፡ ብሓቂ እግዚኣብሄር ኣብዛ ኣብዛ ቦታ እዚኣ አሎ፡ በለ።
17 ፈሪሁ ድማ፡ እዛ እዛ ቦታ እዚኣ ኽንደይ ተፍርህ እያ። እዚኣ ቤት ኣምላኽ እያ እምበር፡ ካልእ ኣይኰነትን፡ እዚኣ ኸኣ ደገ ሰማይ እያ፡ በለ።
18 ያእቆብ ድማ ንጽብሒቱ ኣንጊሁ ተንስኤ፡ ነቲ ኣብኣ ተተርኢስዎ ዝነበረ እምኒ ወሲዱ ሓወልቲ ኪኸውን ኣቘሞ፡ ኣብ ኣብ ርእሱ ኸኣ ዘይቲ ኸዐወሉ።
19 ስም እታ ቦታ እቲኣ ኸኣ ቤት-ኤል ኣውጽኣላ፡ ቀደም ግና ስም እታ ኸተማ ሉዝ ይብሀል ነበረ።
20 ያእቆብ ድማ ከምዚ ኢሉ መብጽዓ ተማባጽዔ፡ እግዚኣብሄር ምሳይ እንተ ዀነ፡ ኣብዛ ዝኸዳ ዘሎኹ መገደይ ከኣ እንተ ሐለወኒ፡ ዝበልዖ እንጌራን ዝኽደኖ ኽዳንን ድማ እንተ ሀበኒ፡
21 ናብ ቤት ኣቦይውን ብደሓን እንተ ተመለስኩ፡ ሽዑ እግዚኣብሄር ኣምላኸይ ይኸውን።
22 እዚ ሓወልቲ ገይረ ኣቝመዮ ዘሎኹ እምኒ ኸኣ ቤት ኣምላኽ ኣምላኽ ኪኸውን እዩ። ካብ እትህበኒ ዘበለ ዅሉ ድማ ዕሽር ዕሽር ክህበካ እየ።
Result not found!
No valid results were found for your search. Try refining your search using the above form.
Search again using the above filed or click blow button to see Bible book name list...


text:
ናይ ሕቡራት ሃገራት ቤት ፅሕፈት ሰብኣዊ መሰላት ብቕድሚ ትማሊ ሶኑይ ኣብ ዋና ከተማ ካይሮ ኣብ ቤት ፍርዲ ብሃንደበት ዝዓረፉ ናይ ቀደም ናይ ግብፂ ፕረዚደንት መሓመድ ሞርሲ ኣማውቱኦም ብዝምልከት ቕልጡፍ፣ነፃን ግልፅን ምርመራ ክካየድ ይፅውዕ ኣሎ።
ብዴሞክራሲያዊ ኣገባብ ዝተመርፁ ፈላማይ ናይ ግብፂ ፕረዚደንት መሓመድ ሞርሲ ንቤት ፍርዲ ቃል ምሃቦም ምስወድኡ እዮም ዝወደቑ።ናይ ሕቡራት ሃገራት ላዕለዋይ ኮሚሽነር ሰብኣዊ መሰላት ወሃቢ ቃል ሩፐር ኮልቪል ኣማውታ ሞርሲ ንፁር ኣይኮነን ይብሉ።
ኮልቪል ብመሰረት ዓለምለኸ ሰብኣዊ ሕጊ ኣብ ቀይዲ ዝርከብ ሰብ ብሃንደበት እንተሞይቱ ምኽንያቱ ንምፍላጥ ዓሚቕን ነፃን ምርመራ ክካየድ ይፅውዕ ይብሉ ። ብምውሳኽ ድሕነት ሞርሲ ክሕሎ ሓላፍነት ዝወሰደ መንግስቲ ነቲ ምርመራ ከካይዶ የብሉን ኢሎም ።
“ጉዳይ ሞርሲ ብዝምልከት ንሽዱሽተ ዓመታት ኣብ ቤት ማእሰርቲ እናሃለው ብቑዕ ክንክን ጥዕና ተኸልኪሎም ስለዝነበሩ ሰፊሕ ምርመራ ክካየድ ኣለዎ ዝብል እምነት ኣለና።ጠበቓታት ብዝግባእ ኣይረኸቡን፤ምስ ስድርኦም እውን ኣይተራኸቡን።ከም ሓደ እሱር እዚ ክረኽቡ ግን መሰሎም እዩ። “
ኮልቪል ኣብ ቤት ማእሰርቲ ዝነበረ ኩነታት ኣተሓሕዛ ህይወቶም ክሓልፍ ኣበርኽቶ እንተነይሩዎ ኣካል እቲ ምርመራ ክኸውን ኣለዎ ኢሎም ።
ሞርሲ ብወቕዒ ልቢ ምዕራፎም ሰበስልጣን ግብፂ ይገልፁ።ሶኑይ ዓሪፎም ሰሉስ እዮም ተቐቢሮም።ስድርኦም ኣብ ስነስርዓት ቀብሪ ክረከቡ ዝተፈቐደሎም እንተኾነው እውን ውፅኢት ውሽጣዊ ምርመራ /ኣውቶፕሲ/ ከምዘይተውሃቦም ተሓቢሩ’ሎ።ምርመራ ተገይሩሎም እንተኾይኖም እውን ርግፀኛ ኣይኮኑን ኮልቪል።
ድሕሪ ሓደ ዓመት ስልጣኖም ብወታደራዊ መፈንቅለ መንግስቲ ዝወረዱ ሞርሲ ብሕማም ሽኮር ይሳቐዩ ከምዝነበሩን ናይ ፀላም ከብድን ኲሊትን ፀገም ከምዝነበሮምን እውን ይንገር።
ሞርሲ ንዝነበሮም ከቢድ ሕማም ግቡእ ክንክን ጥዕና ተኸልኪሎም ዝነበሩ ይመስሉ ይብሉ ኮልቪል።ብምውሳኽ ንሕልፈት ህይወቶም ምኽንያት ክኸውን ስለዝኽእል ምርመራ ዘድልዮ ጉዳይ እዩ ኢሎም ።


text:
ኣብ ኢትዮጵያ ከባቢ ባህር ዳር ኣብ ልዕሊ ኤውሮጳውያን በጻሕቲ ሃገራት ብዝተፈጸመ መጥቓዕቲ ሓደ ኣውስትርያዊ ከምዝተቐትለ ሚኒስትሪ ጉዳያት ወጻኢ ኦስትርያ ኣፍሊጡ።
ኣፈኛ ሚኒስትሪ ጉዳያት ወጻኢ ኦስትርያ፣ ማርቲን ዌስ ንኣገልግሎት ዜና ፈረንሳ ኣብ ዝሃቦ ሓበሬታ፣ እቶም ኣስታት 10 ዝኾኑ በጻሕቲ ሃገር፣ ካብ ኣዲስ ኣበባ 550 ኪሎሜተር ንሰሜን ርሑቑ ኣብ ዝርከብ ከባቢ ባህር ዳር፣ ኣብ ገማግም ናይል ብጃልባ እናተጓዕዙ’ዩ እቲ መጥቓዕቲ ተፈጺሙ።
ሓደ ካብኣቶም ብኡ ንብኡ ክመውት እንከሎ፣ ሓደ ድማ ብጽኑዕ ምቑሳሉ እቲ ኣፈኛ ኣረጋጊጹ።
መንነቶም ዘይተነጸረ ዕጡቓት፣ ኣብ ልዕሊ’ቶም በጻሕቲ ሃገር ተዅሲ ብምፍናው እቲ መጥቓዕቲ ከምእተኻየደ ዝሓበረ ኤኤፍፒ ድማ፣ ብዘይካቲ እቲ ዝሞተን ዝቖሰለን፣ ካልኦት ሰለስተ ኦስትራውያን ሃዲሞም ደሃዮም ጠፉኡ ድሕሪ ምጽናሕ፣ ብሰኑይ ኣብ ኣዲስ ኣበባ ናብ ዝርከብ ኤምባሲ ሃገሮም ርክብ ኣካይዶም ኣለዉ።
ድሕሪ’ቲ ብረት ብዝዓጠቑ ሰባት ዝተፈጸመ መጥቃዕቲ፣ እቶም በጻሕቲ ሃገር ሒዞሞ ዝነበሩ ንብረት ብምሉኡ ከምእተዘምተ’ውን ክፍለጥ ተኻኢሉ።
ሓደ ካብቲ መጥቃዕቲ ዝሃደመ ኦስትርያዊ ንማዕከን ዜና ሃገሩ ኣብ ዝሃቦ ተወሳኺ ሓበሬታ፣ ነቲ መጥቃዕቲ ካብ 8 ክሳብ 10 ዝኾኑ ዕጡቓት ከምዝፈጸምዎ ናይ ዓይኒ ምስክርነቱ ሂቡ።
እቲ ብሰንበት ኣብ ኢትዮጵያ ከባቢ ባህር ዳር ኣብ ልዕሊ በጻሕቲ ሃገር ዝተፈጸመ መጥቓዕቲ፣ ዝኾነ ፖለቲካዊ ዕላማ ዘይብሉን፣ ሰረቕቲ ዝፈጸምዎን’ዩ ዝብል እምነት ከምዘለዎ ሚኒስትሪ ጉዳያት ወጻኢ ኦስትርያ የመልክት።
ዓሚ ከምዚ እዋም’ዚ’ውን ኣብ ኢትዮጵያ ኣብ ልዕሊ በጻሕቲ ሃገር ብዝተፈጸመ መጥቃዕቲ፣ ሓደ ኦስትርያዊ ዝርከቦም ሓሙሽተ ኤውሮጳውያን ከምእተቐትሉ ይዝከር።
ኣብቲ እዋን’ቲ መንግስቲ ኢትዮጵያ ከባቢ ዳንካልያ እቲ ኣብ ልዕሊ በጻሕቲ ሃገር ዝተፈጸመ መጥቃዕቲ ብመንግስቲ ኤርትራ ዝድገፉ ዕጡቓት ዓፈር’ዮም ፈጺሞሞ ክብል ወቒሱ’ዩ።
ብዛዕባ እዚ ኣብ ባህር ዳር ዝተፈጸመ መጥቓዕቲ ግና መንግስቲ ኢትዮጵያ ዝኾነ ሓበሬታ ኣይሃበን ዘሎ።


text:
መንግስቲ እስራኤል፡ ኣብ ከተማታት ተል ኣቪቭን ፐታኽ ቲክቫን ኣብ ልዕሊ ዝርከቡ ኤርትራውያን ስደተኛታት ጽዑቕ ግፋ የካይድ ኣሎ።
እዚ መንግስቲ እስራኤል ኣብዘን ክልተ ከተማታት ዘካዪዶ ዘሎ ጽዑቕ ግፋ፡ ግፍዒ ዝተሓወሶ ምዃኑ፣ ልኡኽ ሬድዮ ኤረና ካብቲ ከባቢ ሓቢሩ።
እቲ ግፋ፡ ካብ መንገዲ፣ ካብ ናይ ስራሕ ቦታን ህዝባዊ ቦታታትን ጥራይ ዘይኮነ፡ ካብ መንበሪ ቤቶም ከይተረፈ ማዕጾ ሰቢሮም ብምእታዉ፡ ነቶም ብኣማኢት ዝቁጸሩ ኤርትራውያን መንእሰያት፡ ብለይቲ ይወስድዎም ከምዘለዉ ተፈሊጡ።
ብዘይካ’ቶም ኣብዚ ግፋ ተዋፊሮም ዘለዉ ኣኽበርቲ ጸጥታ እስራኤል፡ ሲቪላዊ ክዳን ለቢሶም ዝተዋፈሩ ኣባላት ጸጥታ፡ ንዝደለዪዎ ኤርትራዊ ሃንደበት ቪዛ እናሓተቱ ይእስሩ ኣለዉ።
እቲ ናይዚ ቅንያትዚ ዝኸፍአ ኮይኑ ዘሎ ግና፡ ነቶም ካብ መንገዲን ካብ ስራሕን ካብ ቤቶም ከይተረፈ ዝገፈፍዎምን ዝቐየድዎምን፡ ኣብ ራምለ ዝበሃል ቤት ማእሰርቲ ምስ ወሰድዎም፡ መግረፍትን ምቕጥቃጥን ድሕሪ ምክያድ፡ ናብ ሳልሰይቲ ሃገር ክንከይድ ኢና ኢልኩም ፈርሙ እናበሉ ኣካላዊን ኣእምሮኣዊን ስቅያት የውርዱሎም ከም ዘለዉ፡ ኣብ ውሽጢ እቲ ቤት ማእሰርቲ ዘለዉ ስደተኛታት ንሬድዮ ኤረና ኣብ ዝሃብዎ ሓበሬታ ይገልጹ።
ኤርትራውያን ስደተኛታት ሓተቲ ፖለቲካዊ ዑቕባ ኣብ እስራኤል፡ ነዚ ሽግራት እዚ ክብድህ ዝኽእል ሓድሽ ኮሚተ ንምምራጽ ኣብ ምሽብሻብ ከም ዘለዉ ግዝያዊት ሽማግለ ትገልጽ።


text:
ቅዱስነቶም ልሂቅ ር.ሊ.ጳ. በነዲክቶስ መበል 16 እቲ ኣዚዮም ዝግልደስሉን ኣብ ቲዮሎጊያዊ ስነ ምርምሮም ብዙሕ ኣተኵሮ ዝገብርሉ ብዛዕባ ዘተ ሃይማኖት ኣይሁድን እምነት ካቶሊክን ኣማእኪሎም እቲ ኣብ መንጐ ኣይሁድን ካቶሊክን ዘሎ ርክብን ህልዮ ተካእነትን ገና ኣብ መዕለቢ ዘይበጽሔ ቃል ኪዳንን ዘማእከለ ዘቕረብዎ ናይ ኣስተንትኖ ጽሑፍ ኣብ መጽሔት ኮሙኒዮ ናይ መወዳእታ ሕትመት ንንባብ ቀሪቡ።
ስምዖን ተ. ኣርኣያ - ከተማ ቫቲካን
ቅዱስነቶም ልሂቅ ር.ሊ.ጳ. በነዲክቶስ መበል 16፥ ምሕረትን ጸዋዕታን ብዘይ ጣዕሳ ብዝብል ኣርእስቲ ዝደረስዎ ኣብ መንጐ ሃማኖት ኣይሁድን እምነት ካቶሊክን ዘሎ ናይ ሓባር ዘተ ዝድህስስ ናይ መጽናዕቲ ጽሑፍ፡ እቲ ዝሃብዎ ኣርእስቲ ብቐጥታ እቲ ጽሑፍ ዝድህስሶ ሓሳብ ዘመላኽት ዘይመስል እውን እንተዀነ ነቲ ጽሑፍ ምስ ኣንበብካዮ እቲ ዝሃብዎ ኣርእስቲ ናይቲ ዘቕረብዎ ጽሑፍ ናይ ንባብ መፍትሒኡ ምዃኑ ተስተውዕል።
በነዲክቶስ መበል 16 ብብዕራዊ ትዕግስትን ቲዮሎጊያዊ ልቕነትን ተሰንዮም እቲ ካብ ቀደም ኣትሒዞም ዝግደስሉን ምልስ ቢሎም ካብ ካልኣይ ጉባኤ ቫቲካን ዘበገሶ ናይ ሓባር ዘተ ኣማእኪሎም እቲ ክሳብ ሎሚ ብዙሓት ምሁራት ብዙሕ ዘስተንትኑሉን ዝመያየጥሉን ሕቶ ዘተ ሃይማኖት ኣይሁድን እምነት ካቶሊክን ዘካትዕ ህልዮ ትካኤን እዚ ኸኣ ካቶሊካዊት ቤተ ክርስቲያን ተካኢት እስራኤል ኣይኰነንትን (እስራኤል ብካቶሊካዊት ቤተ ክርስቲያን ኣይተተከእትን ዝብልን) እቲ ገና ጠሩሹ ዘይተፈትሐ ኣብ መንጐ እስራኤልን ኣይሁድን ዘሎ ቃል ኪዳን ዝብል ሰረተ ሓሳብ ብዕምቆት የመላኽቱ።
ኮሙኒዮ እተሰምየ ሰለስተ ወርሓዊ መጽሔት ኣብ 1972 ዓ.ም. ብጆሰፍ ራትዚንገርን ሃንስ ሁርስ ቮን ባልታሳርን ሃንሪ ደ ሉባክን ዣን ሉክ ማሪዮን ካልእቶ ውሩያት ሊቃውንቲ ቲዮሎጊያ ዝመስረተዎ መጽሔት ክኸውን እንከሎ፡ ቅዱስነቶም ልሂር ር.ሊ.ጳ. ጆሰፍ ራትዚንገር ኣብ ዘቅረብዎ ቲዮሎጊያዊ ጽሑፍ፡ እቲ ኣብ ላዕሊ ዝተጠቕሰ ህልዮን ሰረት ሓሳብን ንጹርን ብቑዕን ትንተና ስለ ዘይተገበረሉ፡ ቁርጽን ቀጻሊ ዓሚይቕን መጽናዕቲ ዘድልዮ ምዃኑ የመላኽት፡ እዚ ናብቲ ኣብ 2015 ዓ.ም. ኣብ መንጐ ቅድስቲ መንበር ምስ ዝተፈልለያ ሃይማኖታት ናይ ሓባ ዘተ ሓልዮን ቤት ጽሕፈት ምስ ኣይሁድ ሃይማኖት ናይ ሓባር ዘተ ድርገት ዘውጸኦ ሰነድ ምስቲ ናይ ካልኣይ ጉባኤ ቫቲካን Nostra Aetate ዘለናዮ ዘመን ዝብል መበል 50 ዓመት ቅዋሜኡ ዝተብዓለ ውሳኔ መሰረት ዓሚዩቕ መጽናዕቲ ዘድልዮ ምዃኑ የመልክት፡ ብፍላይ እቶም ክልተ ሰረት ሓሳብ ድሕሪ ጉባኤ ውድቂ ምዃኑ ብምሕሳብ ክኸውን ከምዘለዎ የተሓሳስቡ።
ኣገዳሲ ኣስተዋጽዖ
ዕለት 26 ጥቅምቲ 2017 ዓ.ም. ብዛዕባ እቲ ክሌኣዊ ድርገት ዝምልከት ናይ ኣቢያተ ክርስቲያን ሓድነት ዘነቓቕሕ ጳጳሳዊ ቤት ምኽሪ ኣቦ መንበር ብፁዕ ካርዲናል ኩርት ኮኽ ቅዱስነቶም ልሂቅ ር.ሊ.ጳ. በነዲክቶስ መበል 16 ኣብቲ እዋን ብዛዕባ ናይ ኣይሁድ ሃይማኖትን ካቶሊክ እምነት ናይ ሓባር ዘተ ዘቕረብዎ ዓሚይቕ መጽናዕቲ ሰፊሕን ጥልቅን ምዃኑ ገሊጾም በነዲክቶስ መበል 16 ነቲ ናይ መጽናዕቲ ጽሑፎም ንሕትመት ከብቅዑ ይሓትዎም ከምዝነበሩ ዝዝከር ኰይኑ፡ እቲ ናይ በነዲክቶስ መበል 16 መጽናዕቲ ነቲ ኣብ መንጐ ኣይሁድን ካቶሊክን ዘሎ ናይ ሓባር ዘተ ኣዚዩ ኣገዳስን ዓቢይን ኣስተዋጽኦ ምዃኑ ይንገር።
ሃይማኖት ኣይሁድ ኣብ ፍሉይ ኵነት ይርከብ፡ ከምዚ ፍሉይ ምዃኑ ብቤተ ክርስቲያን ተፈላጥነት ክህልዎ ይግባእ
ኣብ መንጐ ካብተን ዝተፈላለያ ሃይማኖታት ሓደ ኣይኰነን
ኣብ መንጐ ኣይሁድን ክርስትናን ዘሎ ናይ ዘተ መስፈርን ኣብ መንጐ ክልቲኣተን ሃይማኖታት ዘሎ ናይ ሓባር ዘተ ቲዮሎጊያዊ ኣስተንትኖ በነዲክቶስ መበል 16 ኣብቲ ኣብ ኮሙኒዮ ዘውጽእዎ ጽሑፎም፡ ቤተ ክርስቲያን ተካኢት ኣስራኤል ከምዘይኰነትን ግዳስ ኣይሁድ ሃይማኖት ፍሉዩ ደረጃ ኣለዎ ትብል፡ ኣብ መንጐ ካብተን ዝተፈላለያ ሃይማኖታት ሓደ ዘይኰነስ፡ ኣብ ፍሉይ ኩነት እዩ ዝርከብ፡ በዚ ደረጃ እዚ ቤተ ክርስቲያን ድማ ኣፍልጦ ትህቦ ይብሉ።
ዘይእኹል ህልዮ
እቲ ገና ዘይተፈትሐ እቲ ኣብ መንጐ እግዚኣብሔርን ኣይሁድን ዘሎ ቃል ኪዳን ኣብ ምዋዕል ዮሓንስ ጳውሎስ ዳግማዊ ዝመንጨወ ሓሳብ እዩ፡ እዚ ኸኣ ኣይሁድነት ብመንጽር ክርስትና ክረአይ እንከሎ እዩ፡ ክርስቲያናዊ ትንታኔ እዩ፡ ከም በነዲክቶስ መበል 16 ኣመለካኽታ፡ ክጽናዕን ክትንተንን ክትርጎምን ይግብኦ፡ እቲ ገና መፍታሒ ዘይረኸበ ቃል ኪዳን ዝብል ቀመር ይብሉ በነዲክቶስ መበል 16 ኣብ ዘውጽእዎ ጽሑፍ፡ እኹል ከምዘይኰነ ይሕብሩ፡ ስለዚህ ከምቲ ከም ዕብየቱን ዓሚቕይነቱን ዓቢይን ዓሚይቕን ኣስተንትኖ ይሓትት ይብሉ።


text:
Radio Erena: 16 June 2016
ኤርትራውያን ደለይቲ ፍትሒ፣ ደገፍቲ መንግስትን ሽወደናውያን ጋዜጠኛታት ዝተሳተፍዎ ናይ ናይ ዘተን ክትዕን መድረኽ ብ14 ሰነ ኣብ ከተማ ስቶኮልም ከምዝተኻየደ ወኪል ሬድዮ ኤረና ካብታ ከተማ ሓቢሩ።
እቲ ‘ብላንክ ስፖት’ ብዝተባህለ ናይ ሜድያ ማአከል ዝተዳለወ ናይ ዘተ መኣዲ፣ ኣብ ኢትዮጵያ ተቐይዶም ዝነበሩ ማርቲን ሽብየን ዮሃን ፐርሾንን ዝተብሃሉ ክልተ ሽወደናውያን ጋዜጠኛታት፣ ኣብ ምጥባቕ ኣብ ቤት ማእሰርቲ ዝርከቡ ኤርትራያን ጋዜጠኛታት ካብ ዝነጥፋ ዘለዋ ማሕበራት፣ ቫነሳ በርሀን ካብ ዋን ደይ ስዩምን ሌይፍ ኦብሪንክ ካብ ፍሪ ዳዊትን ተሳቲፎም።
ንመንእሰያት ህግደፍ ዝወከለ ፍትሓዊ መሓሪ’ውን ኣብቲ ዘተ ክሳተፍ እንከሎ፣ ተሳተፊ ኣብ ህልው ኩነታት ኤርትራ ብዝምልከት ንኣስታት ክልተ ሰዓታት ዘተን ክትዕን ኣካይዶም።
ኣብቲ ናይ ዘተን ክትዕን መድረኽ፣ ኣስታት 30 ዝኾኑ ወከልቲ ሚኒስትሪ ጉዳያት ወጻኢ ሽወደንን ኤርትራውያን ዕዱማትን ተረኺቦም።
ኣብ ከባቢ ኦጋዴን ንዘሎ ኩነታት ብኣካል ምዕዛብን ጸብጻብ ንምድላዋ፣ ብዘይሕጋዊ መንገዲ ምስ ኦጡቓት ኦጋዴን ተጸንቢሮም ኣብ 2011 ናብቲ ዞባ ድሕሪ ምእታዎም ብሓይልታት ኢትዮጵያ ተታሒዞም ንልዕሊ ሓደ ዓመት ተቐይዶም ዝነበሩ ሽወደናውያን ጋዜጠኛታት ማርቲን ሽብየን ዮሃንን ፐርሾንን ኣብዚ ቀረባ እዋን ናብ ኤርትራ ከምዝበጽሑ’ውን ኣብቲ ኣጋጣሚ ሓቢሮም።
ንሳቶም ኣብ ኤርትራ ኣብ ዝበጽሕሉ እዋን፣ ንህሉ ኩነታት ኤርትራ ክዕዘቡ ከምዝኽአሉ ብምጥቃስ፣ ሃለዋት ናይቲ ናይ ኤርትራን ሽወደንን ድርብ ዜግነት ዘለዎ ጋዜጠኛ ዳዊት ይስሓቕ ከረጋግጹ ከም ዘይከኣሉ ገሊጾም።
ኤርትራ ንዘሎ ኩነታት ብዝምልከት፣ ኤርትራውያን ደለይቲ ፍትሕን ደገፍቲ ህግደፍን በብወገኖም ኣብ ዘካየድዎ ክትዕ ከኣ፣ እቶም ደገፍቲ ህግደፍ ጉዳይ ዶብን ግዳማዊ ተጻብኦታትን ከም ኣውራ ጠንቕታት ከቕርብዎ እንከለዉ፣ ደለይቲ ፍትሒ ከኣ በንጻሩ ኣብ ኤርትራ ዘሎ ሕሰም ኣውራ ጠንቑ መላኺ ስርዓት ብምንጋሱ ምዃኑ ኣስሚሮምሉ።
=======================


text:
Radio Erena: 09 February 2021
መንግስቲ ኢትዮጵያ፣ ኤርትራውያን ስደተኛታት ተዓቝቦምሉ ዝጸንሑ መዓስራት ሽመልባን ሕጻጽን ክዓጽዎ ከምዝወሰነ፣ ሓላፊ ክፍሊ ስደተኛታትን ካብ ስደት ተመለስትን ኢትዮጵያ (ARRA)፣ ኣቶ ተስፋሁን ጎበዛይ ገሉጹ።
ንሱ፣ ሎሚ 9 ለካቲት፣ ንጋዜጠኛታት ኣብ ዝሃቦ መግለጺ፣ መዓስከር ሽመልባ ክዕጾ ዝተወሰነሉ ምኽንያት፣ ካብ ዶብ 20 ኪሎሜተር ጥራይ ዝረሓቐ ብምዃኑ፣ ንድሕነት ስደተኛታት ተባሂሉ ብላዕለዋይ ኮሚሽን ስደተኛታት ሕቡራት ሃገራት ዝተደንገገ፣ ሓደ መዓስከር ካብ ዶብ 50 ኪሎሜተር ክርሕቕ ኣለዎ ንዝብል ሕጊ ዝጥሕስ ብምዃኑ ኣረዲኡ።
መዓስከር ሕጻጽ ድማ፣ ስደተኛታት ክነብርሉ ኣብ ዘይምችእ በረካ ስለዝተደኮነ፣ ቅድሚ ዓመት ክዕጾ ከምዝተወሰነ ዝሓበረ ኣቶ ተስፋሁን፣ ህወሓት ኣብ ትግራይ ኣብ ስልጣን ኣብ ዝነበረሉ ክዕንቅፎ ከምዝጸንሐ ኣስሚርሉ።
ኣብዚ ክልተ መዓስከራት ዝነበሩ ኣስታት 20 ሽሕ ኤርትራውያን ስደተኛታት፣ ኣብ ትግራይ ኵናት ድሕሪ ምውልዑ፣ ሃለዋቶም ክፍለጥ ከምዘይክኣለ ሕቡራት ሃገራት ገሊጹ’ዩ።
ኣብ ትግራይ ዝርከብ መዓስከራት ሽመልባን ሕጻጽን፣ ኮነ ተባሂሉ ከምዝዓነወን ትካላቱ ከምዝተቓጸለን ናይ ሳትላይት ስእልታት ዘነጽር።
===================


text:
ትካል ስደተኛታት ሕቡራት ሃገራት ድሕሪ ኣብ ታጁራ ዝተባህለ መዳጎኒ ማእከል ዝሓለፈ ሰሙን ደብዳብ ነፈርቲ ምግጣሙ ኣብቲ ማእከል ተሪፎም ዝነበሩ ስደተኛታት ንወለንትኦም ካብቲ ማእከል ክወጹ ከምዘፍቐደ ትማሊ ኣብ ዘውጽኦ መግለጺ ሓቢሩ’ሎ።
እቲ ትካል ብተወሳኺ 55 ኣብ ተአፋፊ ኩነታት ዝነበሩ ደቂ ኣንስትዮን ስድራቤታትን ናብቲ ኣብ ትሪፖሊ ዝርከብ ማእከል ምእካብን ምፍናው ናብ ሳልሳይ ሃገርን ከምዘግዓዘ ሓቢሩ’ሎ።
እቲ ትካል ኣብ ዝሓለፈ መዓልታት ነቶም ተአፈፍቲ ኢሉ ዝፈለዮም ስደተኛታት ጥራይ ካብ ታጁራ መዳጎኒ ማእከል ከውጽእ ኣብ ዝፈተነሉ እዋን እቶም ስደተኛታት ኩላቶም ክወጹ ወይ ድማ ኩላቶም ክተርፉ ብምሕታት እቲ መስርሕ ምትዕንቓፉ ኣይሓብኣን።
ትካል ስደተኛታት ሕቡራት ሃገራት ጨንፈር ሊብያ ኣብቲ ትማሊ ዘውጽኦ መግለጺ ካብቶም በቲ ትካል ናብ መጽንሒ ቦታ ዝገዓዙ 55 ስደተኛታት ብተወሳኺ 260 ብወለንትኦም ካብ ታጁራ ዝወጹ ስደተኛታት ናብቲ መጽንሒ ቦታ ምእታዎም ሓቢሩ’ሎ።
ድምጺ ኣሜሪካ ንገለ ካብቶም ብወለንትኦም ካብ ታጁራ ናብ ትራብሎስ ትሪፖሊ ብእግሪ ተጓዒዞም ዝኣተው 260 ስደተኛታት ኣዘራሪቡ’ሎ።


text:
ኢትዮጵያ ብ4.8 ቢሊዮን ዳላር ትሃንፆ ዘላ ግድብ ኣብ ዋሕዚ ማይ ሩባ ኣባይ ዘስዕቦ ጉድኣት ብዝምልከት ኣብ መንጎ ኢትዮጵያ፣ሱዳንን ግብፅን ዝተጀመረ ዝርርብ ምቁራፁ ቁሩብ ናይ ግዜ ምጉታት ካብ ምፍጣር ሓሊፉ ከም ዓብይ ፀገም ዝርኣይ ኣይኮነን ክብሉ ብዛዕባ እቲ ምቁራፅ ዝተሓተቱ ሓደ ብዓል ስልጣን ኢትዮጵያ ገሊፆም ።
ኢትዮጵያ፣ግብፅን ሱዳንን ኣብ ኣዲስ ኣበባን ካይሮን ዛጊድ ክልተ ልዝባት ኣካይደን ኣለዋ።ካብ 25 ክሳብ 27 ሕዳር 2007 ዓ/ም ኣብ ካርቱም ክካየድ ተታሒዙ ዝነበረ ሳልሳይ መደብ ልዝብ ግን ኣብ መንጎ ኢትዮጵያን ግብፅን ብዝተፈጠረ ዘይምርድዳእ ኣይተኻየደን።
ብዛዕባ እዚ ዝተሓተቱ 12 ኣባላት ናይ ዝሓቖፈ ተደራደርቲ ኮሚቴ ቴክኒክ ብወገን ኢትዮጵያ ኣቦ መንበር ዝኾኑ ኢንጂነር ጌድዮን ኣስፋው ቅድም ክብል ዝተኻየዱ ክልተ ኣኼባታት ዕውታት ምንባሮም ብምግላፅ ናይ ካርቱም ኣኼባ ዘይተኻየደሉ ምኽንያት ሰለስቲአን ሃገራት ዝሓርይኦ ዓለምለኸ ኣማኸርቲ መፅናዕትታት ዝዛዘምሉ ናይ ግዜ ሰሌዳ ብዝምልከት ዘይምርድዳእ ተፈጢሩ ኣብ ካርቱም ንምርኻብ ተታሒዙ ዝነበረ ፕሮግራም ኣይተዓወተን ኢሎም።
ምኽንያቱ ድማ ኢሎም ‘’ብወገን ግብፂ እቲ መፅናዕቲ ኣብ ውሽጢ ሓሙሽተ ሽዱሽተ ኣዋርሕ ክዛዘም ድልየት ብምሃልው እዩ።ዝተሰማማዕናሉ መስርሕን ስፍሓትን እቲ ስራሕ ግን ካብ ሓደ ዓመት ንላዕሊ እዩ ዝብል’’ኢሎም።
ሎሚ ግን ኣብ ምርድዳእ ስለዝተበፅሐ እቶም ኣማኸርቲ ፕሮፓዛሎም ንከቕርቡ ኣብ ቀረባ ግዜ ከምዝግለፀሎምን እቶም 12 ናይ ቴኒክ ኮሚቴ ኣባላት መርሚሮም ዝስዓረ ናይ ምፍላጥ ስራሕ ከምዝተረፈን ሓቢሮም።
እቲ ዘይምርድዳእ ኣብ ከይዲ ሰለስታዊ ድርድር ዕንቅፋት ዝፈጥር እንተኾይኑ ተሓቲቶም እዚ ከም ዓብዪ ዕንቅፋት ኣይርእዮን እየ ኢሎም።’’ ቁሩብ ግዜ ወሲዱ’ሎ፤ግን ከም ዓብዪ ዕንቅፋት ገይረ ኣይወስድዮን ፤እቲ ግዜ ነዊሕ እውን ኣይኮነን።ስለዚ ኣብ ቀረባ ኣብ ስምምዕ ተበፂሑ እቶም መፅናዕትታት ከምዝጅምሩ ተስፋ ኣለኒ’’ኢሎም።
እቲ ብዓለምለኸ ኣማኸርቲ ዝካየድ መፅናዕቲ ኣብ ዋሕዚ ማይን ኣብ ታሕተዎት ሃገራት ዘሕድሮ ማሕበረ ኢኮኖሚያዊ ተፅዕኖን ዝምልከት ከምዝኾን ኢንጅነር ጌድዮን ገሊፆም ኣለው።


text:
ሓበሬታ ካብ ሚኒስትሪ ጥዕና – ቊጽሪ 6
መንግስቲ ኤርትራ፡ ንምክልኻል ለበዳ ኮሮና ቫይረስ ብዝምልከት ብተኸታታሊ መምርሒታት ከውጽእ ጸኒሑ ኣሎ። እንተኾነ፡ ኣብ ትግባረ’ቲ ዝወጽእ ዘሎ መምርሒታት ብዙሕ ጥሕሰታት ክርአ ጸኒሑ። ኣብ ኣብያተ-ጸሎት፡ ማሕበራዊ ኣጋጣሚታት ሓጎስን ሓዘንን፡ ከምኡ’ውን ኣብ ዝተፈላለዩ ወሃብቲ ኣገልግሎት ትካላ ዝቕጽል ዘሎ ጻዕቂ ምትእኽኻብን ዘይምፍንታትን ኣዝዩ ኣሰካፊ እዩ። እቲ ቫይረስ ኣብ መላእ ዓለም ብቕልጡፍ ኣብ ዝዝርጋሓሉን ከቢድ መቕዘፍቲ ኣብ ዘኸትለሉን ዘሎ ህጹጽ እዋን እምበኣር፡ መምርሒታት ብደረጃ ዜጋታት ብጥብቂ ክትግበሩ፡ ብዝምልከቶም ኣካላት መንግስቲ ድማ ተሪር ስጉምቲታት ምውሳድ ሕጋዊ ግዴታ እዩ። በዚ መሰረት፡ ኣብ ልዕሊ’ቲ ቅድሚ ሕጂ ዝወጸ መምርሒታት፡ እዚ ዝስዕብ ተወሲኑ ኣሎ፦
1) ንዘሎ ሸለልትነትን ጥሕሰትን ንምግታእ፡ ካብ ሎሚ 31 መጋቢት 2020 ጀሚሩ፡ መምርሒታት ኣብ ልዕሊ ዝጥሕሱ ወገናት ብዝምልከቶም ኣካላት ሕጋዊ ስጉምቲታት ክውሰዱ እዮም።
2) ካብ ሎሚ 31 መጋቢት 2020 ሰዓት 6፡00 ቅድሚ ቐትሪ ጀሚሩ፡ ኣብያተመግቢን መስተን፡ ካልኦት ዓማዊል ብብዝሒ ዘአንግዳ ናይ ኣገልግሎት ትካላትን ንኽልተ ሰሙን ይዕጸዋ። ኣብዘን ትካላት እዚኣተን ዝሰርሑ ሰራሕተኛታት፡ ካብ ስራሕ ኣይስጎጉን፡ ምሉእ ደሞዞም ድማ በቲ ዝሰርሑሉ ትካል ይኽፈሎም።
3) ኣፍረይቲ ትካላት፡ ባንክታት፡ ፋርማሲታት፡ ድኳናት መግብን ኣገደስቲ ሃለኽትን፡ ተኸፊቶም ይጸንሑ።
4) ክፍሊት ማይ፡ ኤለክትሪክን ቀዋሚ ቴለፎንን ናይ ነፍሲ-ወከፍ ስድራ-ቤት፡ ዘየድሊ ምንቅስቓስ ንምውጋድ፡ ንሓደ ወርሒ ተወንዚፎም ይጸንሑ። ውህሉል ክፍሊት ብድሕሪኡ ይዕጾ።
5) ካብ’ዚ ዝተጠቕሰ ዕለት ጀሚሩ፡ መጋባእያታት ኣብያተ-ፍርዲ ኣብ ኩሉ ጽፍሕታት ዕጹው ኮይኑ፡ ጉዳያትን ቈጸራታትን ተወንዚፎም ይጸንሑ።
6) ትካላት መንግስቲ (ሚኒስትሪታት፡ ምምሕዳራት፡ በዓል-መዚታት፡ ኮሚሽናት ወዘተ.) ነቲ ብመንግስቲ ዝወጽእ ዘሎ መምርሒታት ኣብ ትካላቶም ብጥብቂ ንምትግባር ዝሕግዝ ኣገባብ ኣሰራርሓ ክኽተሉ ይግደዱ። ነዚ ብዝምልከት ዝርዝራዊ መምርሒ ክለኣኸሎም እዩ።
ጥዕናን ድሕነትን ልዕሊ ኹሉ!
ሚኒስትሪ ጥዕና
30 መጋቢት 2020